**საგარეჯოს მუნიციპალიტეტის მერიის შიდა სააღრიცხვო პოლიტიკის ინსტრუქცია საჯარო სექტორის ბუღალტრული აღრიცხვის საერთაშორისო სტანდარტების საფუძველზე**

**შინაარსი**

[თავი 1. შესავალი 2](#_Toc60769233)

[ზოგადი დებულება 2](#_Toc60769234)

[ბუღალტრული აღრიცხვის ორგანიზაცია 5](#_Toc60769235)

[თავი 2. შემოსავლის აღრიცხვა 6](#_Toc60769236)

[2.1. შემოსავალი გაცვლითი ოპერაციებიდან 6](#_Toc60769237)

[2.2 შემოსავლები არაგაცვლითი ოპერაციებიდან 18](#_Toc60769238)

[2.3. გადაფასების შედეგად მიღებული შემოსავალი 25](#_Toc60769239)

[2.4. ფლობის შედეგად მიღებული სხვა მოგება 27](#_Toc60769240)

[2.5. სხვა ეკონომიკური ნაკადებიდან მიღებული შემოსავლები 27](#_Toc60769241)

[თავი 3. მატერიალური მარაგების აღრიცხვა 29](#_Toc60769242)9

[3.1. სხვა დანარჩენი მასალები და მარაგები 29](#_Toc60769243)

[თავი 4. ძირითადი აქტივების აღრიცხვა 35](#_Toc60769244)5

[თავი 5. ხარჯების აღრიცხვა 42](#_Toc60769245)

[ხარჯების კატეგორიები „ხარჯების ეკონომიკური კლასიფიკაციით“ 47](#_Toc60769246)

[შიდა ტრანსფერებით ხარჯები 55](#_Toc60769248)

[თავი 6. ოპერაციები უცხოურ ვალუტაში და შედეგები 55](#_Toc60769249)

[თავი 7. ანარიცხები, პირობითი ვალდებულებები და პირობითი აქტივები 57](#_Toc60769250)7

[თავი 8. ფინანსური ვალდებულებების და კრედიტორული დავალიანებების აღრიცხვა 59](#_Toc60769251)9

[თავი 9. გარდამავალი დებულებები 63](#_Toc60769252)3

გამოყენებული აბრევიატურა

სსბასს (IPSAS) - საჯარო სექტორის ბუღალტრული აღრიცხვის საერთაშორისო სტანდარტი

# თავი 1. შესავალი

## ზოგადი დებულება

**მუხლი 1.** ბუღალტრული აღრიცხვისა და IPSAS საფუძველზე ფინანსური ანგარიშგების მიზნებისთვის შიდა სააღრიცხვო პოლიტიკა - (შემდგომში „სააღრიცხვო პოლიტიკა“) განსაზღვრავს საგარეჯოს მუნიციპალიტეტის მერიის შემდგომში ორგანიზაცია) საბიუჯეტო და საფინანსო-სამეურნეო საქმიანობის (შემდგომში „ორგანიზაციის საქმიანობის“) სპეციფიკის გათვალისწინებით, ფინანსური ანგარიშგების მომზადების და ბუღალტრული აღრიცხვის ორგანიზების და წარმოების წესებს.

**მუხლი 2.** სააღრიცხვო პოლიტიკის მიზანია ორგანიზაციის ფინანსური მდგომარეობის და საქმიანობის შედეგად მიღებული ფინანსური შედეგების შესახებ ბუღალტრული აღრიცხვისა და ანგარიშგების სრულყოფილი, ობიექტური და საიმედო ინფორმაციის მიწოდება ფინანსური ანგარიშგების შიდა და გარე მომხმარებლებისთვის.

**მუხლი 3.** ბუღალტრული აღრიცხვის პოლიტიკა ითვალისწინებს ორგანიზაციული და ფუნქციონალური სტრუქტურის თავისებურებებს და სპეციფიკურ საქმიანობას.

**მუხლი 4**. შიდა სააღრიცხვო პოლიტიკა შემუშავებულია საბუღალტრო აღრიცხვის შესახებ საკანონმდებლო და მარეგულირებელი აქტების მოთხოვნების გათვალისწინებით. შიდა სააღრიცხვო პოლიტიკის საფუძველია:

- ადგილობრივი თვითმართველობის კოდექსი;

- საჯარო სექტორის ბუღალტრული აღრიცხვის საერთაშორისო სტანდარტები -სსბასს (IPSAS);

- საქართველოს საბიუჯეტო კოდექსი ;

- ფინანსთა მინისტრის 15/01/2020წ. N 17,“ საბიუჯეტო ორგანიზაციების ბუღალტრული აღრიცხვის ანგარიშთა გეგმის და მისი გამოყენების შესახებ ინსტრუქციის დამტკიცების თაობაზე“, 05/05/2020 წ. N 108 „საბიუჯეტო ორგანიზაციების მიერ საჯარო სექტორის ბუღალტრული აღრიცხვის საერთაშორისო სტანდარტების (სსბასს-ების) საფუძველზე ფინანსური აღრიცხვა- ანგარიშგების წარმოების შესახებ“ და 04/02/21წ. N24 „საბიუჯეტო ორგანიზაციების ფინანსური ანგარიშგების მომზადებისა და წარდგენის წესის შესახებ“ ინსტრუქციის დამტკიცების თაობაზე ბრძანებები;

- საქართველოს საბიუჯეტო კლასიფიკაცია;

•საგარეჯოს მუნიციპალიტეტის მერიის დებულება.

**მუხლი 5**. ორგანიზაციის შიდა სააღრიცხვო პოლიტიკა არეგულირებს:

ა. სამუშაო ბუღალტრული ანგარიშთა გეგმის შედგენას სსბასს საფუძველზე, საბიუჯეტო კლასიფიკაციასთან შესაბამისად. სამუშაო ანგარიშთა გეგმა შემუშავებულია ანალიზის აუცილებელი დონის უზრუნველსაყოფად, გამოყენებულია დამტკიცებული ანგარიშთა გეგმის სტრუქტურის ანალიზური (დეტალური) ანგარიშები ორმაგი გატარებისთვის. ანგარიშები, რომელსაც ორგანიზაცია არ იყენებს, სამუშაო ანგარიშთა გეგმაში არ არის გათვალისწინებული.

ბ. აღრიცხვის დოკუმენტთბრუნვას;

გ. პირველადი აღრიცხვის გარე და შიდა ფორმების გამოყენებას, სამეურნეო ოპერაციების მოხდენის ფაქტის დასადასტურებლად (დანართი 1 - ფორმების რეესტრი);

დ. შემოსავლების, ხარჯების, აქტივებით, ვალდებულებებით ოპერაციების , აღრიცხვას სსბასს საფუძველზე და საბიუჯეტო კლასიფიკაციის მიხედვით;

ე. არაფინანსური აქტივების ანალიზური აღრიცხვის ფორმების შედგენას და ანალიზურ აღრიცხვას (ფორმა 4.3)

ვ. საცნობარო მუხლებში აქტივების, პირობითი აქტივების/პირობითი ვალდებულებების აღრიცხვას (დანართი, ფორმა 7.1 და ფორმა 7.2). ფორმა 7.1 და 7.2-ი ივსება შესაბამისი სამსახურის მიერ, შესაბამისი დასახელების, კატეგორიისა და ალბათობის მითითებით. საცნობარო მუხლებზე გადასატანი აქტივების შესახებ და საცნობარო მუხლებიდან აქტივების ჩამოწერის პირველადი აღრიცხვის შესახებ დოკუმენტებს წერილობითი სახით საფინანსო-საბიუჯეტო სამსახურში წარმოადგენს შესაბამისი სამსახური, რის საფუძველზე აღრიცხვა-ანგარიშგების განყოფილება ახორციელებს შესაბამის ცვლილებებს ბუღალტრულ რეგისტრებში.

**მუხლი 6.** შიდა სააღრიცხვო პოლიტიკის ფორმირებისას გათვალისწინებულია, რომ:

ა. მიღებული სააღრიცხვო პოლიტიკა თანმიმდევრობით გამოიყენება ერთი საანგარიშო წლიდან მეორეზე; ცვლილებების შეტანა ხდება სსბასს განსაზღვრულ შემთხვევებში, საგარეჯოს მუნიციპალიტეტის მერიის განკარგულებით, სააღრიცხვო პოლიტიკის ცვლილების დასაბუთებაზე დოკუმენტაციის და პროექტის მომზადებაზე პასუხისმგებელია საგარეჯოს მუნიციპალიტეტის მერიის საფინანსო სამსახური. სააღრიცხვო პოლიტიკაში ცვლილებები შედის ძალაში ყოველი მომდევნო საანგარიშო წლის დასაწყისიდან გარდა ისეთი ცვლილებებისა, რომლებიც გავლენას არ ახდენს ანგარიშგებაზე, ასევე სსბასს და მოქმედი კანონმდებლობით გათვალისწინებული შემთხვევებისა.

ბ. ბუღალტრული აღრიცხვა წარმოებს დარიცხვის მეთოდით. გამოყენებულია მოქმედი კანონმდებლობით დაშვებული გამონაკლისები.

გ. სამუშაო ანგარიშების გეგმის სტრუქტურა ითვალისწინებს: საქართველოს საბიუჯეტო კლასიფიკაციის მოთხოვნებს; მმართველობითი აღრიცხვის და შესაბამისი ანალიზური აღრიცხვის წესებს და პირობებს; სტატისტიკურ და სხვა არაფინანსური ანგარიშების მომზადების წესებს.

დ. ინფორმაცია დაწესებულების საფინანსო-ეკონომიკური საქმიანობის შესახებ, აისახება საანგარიშო წლის მონაცემებში და მოიცავს საანგარიშო წლის საწყის თარიღსა და ფინანსური ანგარიშგების თარიღს შორის მომხდარ ყველა სამეურნეო ოპერაციას. ფინანსური მდგომარეობის შედეგებზე შეიძლება გავლენა მოახდინოს ანგარიშგების თარიღსა და ანგარიშგების დამტკიცებამდე მნიშვნელოვანმა მოვლენებმა სსბასს მე-14 სტანდარტის შესაბამისად.

ე. საფინანსო-ეკონომიკური საქმიანობის მნიშვნელოვანი მოვლენა არის მოვლენა, რომლის ღირებულებითი მაჩვენებელი საბალანსო ვალუტის (ბალანსის შესაბამისი ანგარიშები) 1 პროცენტზე მეტია. ასეთი მოვლენები აისახება სსბასს 3 შესაბამისად. მნიშვნელოვანი მოვლენის იმავე ღირებულებითი მაჩვენებლის ზღვარი გამოიყენება შეცდომის გასწორების შემთხვევაშიც.

ვ. საჭირო ინფორმაციის დეტალიზაცია უზრუნველყოფილია, ამასთან დაცულია კონფიდენციალობა.

**მუხლი 7**. შიდა სააღრიცხვო პოლიტიკა ასახავს ორგანიზაციის იმ სპეციფიკურ საკითხებს, რომელიც არ რეგულირდება საქართველოს საჯარო სექტორის ბუღალტრული აღრიცხვის მარეგულირებელი მეთოდოლოგიით და სსბასს (IPSAS)-ით და იწვევს მათი მოთხოვნებიდან გადახრას, ან მეთოდოლოგია და სტანდარტები აძლევენ არჩევანის უფლებას.

**მუხლი 8.** შიდა სააღრიცხვო პოლიტიკაში ცვლილებები, გარდა სსბასს განსაზღვრული შემთხვევებისა, შეიძლება განხორციელდეს:

ა. საქმიანობის ძირეული ცვლილებების შემთხვევაში,

ბ. მაკონტროლებელი ორგანოს მოთხოვნით

გ. აუდიტის რეკომენდაციის გათვალისწინების შემთხვევაში.

დ. მერიის შიდა სააღრიცხო პოლიტიკიდან გამომდინარე.

## ბუღალტრული აღრიცხვის ორგანიზაცია

**მუხლი 9.**საგარეჯოს მუნიციპალიტეტის მერიაში ბუღალტრულ აღრიცხვას ახორციელებს საგარეჯოს მუნიციპალიტეტის მერიის საფინანსო- საბიუჯეტო სამსახური, რომელიც უზრუნველყოფს:

ა. საფინანსო-საბიუჯეტო სამსახურში წარმოდგენილი დოკუმენტაციის საფუძველზე აღრიცხვის სანდოობას და სიზუსტეს;

ბ. სახაზინო მომსახურების პროცესში შექმნილი და წარდგენილი დოკუმენტების (მოთხოვნა, უწყისი, ინვოისი და სხვა) მონაცემების სისრულეს და სანდოობას;

გ. დამუშავებული პირველადი დოკუმენტების და სააღრიცხვო რეესტრების, სააღრიცხვო დოკუმენტების, ფინანსური ანგარიშგების შენახვას;

დ. სრულ და მიუკერძოებელ ინფორმაციას საბიუჯეტო დაწესებულების ფინანსური მდგომარეობის და საბიუჯეტო სახსრების გამოყენების შესახებ;

ე. საბიუჯეტო დაწესებულების, შესაბამისი სტრუქტურულ ერთეულების ხელმძღვანელობის მიერ გადაწყვეტილების მისაღებად სააღრიცხვო და საანგარიშო მონაცემების ოპერატიულ მიწოდებას;

ვ. სამეურნეო-საფინანსო საქმიანობის შემოწმების დროს აღმოჩენილი დარღვევებისა და ხარვეზების აღმოფხვრის მიზნით, შესაბამისი ღონისძიებების გატარებას.

**მუხლი 10**. საფინანსო-საბიუჯეტო სამსახურს უფლება აქვს:

ა. დადგენილი წესით (დებულება და სხვა) წარადგინოს საგადასახადო, სტატისტიკის და სხვა ორგანოში დოკუმენტები იმ საკითხებზე, რომლებიც სამსახურის კომპეტენციას განეკუთვნება,

ბ. ხელმძღვანელობას ( ან სტრუქტურული ერთეულების ხელმძღვანელებს) წარუდგინოს გონივრული მოთხოვნები ბუღალტრული აღრიცხვის და ფინანსური ანგარიშგების მიზნებისთვის ინფორმაციის და ფორმების მიწოდების თაობაზე და აკონტროლოს მათი შესაბამისობა კანონმდებლობასთან;

გ. წარუდგინოს ხელმძღვანელს (მერი) წინადადებები ბუღალტრული აღრიცხვის პროცედურის და ანგარიშგების გაუმჯობესების თაობაზე.

**მუხლი 11.** ორგანიზაციაში ბუღალტრული აღრიცხვის ორგანიზებას ხელმძღვანელობს საგარეჯოს მუნიციპალიტეტის მერიის საფინანსო-საბიუჯეტო სამსახურის უფროსი სამსახურის დებულების შესაბამისად. ბუღალტრული ოპერაციების გატარება ხდება თანდართული ცნობარის მიხედვით (დანართი 2).

**მუხლი 12.** საგარეჯოს მუნიციპალიტეტის მერიის საფინანსო- საბიუჯეტო სამსახურის თამანშრომელთა საქმიანობა აღრიცხვა-ანგარიშგების ნაწილში, უფლებები, მოვალეობები, და პასუხისმგებლობა რეგულირდება საფინანსო-საბიუჯეტო სამსახურის დებულებით, ამ დოკუმენტით და მათი სამუშაო აღწერილობით. სამუშაო აღწერილობები თითოეული მომუშავის მიხედვით თან ერთვის დანართის (დანართი #3) სახით.

**მუხლი 13.** საგარეჯოს მუნიციპალიტეტის მერიაში ბუღალტრული აღრიცხვა ხორციელდება პროგრამული უზრუნველყოფით პროგრამა „ერთი გონის“ გამოყენებით. (შემდგომში - ელექტრონული სისტემა).პროგრამაში შექმნილი დოკუმენტი ამობეჭდილი, ხელმოწერილი და ბეჭედ დასმული იღებს ოფიციალური დოკუმენტის სახეს.

ა. უარს აცხადებს დადგენილი მოთხოვნების დარღვევით მომზადებული სააღრიცხვო დოკუმენტის მიღებაზე, აგრეთვე დოკუმენტაციასთან დაკავშირებით საქმიანობაზე, რომელიც კანონის დარღვევით ხორციელდება და საბიუჯეტო დაწესებულების ხემძღვანელს წერილობით აცნობებს საბიუჯეტო და სხვა კანონმდებლობის დარღვევის ფაქტების შესახებ.

**მუხლი 14**. ბუღალტრული აღრიცხვის ორგანიზაციული ნაწილის ფარგლებში, ორგანიზაცია ამტკიცებს სააღრიცხვო სტანდარტებს, ნორმებს, დებულებებს, ხელმომწერ და პასუხისმგებელ პირებს.

# თავი 2. შემოსავლების აღრიცხვა

## 2.1. შემოსავლები გაცვლითი ოპერაციებიდან

**მუხლი 1.** ორგანიზაციის მიერ გაცვლითი ოპერაციებისა და მოვლენების შედეგად წარმოშობილი შემოსავლის აღრიცხვა წარმოებს სსბასს 9 – **“შემოსავალი გაცვლითი ოპერაციებიდან”**, განსაზღვრული წესის და მოთხოვნების მიხედვით.

**მუხლი 2.** ორგანიზაციის მიერ შემოსავლების აღრიცხვა ხდება დარიცხვის მეთოდით.

**მუხლი 3.** ორგანიზაცია აღრიცხავს გაცვლითი ოპერაციებისა და მოვლენების შედეგად წარმოშობილ შემდეგი ტიპის შემოსავლებს:

(ა) მომსახურების გაწევა;

(ბ) საქონლის გაყიდვა;

(გ) სხვა პირთა მიერ მუნიციპალიტეტის კუთვნილი აქტივების გამოყენებით პროცენტების და დივიდენდების მიღება.

**მუხლი 4.** შემოსავლად აღიარება ხდება სტანდარტის შესაბამისად, უპირობო მოთხოვნების წარმოქმნის შემთხვევაში.

**მუხლი 5.** მუნიციპალიტეტის შემოსავალი, კანონმდებლობის საფუძველზე, მოიცავს როგორც ერთეულის მიერ თავისი საქმიანობის მიზნებისთვის მიღებული ან მისაღები მომსახურების პოტენციალის, ასევე ბიუჯეტის შემოსავლების ანგარიშზე მისაღები ან მიღებული ეკონომიკური სარგებლის საერთო თანხას. ასევე, მუნიციპალიტეტის კონტროლირებული ერთეულების მიერ, ადგილობრივი თვითმმართველობის სახელით ან მესამე პირების სახელით ბიუჯეტის შემოსავლების ანგარიშზე მისაღები ან მიღებული ეკონომიკური სარგებლის საერთო თანხას.

**მუხლი 6.** ორგანიზაცია ითვალისწინებს სტანდარტის კრიტერიუმების პრაქტიკაში გამოყენების მითითებებს და გაცვლითი ოპერაციით მიღებული შემოსავლის ბუღალტრული აღრიცხვის პრაქტიკულ გამოცდილებას და ბუღალტრულ აღრიცხვაზე მომუშავეთა უნარ-ჩვევებს.

**მუხლი 7.** ორგანიზაციის მიერ გაცვლითი ოპერაციით მიღებული შემოსავლის სახეების მიხედვით, შემოსავლების სპეციფიკის გათვალისწინებით, დადგენილია შეფასების პირობები - თუ როდის მიიჩნევა სტანდარტით განსაზღვრული კრიტერიუმები დაკმაყოფილებულად და შეიძლება შემოსავლის აღიარება:

ა) მომსახურების გაწევის შედეგად მიღებული შემოსავლების შეფასებისთვის პირობები ითვლება დაკმაყოფილებულად თუ:

ა.ა შემოსავლის ოდენობის განსაზღვრა შესაძლებელია საიმედოდ;

ა.ბ. მოსალოდნელია მოცემულ ოპერაციასთან დაკავშირებული ეკონომიკური სარგებლის ან მომსახურების პოტენციალის შემოსვლა ერთეულში;

ა.გ. შესაძლებელია მომსახურების გაწევის ხელშეკრულების შესრულების სტადიის საიმედოდ შეფასება საანგარიშგებო თარიღისთვის.

ბ) საქონლის გაყიდვით მიღებული შემოსავლების შეფასებისთვის პირობები ითვლება დაკმაყოფილებულად თუ:

ბ.ა. ერთეული მყიდველს გადასცემს საქონლის საკუთრებასთან დაკავშირებულ ყველა მნიშვნელოვან რისკსა და სარგებელს;

ბ.ბ. შესაძლებელია შემოსავლის ოდენობის საიმედოდ განსაზღვრა;

ბ.გ. მოსალოდნელია, რომ მოცემული ოპერაციიდან ერთეული მიიღებს ეკონომიკურ სარგებელს ან მომსახურების პოტენციალს.

გ) სხვა პირთა მიერ ერთეულის კუთვნილი აქტივების გამოყენების შედეგად წარმოშობილი შემოსავლის შეფასებისთვის პირობები დაკმაყოფილებულია თუ:

გ.ა. ხელშეკრულების პირობების მიხედვით საიმედოდ არის შეფასებული მისაღები პროცენტების და მოქმედი კანონმდებლობის მიხედვით მისაღები დივიდენდების მოცულობა;

გ.ბ. მოსალოდნელია შემოსავლებიდან ეკონომიკური სარგებლის მიღება.

**მუხლი 8.** მომსახურების გაწევის ოპერაცია მუნიციპალიტეტის მიერ ხორცილდება ხელშეკრულებით განსაზღვრული პირობებით (როცა მომსახურების საფუძველია ხელშეკრულება) ან/და მოქმედი კანონმდებლობით განსაზღვრული პირობებით (როცა მომსახურების საფუძველია კანონმდებლობა).

**მუხლი 9**. ხელშეკრულების საფუძველზე გაწეული მომსახურებით მიღებული შემოსავლების საიმედოდ შეფასების პირობების დასაკმაყოფილებლად, მუნიციპალიტეტს სხვა მხარეებთან შეთანხმებული აქვს შემდეგი საკითხები:

ა. თითოეული მხარის უფლებები, მომსახურების მიწოდებასა და მიღებასთან დაკავშირებით;

ბ. გასაცვლელი ანაზღაურების პირობები;

გ. ანგარიშსწორების წესი და ვადები.

**მუხლი 10.** ხელშეკრულების საფუძველზე მომსახურებით შემოსავალი აღიარდება, საანგარიშგებო თარიღისთვის მომსახურების ხელშეკრულების შესრულების სტადიის მიხედვით ე.წ. „პროცენტული შესრულების მეთოდით“, ხელშეკრულების პირობებიდან გამომდინარე, რომლის თანახმად, შემოსავალი აღიარდება იმ საანგარიშგებო პერიოდებში, რომლებშიც ხდება მომსახურების გაწევა, მიუხედავად პირველადი აღიცხვის დოკუმენტის შედგენისა და საბუღალტრო სამსახურში მისი წარდგენის თარიღებისა.

**მუხლი 11.** თუ შეუძლებელია მომსახურების გაწევის ოპერაციის შედეგის საიმედოდ შეფასება, შემოსავალი არ აღიარდება.

**მუხლი 12.** სტანდარტით განსაზღვრული პირობა - **„შესაძლებელია მომსახურებაზე უკვე გაწეული და ხელშეკრულების მთლიანად შესრულებისთვის საჭირო დანახარჯების საიმედოდ შეფასება“** მუნიციპალიტეტის სააღრიცხვო პოლიტიკით არ გაითვალისწინება, ვინაიდან დებულების და მოქმედი კანონმდებლობის თანახმად, მუნიციპალიტეტის მიერ მომსახურების გაწევა და ბიუჯეტის შემოსავლების მობილიზაცია, წარმოადგენს მუნიციპალიტეტის საოპერაციო (ძირითად) საქმიანობას, რომლის განხორციელება ფინანსდება საბიუჯეტო ასიგნებების ფარგლებში და შემოსავლების სახეების მიხედვით გაწეული დანახარჯების იდენტიფიცირება მისი საიმედო შეფასების მიზნით, შეუძლებელია. აღნიშნული პირობა არ გამოიყენება ასევე საქონლის გაყიდვით მიღებული შემოსავლების შეფასებისთვის.

**მუხლი 13.** მუნიციპალიტეტის მიერ საქონლის რეალიზაციით მიღებული შემოსავლების დამახასიათებელი სპეციფიკაა, რომ საკუთრებასთან დაკავშირებული რისკებისა და სარგებლის გადაცემა ემთხვევა მყიდველისათვის იურიდიული ან ქონებრივი უფლებების გადაცემას და ამ მომენტში ითვლება სააღრიცხვო პოლიტიკით დადგენილი მუხლი 7-ის „**ბ.ა**“ პირობა შესრულებულად და დასტურდება პირველადი ბუღალტრული აღრიცხვის დოკუმენტით.

**მუხლი 14.** მუხლი 7-ის **„ბ.ა“** პირობის შესრულება, კანონმდებლობით განსაზღვრული წესების თანახმად, იმავდროულად ადასტურებს მუხლი 7-ის **„ბ.ბ“** და **„ბ.გ“** პირობების შესრულებას (საქონლის რეალიზაცია აუქციონისწესით.

**მუხლი 15.** სტანდარტის პირობების თანახმად, მუნიციპალიტეტის მიერ გაცვლითი ოპერაციით მიღებული ბიუჯეტის შემოსავლის სამართლიანი ღირებულების დადგენა არ ხდება, ვინაიდან ანაზღაურება ხდება ფულადი სახსრებით და შესაბამისად, შემოსავლის თანხაც მიღებული ან მისაღები ფულადი სახსრების ტოლია.

**მუხლი 16.** თუ თანხა უკვე ასახულია შემოსავალში, რომლის ამოღების ალბათობა ნულის ტოლია, მუნიციპალიტეტის მიერ აღიარდება როგორც ხარჯი იმ პერიოდში, როცა მოქმედი კანონმდებლობით დადგინდა შემოსავლის აღიარებით წარმოქმნილი აქტივის არარეალურობა (არარეალური დებიტორული დავალიანება). არარეალური დებიტორული დავალიანების, როგორც სააღრიცხვო შეფასების ცვლილების შედეგის ასახვის წესები განსაზღვრულია ***სსბასს 19 - ანარიცხები, პირობითი აქტივები და პირობითი ვალდებულები,*** განსაზღვრული სააღრიცხვო პოლიტიკის შესაბამისად.

**მუხლი 17.** შეცდომით აღიარებული შემოსავალი ანულირდება უკუგატარებით, შეცდომის აღმოჩენის პერიოდში და მიეკუთვნება იმ საანგარიშო პერიოდს როცა შეცდომა იქნა აღმოჩენილი.

**მუხლი 18.** მუნიციპალიტეტის მიერ შემუშავებულია გაცვლითი ოპერაციების შედეგად მიღებული შემოსავლების ბუღალტრული პირველადი აღრიცხვის შიდა ფორმები, რომლის შევსების შემთხვევაში დადასტურებულია სსბასს შემდეგი მოთხოვნები:

(ა) მოსალოდნელია ერთეულში ეკონომიკური სარგებლის ან მომსახურების პოტენციალის შემოსვლა; და

(ბ) შესაძლებელია ამ სარგებლის ოდენობის საიმედოდ შეფასება.

**მუხლი 19.** გაცვლითი ოპერაციით მიღებული შემოსავლების კლასიფიცირების კრიტერიუმად გამოყენებულია საქართველოს საბიუჯეტო კლასიფიკაცია. შემოსავლის სახეები და შემოსავლის აღრიცხვის სამუშაო ბუღალტრული ანგარიშთა გეგმა შესაბამისობაშია შემოსავლების საბიუჯეტო კლასიფიკაციასთან და ჩამოყალიბებულია შემდეგი სტრუქტურა:

|  |  |  |  |
| --- | --- | --- | --- |
| ***6000*** |  | ***4-00-0000*** | ***შემოსავლები*** |
| ***6400*** | ***14*** | ***4-40-0000*** | ***სხვა შემოსავლები*** |
| 6410 | 141 | **4-41-0000** | **შემოსავლები საკუთრებიდან** |
| 6411 | 1411 | 4-41-1000 | **საპროცენტო შემოსავლები** |
|  | *14112* | *4-41-1200* | **რეზიდენტებისგან, გარდა სახელმწიფო სექტორის ერთეულებისა, საპროცენტო შემოსავლები** |
| **6412** | **1412** | **4-41-2000** | **დივიდენდებიდან შემოსავლები** |
|  | 14122 | 4-41-2200 | რეზიდენტებისგან მიღებული დივიდენდები |
| 6415 |  | 4-41-3000 | **რენტიდან შემოსავლები** |
| 6420 | 142 | **4-42-0000** | საქონლისა და მომსახურების რეალიზაციიდან მიღებული შემოსავლები |
| 6422 | 1422 | 4-42-2000 | ადმინისტრაციული მოსაკრებლების და გადასახდელების სახით მიღებული შემოსავლები |
| ***6423*** | ***1423*** | ***4-42-3000*** | ***არასაბაზრო დაწესებულებების მიერ განხორციელებული გაყიდვებიდან მიღებული შემოსავლები*** |

**მუხლი 20.** გაცვლითი ოპერაციების შედეგად მიღებული შემოსავლის არაგაცვლითი ოპერაციით მიღებული შემოსავლიდან გამიჯვნა მუნიციპალიტეტის მიერ ოპერაციის შინაარსის მიხედვით ხდება, რომლის იდენტიფიცირებისთვის დადგენილი მოთხოვნების შესრულების შემთხვევაში ივსება შესაბამისი ბუღალტრული აღრიცხვის პირველადი დოკუმენტი, რომელთა დამტკიცების წესები ითვალისწინებს ფორმის დასახელებაში მითითებას, ოპერაცია გაცვლითია თუ არაგაცვლითი. პირველადი აღრიცხვის ფორმის შედგენაზე პასუხისმგებელი პირი შენიშვნის ველში უთითებს ოპერაციის იდენტიფირებისთვის გამოყენებული კრიტერიუმების თაობაზე.

**მუხლი 21.** გაცვლითი ოპერაციით მიღებული შემოსავლის სახეებია:

ა. სხვა პირთა მიერ ერთეულის კუთვნილი აქტივების გამოყენების შედეგად წარმოშობილი შემოსავალი:

ა.ა. დეპოზიტებზე და ანგარიშებზე დარიცხული პროცენტები;

ა.ბ. ადგილობრივი ხელისუფლების წილობრივი მონაწილეობით მოქმედი საწარმოების და კერძო საწარმოების მოგებიდან მიღებული დივიდენდები.

1. დეპოზიტებზე და ანგარიშებზე დარიცხული პროცენტების სახით მიღებული შემოსავლების:

1.1. აღიარების დრო: მხარეთა შეთანხმებით, ხელშეკრულების პირობებით განსაზღვრული საანგარიშგებო თვის თარიღი, როცა მუნიციპალიტეტს წარმოეშობა უპირობო მოთხოვნის უფლება.

1.2. ბუღალტრული აღრიცხვის პირველადი დოკუმენტი: „ფორმა 2.1“ **„პროცენტის სახით გაცვლითი ოპერაციით მიღებული შემოსავალი“**.

1.3. დარიცხვის მეთოდით აღიარების ბუღალტრული მაკორესპოდენტო ანგარიშები, დარიცხვის და საკასო ოპერაციების ბუღალტრული გატარებები განსაზღვრულია „ფორმა 4.1“ შედგენის და დოკუმენტბრუნვის წესებით.

დეპოზიტებზე და ანგარიშებზე დარიცხული პროცენტებით მიღებული შემოსავლების სახით კომერციული ბანკის მიერ ჩარიცხული სარგებლის და აღიარებული შემოსავლების მოცულობების შეუსაბამობის შემთხვევაში, საფინანსო-საბიუჯეტო სამსახური თანხის ჩარიცხვიდან არაუგვიანეს 5 (ხუთი) სამუშაო დღისა, სამსახურის უფროსის ხელმოწერით კომერციულ ბანკთან აფორმებს ურთიერთშედარების აქტს და აქტის შედეგები საანგარიშგებო პერიოდში აღრიცხვაში აისახება სტანდარტების მოთხოვნების მიხედვით: ზუსტდება აღიარებული შემოსავალი ზრდის ან/და კლების მიმართულებით და შესაბამისი თანხით აისახება ბუღალტრულ ოპერაციებში: წარმოიშობა ან დებიტორული ან კრედიტორული დავალიანება და იმავდროულად გასწორდება საკასო ოპერაციებით ან გაითვალისწინება მომავალი თვის ანგარიშწორების დროს, ხელშეკრულების პირობების თანახმად.

2. ადგილობრივი ხელისუფლების წილობრივი მონაწილეობით მოქმედი საწარმოების მოგებიდან მიღებული დივიდენდების სახით შემოსავლების:

2.1. აღიარების დრო: მოქმედი კანონმდებლობის თანახმად, მუნიციპალიტეტის შესაბამისი ორგანოს - მთავრობის გადაწყვეტილება დივიდენდების ბიუჯეტში ჩარიცხვის თაობაზე.

2.2. ბუღალტრული აღრიცხვის პირველადი დოკუმენტი: „ფორმა 2.2“ **„დივიდენდების სახით გაცვლითი ოპერაციით მიღებული შემოსავალი“**.

2.3. შემოსავლების დარიცხვის მეთოდით აღიარების ბუღალტრული მოკორესპოდენტო ანგარიშები, დარიცხვის და საკასო ოპერაციების ბუღალტრული გატარებები განსაზღვრულია „ფორმა 4.2“ შედგენის და დოკუმენტბრუნვის წესებით.

ბ. მომსახურების გაწევის შედეგად მიღებული შემოსავალი - ადმინისტრაციული მოსაკრებლები და გადასახდელები.

1. მუნიციპალიტეტი შემოსავალს იღებს შემდეგი მოსაკრებლებიდან:

ბ.1. მოსაკრებელი მშენებლობის (გარდა განსაკუთრებული მნიშვნელობის, რადიაციული ან ბირთვული ობიექტების მშენებლობისა) ნებართვაზე;

ბ.2. მოსაკრებელი მსუბუქი ავტომობილით − ტაქსით მოქალაქეების გადაყვანაზე.

ბ.3. საჯარო ინფორმაციის ასლის გადაღების მოსაკრებელი;

ბ.4. მოსაკრებელი სპეციალური (ზონალური) შეთანხმების გაცემისათვის;

ბ.5. მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) სანებართვოო პირობების შესრულების დადასტურების (ექსპლუატაციაში მიღების) დაჩქარებული მომსახურების მოსაკრებელი;

ბ.6. პროდუქტის უსაფრთხოებისა და თავისუფალი მიმოქცევის კოდექსის 25' მუხლით გათვალისწინებული მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) სახელმწიფო-ტექნიკური ზედამხედველობის მომახურების მოსაკრებელი.

**3.** ადმინისტრაციული მოსაკრებლები შემოსავლების საბიუჯეტო კლასიფიკაციის თანახმად, წარმოადგენს საქონლისა და მომსახურების რეალიზაციის კატეგორიას, ხოლო სსბასს თანახმად არის მომსახურებით მიღებული შემოსავლები. მომსახურება გაიწევა კანონმდებლობის შესაბამისად (ხელშეკრულებები არ ფორმდება). თითოეული მხარის უფლებები **მუხლი 9-ის** მიხედვით, განსაზღვრულია მოსაკრებლების შესახებ კანონმდებლობით.

4. გადამხდელის მიერ მუნიციპალიტეტის ბიუჯეტში მოსაკრებლის ჩარიცხვის დამადასტურებელი ელექტრონული სახაზინო ამონაწერის საფუძველზე, აღიარდება ფინანსური აქტივი ფულადი სახსრების სახით და ამავდროულად ვალდებულება წინასწარ მიღებული შემოსავლებით.

5. მოსაკრებლების სახეების მიხედვით და გადამხდელთა იდენტიფიცირებით ანალიტიკური განყოფილება ადგენს დამაგროვებელ უწყისის - ფორმა 2.3.7-ით, რაც წარმოადგენს ფინანსური აქტივების და ვალდებულების აღიარების პირველად ბუღალტრულ აღრიცხვის დოკუმენტს და შედგენიდან მეორე სამუშაო დღეს ელექტრონულად წარუდგენს აღრიცხვა-ანგარიშგების განყოფილებას. ნებართვის გამცემი ერთეული საფინანსო საბიუჯეტო სამსახურს, ნებართვის გაცემიდან არაუგვიანეს მეორე სამუშაო დღისა წარუდგენს ფორმას (2.3.1-2.3.6).

|  |  |
| --- | --- |
| შემოსავლის სახეობა | დანართის წარმდგენი სამსახური |
| ბ.1. მოსაკრებელი მშენებლობის (გარდა განსაკუთრებული მნიშვნელობის, რადიაციული ან ბირთვული ობიექტების მშენებლობისა) ნებართვაზე; | მუნიციპალიტეტის შესაბამისი სამსახური |
| ბ.2. მოსაკრებელი ქალაქში მსუბუქი ავტომობილით − ტაქსით გადაყვანის ნებართვაზე; | მუნიციპალიტეტის შესაბამისი სამსახური |
| ბ.3. საჯარო ინფორმაციის ასლის გადაღების მოსაკრებელი; | მუნიციპალიტეტის შესაბამისი სამსახური |
| ბ.4. მოსაკრებელი სპეციალური (ზონალური) შეთანხმების გაცემისათვის; | მუნიციპალიტეტის შესაბამისი სამსახური |
| ბ.5. მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) სანებართვოო პირობების შესრულების დადასტურების (ექსპლუატაციაში მიღების) დაჩქარებული მომსახურების მოსაკრებელი; | მუნიციპალიტეტის შესაბამისი სამსახური |
| ბ.6. პროდუქტის უსაფრთხოებისა და თავისუფალი მიმოქცევის კოდექსის 25' მუხლით გათვალისწინებული მშენებლობის (გარდა განსაკუთრებული მნიშვნელობის რადიაციული ან ბირთვული ობიექტების მშენებლობისა) სახელმწიფო-ტექნიკური ზედამხედველობის მომახურების მოსაკრებელი. | მუნიციპალიტეტის შესაბამისი სამსახური |

6. გადახდილი მოსაკრებლებით წარმოშობილი ვალდებულების შემცირება და იმავე მოცულობით შემოსავლის აღიარების პირველადი ბუღალტრული აღრიცხვის დოკუმენტის შიდა ფორმა დამტკიცებულია დანართი - „ფორმა 2.3.1-2.3.6“ სახით, რომლის შედგენა ნებართვების გაცემისას ხდება **ბ.1--ბ.6**. პუნქტებში მითითებული შესაბამისი სამსახურის მიერ და საფინანსო საბიუჯეტო სამსახურს მიეწოდება შედგენიდან არაუგვიანეს მეორე სამუშაო დღეს. შემოსავლის დარიცხვის მეთოდით აღიარების ოპერაციის ბუღალტრული მოკორესპოდენტო ანგარიშები და თანხების მიღების ოპერაციების ბუღალტრული გატარებები განსაზღვრულია ფორმის შევსების და დოკუმენტთბრუნვის წესებით.

7. ბიუჯეტის შემოსავალი - მოსაკრებელი დასახლებული ტერიტორიის დასუფთავებისათვის, რომლის ადმინისტრირება ხორციელდება შესაბამისი სამსახურის მიერ.აღრიცხვის სტანდარტის მოთხოვნიდან გადახრა ძალაშია, ხაზინის ელექტრონული მთავარი წიგნის შემოსავლის აღრიცხვის ფუნქციონალის სრულად ამოქმედებამდე.

გ. მომსახურების გაწევის შედეგად მიღებული შემოსავალი - რეგულირების საფასური.

რეგულირების საფასურის სახით მუნიციპალიტეტის მიერ მიიღება შემოსავლები შემდეგი საქმიანობებიდან:

გ.1. შემოსავალი სხვა მართვის უფლების გადაცემიდან;

გ.2. შემოსავალი ადგილობრივი რეგულარული სამგზავრო გადაყვანის ნებართვაზე;

საფინანსო საბიუჯეტო სამსახურის მიერ გ.1. და გ.2. შემოსავლების აღრიცხვის წესები და პირობები განსაზღვრულია დანართი 2.4.1 და 2.4.2 განსაზღვრული ფორმებით, ისევე, როგორც სხვა მოსაკრებლების შემოსავლების სახით მიღებისას.

დარიცხვის მეთოდით შემოსავალი აღიარდება მომსახურების დასრულებისას, რაც დასტურდება: ა) „გ.1“ პუნქტით განსაზღვრული შემოსავლების შემთხვევაში მიღება-ჩაბარების აქტით, და შემოსავალი მიეკუთვნება აქტის გაფორმების თარიღით განსაზღვრულ პერიოდს. მომსახურების გაწევა ხდება ხელშეკრულების საფუძველზე და სტანდარტის მოთხოვნები დაკმაყოფილებულია მუხლი 9-ის შესაბამისად. შემოსავლის დარიცხვის მეთოდით აღიარების ოპერაციის ბუღალტრული მოკორესპოდენტო ანგარიშები და თანხების მიღების ოპერაციების ბუღალტრული გატარებები განსაზღვრულია მიღება-ჩაბარების აქტის შევსების და დოკუმენტბრუნვის წესებით;

ბ) „გ.2“ პუნქტით განსაზღვრული შემოსავლების შემთხვევაში - მუნიციპალიტეტის შესაბამისი სამსახურის მიერ ნებართვის გაცემით.

დ. საქონლის გაყიდვით მიღებული შემოსავლები

მუნიციპალიტეტი აღნიშნული სახის შემოსავლებს იღებს:

დ.1. ჯართის რეალიზაციიდან (გაყიდვიდან);

დ.2 მწვანე ნარგავების აღდგენითი ღირებულებიდან.

1. შემოსავალი ჯართის რეალიზაციიდან

ა. აღიარების დრო - შესაბამისი სამსახურის მიერ წარმოდგენილი ფორმა 2.13.2, რა დროსაც საქონლის გაყიდვის შედეგად მიღებული შემოსავლის აღიარების კრიტერიუმები დაკმაყოფილებულია:

ა.ა. ერთეული მყიდველს გადასცემს საქონლის საკუთრებასთან დაკავშირებულ ყველა მნიშვნელოვან რისკსა და სარგებელს, დასტურდება მუნიციპალიტეტის მიერ ჯართის მყიდველთან მიღება-ჩაბარების აქტის გაფორმებისას, რა დროსაც, დადგენილი ფორმით საკუთრების მოწმობის გადაცემით, ერთდროულად ხდება მყიდველისთვის იურიდიული ან ქონებრივი უფლებების გადაცემა.

ა.ბ. ერთეული არ ინარჩუნებს უწყვეტ მენეჯერულ მონაწილეობას იმ დონით, რომელიც, ჩვეულებრივ, საკუთრების უფლებასთან ასოცირდება და არც გაყიდულ საქონელზე ეფექტურ კონტროლს არ ახორციელებს, დადასტურებულია აუქციონის ჩატარების წესების და პირობების მიხედვით;

ა.გ. შესაძლებელია შემოსავლის ოდენობის საიმედოდ განსაზღვრა და აუქციონის შედეგების ოფიციალური გამჟღავნებით შემოსავლის ოდენობის საიმედოობა დადასტურებულია.

ა.დ. მოსალოდნელია, რომ მოცემული ოპერაციიდან ერთეული მიიღებს ეკონომიკურ სარგებელს ან მომსახურების პოტენციალს. ფორმა 2.13.2 გაფორმდება და საკუთრების უფლების მოწმობა გადაეცემა მყიდველს, მას შემდეგ როცა ჩარიცხულია ბიუჯეტში ჯართის სრული ღირებულება.

ბ. ბუღალტრული აღრიცხვის პირველადი დოკუმენტი: ფორმა 2.13.2, რომელსაც შესაბამისი სამსახური უგზავნის საფინანსო საბიუჯეტო სამსახურს გაფორმებიდან არაუგვიანეს მეორე სამუშაო დღისა.

გ. შემოსავლის დარიცხვის მეთოდით აღიარების ოპერაციის ბუღალტრული მოკორესპოდენტო ანგარიშები და თანხების მიღების ოპერაციების ბუღალტრული გატარებები განსაზღვრულია ფორმა 2.13.2 შევსების და დოკუმენტთბრუნვის წესებით;

დ. შემოსავალი მიეკუთვნება ფორმა 2.13.2-ის გაფორმების თარიღით განსაზღვრულ საანგარიშო პერიოდს.

2. შემოსავალი მწვანე ნარგავების აღდგენითი ღირებულებიდან

ა. აღიარების დრო - მუნიციპალიტეტის შესაბამისი სამსახურის მიერ ფიზიკური ან იურიდიული პირისთვის მწვანე ნარგავის მოჭრაზე ნებართვის გაცემის თარიღი. სტანდარტის მოთხოვნების დაკმაყოფილება შემოსავლის აღიარების კრიტერიუმების თაობაზე, დასტურდება ნებართვების გაცემის და გადასახდელების გადახდის კანონმდებლობით განსაზღვრული წესებით:

ა.ა. ნებართვების გაცემით ფიზიკურ ან იურიდიულ პირს გადაეცემა მწვანე ნარგავთან დაკავშირებით ყველა რისკი და სარგებელი;

ა.ბ. მწვანე ნარგავზე, მოჭრის ნებართვის გაცემის შემდგომ, მუნიციპალიტეტი კონტროლს არ ახორციელებს;

ა.გ. ფიზიკური ან იურიდიული პირი იხდის მუნიციპალიტეტის მიერ საიმედოდ გაანგარიშებულ და დადგენილ თანხას;

ა.დ. ნებართვის გაცემა მწვანე ნარგავის მოჭრაზე, ხდება თანხის ბიუჯეტში ჩარიცხვის (წინასწარი გადახდა) - ეკონომიკური სარგებლის მიღების შემდეგ, გარდა ფიზიკური ან იურიდიული პირის მიერ ავარიის ან სხვა მიზეზით მწვანე ნარგავის დაზიანების შემთხვევისა, როცა მუნიციპალიტეტის მიერ ხდება ოქმის შედგენა და საიმედოდ გაანგარიშებული და საოქმო გადაწყვეტილებით განსაზღვრული თანხა ირიცხება ფიზიკური ან იურიდიული პირის მიერ ბიუჯეტში. მწვანე ნარგავების მოჭრის შემთხვევაში ნებართვის გაცემიდან არაუგვიანეს მეორე სამუშაო დღისა გარემოს დაცვის სამსახური საფინანსო საბიუჯეტო სამსახურს წარუდგენს დანართით განსაზღვრულ ფორმა 2.5.1, ხოლო ავარიის ან სხვა მიზეზით მწვანე ნარგავის დაზიანების შემთხვევაში ოქმის შედგენიდან არაუგვიანეს მეორე სამუშაო დღისა წარუდგენს დანართით განსაზღვრულ ფორმა 2.5.2

ბ. ბუღალტრული აღრიცხვის პირველადი დოკუმენტი: ფორმა 2.5.1 და 2.5.2 - ინფორმაცია მწვანე ნარგავების მოჭრაზე გაცემული ნებართვების და ავარიის ან სხვა მიზეზით მწვანე ნარგავების დაზიანების თაობაზე.

გ. შემოსავლის დარიცხვის მეთოდით აღიარების ოპერაციის ბუღალტრული მოკორესპოდენტო ანგარიშები და თანხების მიღების ოპერაციების ბუღალტრული გატარებები განსაზღვრულია ფორმა 2.5.1 და 2.5.2 ინფორმაცია **„მწვანე ნარგავების მოჭრაზე გაცემული ნებართვების თაობაზე შევსების“** და დოკუმენტთბრუნვის წესებით;

დ. შემოსავალი მიეკუთვნება ნებართვის გაცემისა და ოქმის შედგენის თარიღით განსაზღვრულ საანგარიშო პერიოდს.

- მოქმედი კანონმდებლობით დადგენილი გაყიდვის წესები და პირობები აკმაყოფილებს **სსბასს 12 - სასაქონლო-მატერიალური ფასეულობები, მატერიალური მარაგების განმარტებას** (მუხლი 9. (გ) პუნქტი. - ინახება გაყიდვის ან განაწილებისათვის ოპერირების ჩვეულებრივ რეჟიმში) და მუნიციპალიტეტის მიერ, ჯართის და მწვანე ნარგავების ღირებულების შეფასების ექსპერტული დასკვნა, განიხილება მატერიალური მარაგების ღირებულების ნეტო სარეალიზაციო ღირებულებად, რადგან გაყიდვისათვის საჭირო დანახარჯების დადგენა არ ხდება: - აუქციონის მოწყობა წარმოადგენს ქონების მართვის სამსახურის, როგორც საბიუჯეტო ორგანიზაციის, საოპერაციო საქმიანობას და ხარჯები დაფინანსებულია საბიუჯეტო ასიგნებების ფარგლებში.

- მარაგების აღიარების ბუღალტრული აღრიცხვის პირველადი დოკუმენტი დადგენილი ფორმით 2.11.1 **„გასაყიდად გამიზნული მატერიალური მარაგები“,** ქონების მართვის სამსახურის მიერ მიეწოდება საფინანსო საბიუჯეტო სამსახურს და აღიარდება ანგარიშზე 1-14-4000 გასაყიდად ფლობილი საქონელი. აქტივების და ვალდებულებების ფლობიდან მიღებული შემოსავალი აღიარდება ანგარიში 4-82-1000.

• სსბასს 12 თანახმად, გასაყიდად განკუთვნილი საქონლის სახით აღიარებული მარაგები იმ პერიოდის ხარჯებად (ანგარიშზე 5-20-9000) აღიარდება, როდესაც შესაბამისი შემოსავლების აღიარება მოხდება.

• გაცვლითი ოპერაციიდან მიღებულ შემოსავლებად აღიარდება გაყიდული ძირითადი აქტივების რეალიზაციის ღირებულება, როგორც გრძელვადიანი აქტივების გაყიდვებიდან მიღებული შემოსავლები. ძირითადი აქტივები საბალანსო ღირებულებით, რომლის რეკლასიფიცირება სსბასს 17 თანახმად ხდება გასაყიდად გამიზნულ ძირითადი აქტივებად, აღიარდება ხარჯად, როგორც აქტივების ფლობით მიღებული ზარალი და შედგომ, ისე როგორც მატერიალური მარაგების შემთხვევაში, აღიარდება **ანგარიშზე 1-27-4400 - გასაყიდად გამიზნული გრძელვადიანი არაფინანსური აქტივები,** ხოლო გაყიდვის შემთხვევაში, ხარჯად აღიარდება რეალიზაციის შედეგად შემოსავლის აღიარებისას.

* აქტივების რეალიზაციიდან მიღებული შემოსავლები მუნიციპალიტეტის ბიუჯეტში აისახება შემოსულობების შესაბამის სახაზინო კოდებზე.

ე. იჯარით მიღებული შემოსავლები, არის შემოსავლები მიღებული სხვა პირთა მიერ მუნიციპალიტეტის კუთვნილი აქტივების გამოყენების შედეგად ან/და მომსახურების რეალიზაციით; მუნიციპალიტეტის მიერ იჯარით მიღებული შემოსავლის სახეებია:

ე.1. ადგილობრივი თვითმმართველი ერთეულების საკუთრებაში არსებული მიწის იჯარიდან და მართვაში (უზუფრუქტი, ქირავნობა და სხვა) გადაცემიდან მიღებული შემოსავალი;

ე.2. ადგილობრივი თვითმმართველი ერთეულის საკუთრებაში არსებული შენობებისა და ნაგებობების იჯარაში ან მართვაში (უზუფრუქტი, ქირავნობა და სხვა) გადაცემიდან, მიღებული შემოსავალი;

ე.3. ადგილობრივი თვითმმართველი ერთეულის საკუთრებაში არსებული მანქანა-დანადგარების და მოწყობილობების იჯარაში ან მართვაში (უზუფრუქტი, ქირავნობა და სხვა) გადაცემიდან მიღებული შემოსავალი.

იჯარით მიღებული შემოსავლების, როგორც გაცვლითი ოპერაციების შედეგად მიღებულის, აღრიცხვის წესებში და პირობებში გათვალისწინებულია ***სსბასს 13 -იჯარა.,*** წესები, პირობები და მოთხოვნები - იჯარის კლასიფიცირების მიზნებისთვის და ასევე შემოსავლების საბიუჯეტო კლასიფიკაციის მოთხოვნები - შემოსავლების სახეების კლასიფიცირების მიზნებისთვის.

მუნიციპალიტეტის მიერ იჯარით გაცემული ქონება კლასიფიცირებულია საოპერაციო იჯარად. იჯარა კლასიფიცირებულია საოპერაციო იჯარად შინაარსის მიხედვით, მიუხედავად ქონების გადაცემის სხვადასხვა ფორმებისა. შემოსავლების საბიუჯეტო კლასიფიკაციის თანახმად, „ე.1“ პუნქტით განსაზღვრული შემოსავალი წარმოადგენს შემოსავალს საკუთრებიდან და აღიარდება საბიუჯეტო კლასიფიკაციის თანახმად, როგორც არაწარმოებული აქტივის სხვა ერთეულზე სარგებლობაში გადაცემით მიღებული შემოსავალი - რენტა. რენტა მიიღება მიწის, როგორც სსბასს 17 თანახმად, ძირითადი აქტივის იჯარით ან გაქირავებით; „ე.2“ და „ე.3“ პუნქტებით განსაზღვრული შემოსავლები აღიარდება როგორც საქონლისა და მომსახურების რეალიზაციით მიღებული შემოსავლები - შემოსავალი შენობებისა და ნაგებობების იჯარაში ან მართვაში (უზურფრუქტი, ქირავნობა და სხვა) გადაცემიდან („ე.2“) და შემოსავალი მანქანა-დანადგარებისა და მოწყობილობების იჯარაში ან მართვაში (უზუფუქტი, ქირავნობა და სხვა) გადაცემიდან („ე.3“).

„ე.1“, „ე.2“ და „ე.3“ პუნქტებით განსაზღვრული შემოსავლები მიიღება არაწარმოებული აქტივების გამოყენებაზე და წარმოებული აქტივებით მომსახურებაზე ხელშეკრულებების საფუძველზე. ხელშეკრულების პირობებში გათვალისწინებულია **მუხლი 9**-ით განსაზღვრული მოთხოვნები. შემოსავალი დარიცხვის მეთოდით აღიარდება ქონების მართვის სააგენტოდან წარმოდგენილი რეესტრის საფუძველზე - ფორმა 2.10.

იჯარით მიღებული შემოსავლების აღიარების კრიტერიუმების დაკმაყოფილებამდე, ბიუჯეტის შემოსავლებში ჩარიცხული იჯარის გადასახდელები, თანხის ჩარიცხვის დამადასტურებელი სახაზინო ამონაწერების საფუძველზე, აღირიცხება ფინანსურ აქტივად და ამავდროულად ვალდებულებად, წინასწარ მიღებული შემოსავლის სახით. როცა მუნიციპალიტეტი შეასრულებს მიღებულ რესურსებთან მიმართებით ვალდებულებად აღიარებულ მიმდინარე მოვალეობას, ფორმის შევსებით დასტურდება მეიჯარის მიმართ უპირობო მოთხოვნის წარმოშობა, ამცირებს აღიარებული ვალდებულების საბალანსო ღირებულებას და აღიარებს ამ შემცირების ტოლი თანხის შემოსავალს. შემოსავლის დარიცხვის მეთოდით აღიარების ოპერაციის ბუღალტრული მოკორესპოდენტო ანგარიშები და თანხების მიღების ოპერაციების ბუღალტრული გატარებები განსაზღვრულია ფორმის 2.10 შევსების და დოკუმენტბრუნვის წესებით.

**მუხლი 22.** შემოსავლები გაცვლითი ოპერაციებით, რომელიც განსაზღვრულია მუხლი 21-ით მუნიციპალიტეტის მიერ მიიღება ფულადი ფორმით და აისახება ბიუჯეტის შემოსავლებში. შიდა სააღრიცხვო პოლიტიკის შედგენის წინა საანგარიშო პერიოდებში არაფულადი ოპერაციებით (ბარტერული და სხ.) მუნიციპალიტეტის მიერ შემოსავლის მიღების შემთხვევების არ არსებობის გამო, ბარტერული და სხვა ფორმით შემოსავლების აღრცხვის წესები და პირობები სააღრიცხვო პოლიტიკით არ არის განსაზღვრული.

## 2.2 შემოსავლები არაგაცვლითი ოპერაციებიდან

**მუხლი 23**. არაგაცვლითი ოპერაციებიდან მიღებული შემოსავლების ბუღალტრული აღრიცხვისათვის ორგანიზაცია იყენებს სსბასს 23 – **„შემოსავალი არაგაცვლითი ოპერაციებიდან** **(გადასახადები და ტრანსფერები)“.**

**მუხლი 24**. ამ სტანდარტით განსაზღვრული ფულადი აქტივების სახით მიღებულ ან მისაღებ შემოსავალსა და არაფულადი აქტივების სახით მიღებულ ან მისაღებ შემოსავალთან მიმართებით განსხვავებული მოთხოვნები არ არის დაწესებული.

**მუხლი 25.** არაგაცვლითი ოპერაციებიდან მიღებული შემოსავლების სახით მუნიციპალიტეტი იღებს შემდეგ შემოსავლებს:

ა. გადასახადები

ბ. გრანტები

გ. ჯარიმები, სანქციები და საურავები

დ. ტრანსფერები (ნებაყოფილებითი), რომელიც სხვაგან არ არის კლასიფიცირებული

**ა. გადასახადები**

1. მუხლი 25-ით განსაზღვრული გადასახადები ორგანიზაციის მიერ აღირიცხება საკასო მეთოდით. სტანდარტის მოთხოვნიდან გადახრა ძალაშია, ხაზინის ელექტრონული მთავარი წიგნის შემოსავლის აღრიცხვის ფუნციონალის სრულად ამოქმედებამდე.

2. გადასახადების სახით მიღებული ბიუჯეტის შემოსავლები აღიარდება შემოსავლების საკასო შესრულების სახაზინო ამონაწერის საფუძველზე, ანგარიშის --„1-11-2140“ სხვა ანაგარიშები ხაზინაში, დებეტში და ბუღალტრული ანგარიშთა გეგმის გადასახადის სახის შესაბამისი ანალიზური ანგარიშის შერჩევით გადასახადების ანგარიშის - 4-10-0000 საგადასახადო შემოსავლები, კრედიტში. საგადასახადო კანონმდებლობით არაგაცვლითი ოპერაციის შედეგად წარმოქმნილი აქტივის (ბიუჯეტის ფულადი სახსრების სახით) განსაზღვრების და აღიარების კრიტერიუმები (აღრიცხვის საკასო მეთოდის გამოყენებით), და შედეგად შემოსავლის აღიარების კრიტერიუმები დაკმაყოფილებულია.

3. შეცდომით აღიარებული საგადასახადო შემოსავალი ანულირდება უკუგატარებით.

4. საგადასახადო კანონმდებლობის თანახმად, მუნიციპალიტეტი არ იღებს გადასახადების საავანსო შემოსულობებს. (შენიშვნა: ქონების გადასახადი ავანსად აღირიცხება შემოსავლის სამსახურის მიერ, რომელსაც წარედგინება დეკლარაცია და აღიარებს შემოსავალს დარიცხვის მეთოდით).

**ბ. გრანტები**

1. გრანტების სახით მუნიციპალიტეტი იღებს შემოსავლებს მონეტარული (ფულადი) ფორმით და არამონეტარული (არაფულადი) ფორმით.

2. ფულადი ფორმით მიღებული გრანტის სახეებია ბიუჯეტის შემდეგი შემოსავლები:

ბ.1. საერთაშორისო ორგანიზაციებიდან მიმდინარე დანიშნულების გრანტები;

ბ.2. მიზნობრივი ტრანსფერი დელეგირებული უფლებამოსილების განსახორციელებლად;

ბ.3. სპეციალური ტრანსფერი საქართველოს მთავრობის სარეზერვო ფონდიდან გამოყოფილი თანხებით;

ბ.4. სპეციალური ტრანსფერი საქართველოს რეგიონებში განსახორციელებელი პროექტების ფონდიდან გამოყოფილი თანხებით;

ბ.5. კაპიტალური ტრანსფერი;

ბ.6 მიმდინარე ტრანსფერი;

ბ.7. გრანტები თვითმმართველი ერთეულის სსიპ(ებ)-დან/ა(ა)იპ(ბ)-დან;

ბ.8. სხვა არაკლასიფიცირებული გრანტები;

ბ.9. სხვა კაპიტალური გრანტები სახელმწიფო ბიუჯეტიდან.

3. გრანტით მიღებული ბიუჯეტის ფულადი სახსრების გამოყენებაზე დაკისრებული შეთანხმებები წარმოდგენილია კანონებსა და სამართლებრივ ნორმებში და თავისი შინაარსით სამართლებრივად ქმედითუნარიანია.

4. ფინანსურ აქტივად აღიარებული არაგაცვლითი ოპერაციის შედეგად მიღებული ბიუჯეტის ფულადი რესურსები, ამ მუხლით განსაზღვრული შემოსავლის სახეებიდან გრანტის შემოსავლად აღიარდება: „ბ.1“ (რომელიც დაბრუნებას არ ექვემდებარება, განხილულია სსბასს 23 თანახმად „ შეთანხმება შეზღუდვით“ საფუძველზე მიღებულ შემოსავლად); ანგარიშის - 1-11-2140 სხვა ანგარიშები ხაზინაში, დებეტში და ანგარიშის 4-31-1320 სხვა დონის სახელმწიფო ერთეულებიდან ფულადი ფორმით მიღებული მიმდინარე გრანტები, კრედიტში ან/და (გრანტის ეკონომიკური შინაარსიდან გამომდინარე) ანგარიშის 4-31-2320 სხვა დონის სახელმწიფო ერთეულებიდან ფულადი ფორმით მიღებული კაპიტალური გრანტები, კრედიტში. გრანტის მიღების შეთანხმება შინაარსით წარმოადგენს შეზღუდვას, საბიუჯეტო კოდექსით განსაზღვრული (ადგილობრივი თვითმმართველობისთვის ტრანსფერების გადაცემის მარეგულირებელი) კანონმდებლობის თანახმად.

5. ფინანსურ აქტივად აღიარებული არაგაცვლითი ოპერაციის შედეგად მიღებული ბიუჯეტის ფულადი რესურსები ამ მუხლით განსაზღვრული შემოსავლის სახეებიდან ვალდებულებად, როგორც მიღებულ რესურსებთან მიმართებით მიმდინარე მოვალეობა, აღიარდება: ბ.1. (რომელიც დაბრუნებას ექვემდებარება განხილულია სსბასს 23 თანახმად „ შეთანხმება პირობით“ საფუძველზე მიღებულ შემოსავლად); ანგარიშის - 1-11-2140 სხვა ანაგარიშები ხაზინაში, დებეტში და ანგარიშის 2-15-1220 ავანსად მიღებული მოკლევადიანი (მიმდინარე) სხვა შემოსავლები, კრედიტში. გრანტის მიღების შეთანხმება კანონმდებლობის თანახმად, შინაარსით წარმოადგენს პირობას დაბრუნების ვალდებულებით.

6. ვალდებულებების საბალანსო ღირებულებას ორგანიზაცია ამცირებს და ამ შემცირების ტოლ თანხას აღიარებს შემოსავლად, ანგარიშის 2-15-1220 ავანსად მიღებული მოკლევადიანი (მიმდინარე) სხვა შემოსავლები, დებეტში და ანგარიშის 4 -31-1320 სხვა დონის სახელმწიფო ერთეულებიდან ფულადი ფორმით მიღებული მიმდინარე გრანტები, კრედიტში ან/და ანგარიშის 4-31-2320 სხვა დონის სახელმწიფო ერთეულებიდან ფულადი ფორმით მიღებული კაპიტალური გრანტები, კრედიტში, მაშინ როცა მუნიციპალიტეტი შეასრულებს აქტივად აღიარებული არაგაცვლითი ოპერაციის შედეგად მიღებულ რესურსებთან მიმართებით ვალდებულებად აღიარებულ მიმდინარე მოვალეობას.

7. სახელმწიფო ბიუჯეტიდან გამოყოფილი სპეციალური/ მიზნობრივი/კაპიტალური ტრანსფერების აღრიცხვის საფუძველი არის სახაზინო ამონაწერი, როგორც პირველადი აღრიცხვის დოკუმენტი. ჩარიცხული თანხების შესახებ სახაზინო ამონაწერს საფინანსო საბიუჯეტო სამსახურის ანალიტიკური განყოფილება ჩარიცხვიდან მეორე დღეს წარუდგენს აღრიცხვა-ანგარიშგების განყოფილებას.

**გ. ჯარიმები, სანქციები და საურავები**

1. მუნიციპალიტეტის მიერ ადმინისტრირებული ჯარიმები, სანქციები და საურავების სახით შემოსავლები აღირიცხება დარიცხვის მეთოდით, ხოლო დანარჩენი საკასო მეთოდით. მუნიციპალიტეტი იღებს შემდეგი სახის შემოსავლებს:

გ.1. შემოსავალი სანქციებიდან (ჯარიმები და საურავები) ადმინისტრაციულ საზღვრებში საერთო სარგებლობის საავტომობილო გზებზე ეკონომიკური საქმიანობის განხორციელების მიზნით სატვირთო ავტომობილის (N1, N2 და N3 კატეგორიების) მოძრაობა ან ეკონომიკური საქმიანობის განმახორციელებელი პირისთვის სამეწარმეო საქმიანობისთვის საქონლის სატრანსპორტო საშუალებით მიწოდება/ტრანსპორტირება თვითმმართველობის წარმომადგენლობითი ორგანოს მიერ განსაზღვრული ადგილის ან/და დროის დარღვევისათვის;

გ.2. შემოსავალი სანქციებიდან (ჯარიმები და საურავები) ავტომობილის გაჩერების წესების გათვალისწინებული მოთხოვნების დაუცველობისათვის;

გ.3. შემოსავალი სანქციებიდან (ჯარიმები და საურავები) ქალაქის ადმინისტრაციულ საზღვრებში ქალაქის თვითმმართველობის მიერ განსაზღვრულ გზებზე დადგენილი ავტობუსების გაჩერების ადგილების გარდა სხვა ადგილებზე გაჩერება ან ავტობუსების გაჩერების ადგილებზე სხვა სახის სატრანსპორტო საშუალების გაჩერება ან დგომისათვის;

გ.4. შემოსავალი სანქციებიდან (ჯარიმები და საურავები) სანებართვო პირობების დარღვევით ან შესაბამისი ნებართვის გარეშე განხორციელებისათვის;

გ.5. შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო შრომის, ჯანმრთელობისა და სოციალური დაცვის სფეროებში;

გ.6. შემოსავალი სანქციებიდან (ჯარიმები და საურავები) სახელმწიფო საკუთრების ხელმყოფი ადმინისტრაციული სამართალდარღვევების გამო;

გ.7. შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო გარემოს დაცვის, ბუნებათსარგებლობის სფეროში;

გ.8. შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო ისტორიისა და კულტურის ძეგლთა დაცვის, განათლებისა და აღზრდის სფეროში;

გ.9. შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო მრეწველობის, ელექტრონული და თბოენერგიის გამოყენების დარგში;

გ.10. შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო სოფლის მეურნეობაში, ვეტერინალურ - სანიტარიული წესების დარღვევა;

გ.11. შემოსავალი სანქციებიდან (ჯარიმები და საურავები) ადმინისტრაციული სამართალდარღვევების გამო ვაჭრობისა და ფინანსების დარგში;

გ.12. შემოსავალი სანქციებიდან (ჯარიმები და საურავები) საზოგადოებრივი წესრიგის ხელმყოფი ადმინისტრაციული სამართალდარღვევების გამო;

გ.13. შემოსავალი სანქციებიდან (ჯარიმები და საურავები) მმართველობის დადგენილი წესის ხელმყოფი ადმინისტრაციული სამართალდარღვევების გამო;

გ.14. ჯარიმა დასუფთავების დარღვევის წესების გამო;

გ.15. თვითმმართველი ერთეულის ტერიტორიის კეთილმოწყობის წესების დარღვევის გამო;

გ. 16. თვითმმართველი ერთეულის იერსახის დამახინჯების გამო;

გ.17. შემოსავალი ჯარიმებიდან სხვა ადმინისტრაციული სამართალდარღვევების გამო მოქალაქეთა საბინაო უფლებების, საბინაო - კომუნალური მეურნეობისა და კეთილმოწყობის დარგში;

გ.18. შემოსავალი სანქციებიდან (ჯარიმები და საურავები) რეგულარული სამგზავრო გადაყვანის პირობების დარღვევის გამო;

გ.19. შემოსავალი სანქციებიდან (ჯარიმები და საურავები) არქიტექტურულ -სამშენებლო საქმიანობაში გამოვლენილი დარღვევის გამო;

გ.20 შემოსავალი სხვა არაკლასიფიცირებული სანქციებიდან (ჯარიმები და საურავები).

2. ჯარიმების დაკისრების თაობაზე მოქმედი კანონმდებლობის თანახმად, მუნიციპალიტეტის მიერ ჯარიმის შემოსავლად აღიარებით მისაღები თანხა შეესაბამება აქტივის კრიტერიუმებს - სავარაუდოა აქტივთან დაკავშირებული მომავალი ეკონიმიკური სარგებელისა და მომსახურების პოტენციალის შემოდინება ერთეულში, და შესაძლებელია აქტივის რეალური ღირებულების საიმედოდ შეფასება; კანონმდებლობით განსაზღვრული ნორმებით მუნიციპალიტეტს გააჩნია სამართლებრივად ქმედითი მოთხოვნა, და შესაბამისად დაკმაყოფილებულია შემოსავლად აღიარებაზე სტანდარტის მოთხოვნები.

3. შემოსავლის ბუღალტრული აღრიცხვის პირველადი დოკუმენტი: მუნიციპალიტეტის შესაბამისი უფლებამოსილი სამსახურის მიერ კანონმდებლობით დადგენილი ფორმის (ჯარიმის დაკისრების თაობაზე) საფუძველზე შედგენილი ყოველდღიური რეესტრი (ფორმა 2.6.1), რომელსაც შესაბამისი სამსახური წარუდგენს საფინანსო სამსახურს შედგენიდან არაუგვიანეს მეორე სამუშაო დღისა.

4. შემოსავალი მიეკუთვნება მუნიციპალიტეტის მიერ დადგენილი ჯარიმის ქვითრით/ოქმით განსაზღვრულ საანგარიშგებო პერიოდს.

5. მუნიციპალიტეტის მიერ დადგენილი ჯარიმის ქვითრით/ოქმით აღიარებული შემოსავლის შედეგად წარმოშობილი დებიტორული დავალიანების ანულირება ხდება საფინანსო სამსახურის ანალიტიკური განყოფილების მიერ დამაგროვებელი უწყისის სახით ბიუჯეტში ჩარიცხულ თანხებზე ინფორმაციის აღრიცხვა-ანგარიშგების განყოფილებისათვის წარდგენის შემდგომ, ფორმა2.6.2

**დ. ტრანსფერები, რომელიც სხვაგან არ არის კლასიფიცირებული**

1. მუნიციპალიტეტის მიერ მიღებული ტრანსფერები, როგორც არაგაცვლითი ოპერაციით მიღებული ფულადი ფორმით შემოსავლები აღირიცხება დარიცხვის მეთოდით.

2. ტრანსფერების სახით მიიღება შემდეგი შემოსავლები:

2.1. სხვა მიმდინარე ნებაყოფლობითი ტრანსფერები, გრანტების გარდა - საფინანსო სამსახური;

2.2. კაპიტალური ნებაყოფლობითი ტრანსფერები, გრანტების გარდა - საფინანსო სამსახური;

2.3. სახელმწიფოსადმი მიყენებული სხვა ზიანის ანაზღაურებიდან მიღებული შემოსავალი - მუნიციპალური ინსპექცია;

2.4. სახელშეკრულებო პირობების დარღვევის გამო დაკისრებული პირგასამტეხლოები; სხვა არაკლასიფიცირებული შემოსავლები - შესაბამისი საბიუჯეტო ორგანიზაცია.

3. ტრანსფერებით მიღებული „2.1“ და „2.2“ შემოსავლების დარიცხვის მეთოდით აღიარება ხდება შემოსავლების უპირობო მოთხოვნის შემთხვევაში, რაც დადასტურებულია საფინანსო სამსახურის მიერ, ტრანსფერის მიღებაზე არსებული შეთანხმების შინაარსის მიხედვით.

4. „2.1“ და „2.2“ პუნქტებით განსაზღვრული შემოსავლების ბუღალტრული აღრიცხვა პირველადი დოკუმენტი არის ტრანსფერის მიღების სამეურნეო ოპერაციის დამადასტურებელი დოკუმენტაცია:

ა. შეთანხმება არის სამართლებრივად ქმედითი დოკუმენტი თუ დაპირებაა;

ბ. შეთანხმება არის პირობით ეკონომიკური სარგებლის ან მომსახურების პოტენციალის დაბრუნების ვალდებულებაზე თუ შეთანხმება არის შეზღუდვით.

5. მუნიციპალიტეტი არ აღაირებს დაპირებულ ობიექტებს აქტივების ან შემოსავლის სახით. თუ შემდგომში ხდება დაპირებული ობიექტის გადაცემა მიმღები ერთეულისათვის და იგი აღიარდება როგორც საჩუქარი ან შემოწირულობა, სსბასს 19-ის მოთხოვნათა თანახმად დაპირებები პირობით აქტივებად აისახება განმარტებით შენიშვნებში.

6. შეთანხმების შინაარსის შესაბამისად, ტრანსფერით მიღებული შემოსავალი აღიარდება იმ საანგარიშო პერიოდში, როდესაც დადასტურდება მიღების სამეურნეო ოპერაცია და აისახება ანგარიშის 4-45-0000 (ჯგუფის შესაბამის ანალიზურ ანგარიშზე) შემოსავლები გარე ტრანსფერებით, რომლებიც სხვაგან არ არის კლასიფიცირებული, კრედიტში და შესაბამისი მოკორესპოდენტო ანგარიშის დებეტში.

7. „2.3“ პუნქტით განსაზღვრული შემოსავალი - სახელმწიფოსადმი მიყენებული სხვა ზიანის ანაზღაურებიდან მიღებული შემოსავალი, დარიცხვის მეთოდით აღიარდება მუნიციპალური ინსპექციის მიერ კანონმდებლობის შესაბამისად ზიანის დაკისრების დამადასტურებელი დოკუმენტის საფუძველზე მომზადებული ანაგარიშის ფორმას 2.8.1, რომელსაც წარუდგენს საფინანსო-საბიუჯეტო სამსახურს შესაბამისი ოქმის შედგენიდან არაუგვიანეს მეორე სამუშაო დღეს. მუნიციპალიტეტის მიერ დადგენილი ზიანის ანაზღაურების ქვითრით/ოქმით აღიარებული შემოსავლის შედეგად წარმოშობილი დებიტორული დავალიანების ანულირება ხდება საფინანსო სამსახურის ანალიტიკური განყოფილების მიერ დამაგროვებელი უწყისის სახით ბიუჯეტში ჩარიცხულ თანხებზე ინფორმაციის აღრიცხვა-ანგარიშგების განყოფილებისათვის წარდგენის შემდგომ, ფორმა 2.8.2. შემოსავალი მიეკუთვნება იმ საანგარიშო პერიოდს, როცა მოხდა ზიანის ანაზღაურების ვალდებულების დაკისრება ინსპექციის მიერ.

9. „2.4“ პუნქტით განსაზღვრული შემოსავალი - სახელშეკრულებო პირობების დარღვევის გამო დაკისრებული პირგასამტეხლოები, აღირიცხება მუნიციპალიტეტის საკრებულოს, გამგეობის და სხვა კონტროლირებული ერთეულების მიერ საფინანსო საბიუჯეტო სამსახურში დადგენილი ფორმით 2.9.1 ინფორმაციის წარმოდგენის შემთხვევაში (მუნიციპალიტეტის მერიის შემთხვევაში მუნიციპალური შესყიდვების საბიუჯეტო სამსახურის მიერ წარმოდგენილი წერილის საფუძველზე ფორმა 2.9.1-ს ავსებს საფინანსო საბიუჯეტო სამსახურის ანალიტიკური განყოფილება). მუნიციპალიტეტის მიერ დადგენილი ჯარიმის ფორმით აღიარებული შემოსავლის შედეგად წარმოშობილი დებიტორული დავალიანების ანულირება ხდება საფინანსო საბიუჯეტო სამსახურის ანალიტიკური განყოფილების მიერ დამაგროვებელი უწყისის სახით ბიუჯეტში ჩარიცხულ თანხებზე ინფორმაციის აღრიცხვა-ანგარიშგების განყოფილებისათვის წარდგენის შემდგომ, ფორმა 2.9.2 ან აღრიცხვა-ანგარიშგების განყოფილების მიერ მესამე პირის (ვალდებული/დაჯარიმებული) სახელით ბიუჯეტთან ანგარიშსწორების განხორცილების შესაბამისად

10. „2.4“ პუნქტით განსაზღვრული შემოსავლის აღიარებით წარმოქმნილი აქტივების ღირებულების სანდოდ შეფასებაზე, მუნიციპალიტეტს გააჩნია თუ არ გააჩნია სამართლებრივად ქმედითი უპირობო მოთხოვნა, პასუხისმგებლობა ეკისრება ფორმა 4.9 ხელმომწერ პირს.

## 2.3. გადაფასების შედეგად მიღებული შემოსავალი

**მუხლი 26.** მუნიციპალიტეტის მიერ გადაფასების შედეგად მიღებული შემოსავლებია:

1. უცხოური ვალუტის გაცვლითი კურსის ცვლილების შედეგად ფლობიდან მიღებული მოგება;

2. ფლობის შედეგად მიღებული სხვა მოგება;

**მუხლი 27**. გადაფასების შედეგად მიღებული შემოსავალის სამუშაო ანგარიშთა გეგმის სტრუქტურა ჩამოყალიბებულია შემდეგი სახით:

|  |  |
| --- | --- |
| **4-80-0000** | **კურსთაშორის სხვაობით და გადაფასების შედეგად მიღებული შემოსავალი** |
| **4-81-0000** | **უცხოური ვალუტის გაცვლითი კურსის ცვლილების შედეგად ფლობიდან მიღებული მოგება** |
| **4-81-1000** | **უცხოურ ვალუტაში აქტივების გადაანგარიშების შედეგად ფლობიდან**  **მიღებული მოგება** |
| 4-81-1100 | უცხოური ვალუტის ბანკნოტებისა და მონეტების გადაანგარიშების შედეგად ფლობიდან მიღებული მოგება |
| 4-81-1200 | საბანკო ანგარიშებზე უცხოური ვალუტის ნაშთების გადაანგარიშების შედეგად ფლობიდან მიღებული მოგება |
| 4-81-1300 | უცხოურ ვალუტაში ერთ წლამდე ვადით გაცემული კრედიტებისა და სესხების გადაანგარიშების შედეგად ფლობიდან მიღებული მოგება |
| 4-81-1400 | უცხოურ ვალუტაში ერთ წელზე მეტი ვადით გაცემული კრედიტების და სესხების მიმდინარე ნაწილის გადაანგარიშების შედეგად ფლობიდან მიღებული მოგება |
| 4-81-1500 | უცხოურ ვალუტაში კრედიტებზე და სესხებზე დარიცხული მისაღები პროცენტების გადაანგარიშების შედეგად ფლობიდან მიღებული მოგება |
| 4-81-1600 | უცხოურ ვალუტაში პროცენტებზე დაკისრებული მისაღები ჯარიმების, სანქციების და საურავების გადაანგარიშების შედეგად ფლობიდან მიღებული მოგება |
| 4-81-1700 | უცხოურ ვალუტაში ერთ წელზე მეტი ვადით გაცემული კრედიტებისა და სესხების გადაანგარიშების შედეგად ფლობიდან მიღებული მოგება |
| **4-81-2000** | **უცხოურ ვალუტაში ვალდებულებების გადაანგარიშების შედეგად ფლობიდან მიღებული მოგება** |
| 4-81-2200 | უცხოურ ვალუტაში მიღებული კრედიტებისა და სესხების გადაანგარიშების შედეგად ფლობიდან მიღებული მოგება |
| 4-81-2300 | უცხოურ  ვალუტაში კრედიტორული დავალიანებების გადაანგარიშების შედეგად  მიღებული მოგება |
| **4-82-0000** | **ფლობის შედეგად მიღებული სხვა მოგება** |
| 4-82-1000 | აქტივების და ვალდებულებების ფლობიდან მიღებული მოგება |
| 4-82-2000 | აქტივების/ვალდებულებების გადაფასების შედეგად მიღებული ნამეტი |
| 4-82-3000 | კაპიტალ-მეთოდით აღრიცხული ინვესტიციების ფლობით მიღებული მოგება |

(შენიშვნა: მუნიციპალიტეტი ითვალისწინებს მხოლოდ იმ ანგარიშებს, რომლის შესაბამისი სამეურნეო ოპერაციები შიძლება გააჩნდეს)

**მუხლი 28.** შემოსავლები - უცხოური ვალუტის გაცვლითი კურსის ცვლილების შედეგად ფლობიდან მიღებული მოგება, ორგანიზაციის მიერ აღირიცხება სსბასს 4 – **„უცხოური ვალუტის კურსის ცვლილებებით გამოწვეული შედეგები“**, მიხედვით. ორგანიზაცია უცხოურ ვალუტაში ყიდულობს საქონელს ან მომსახურებას, რომლის ფასიც გამოსახულია უცხოურ ვალუტაში და სესხულობს სახსრებს, შედეგად ფინანსური ვალდებულებები გამოსახულია უცხოურ ვალუტაში.

**მუხლი 29.** თავდაპირველი აღიარებისას უცხოურ ვალუტაში განხორციელებული ოპერაცია, რომლის შედეგად მიიღება მუხლი 27.-ით განსაზღვრული შემოსავალი, ჩაიწერება ეროვნულ ვალუტაში, ლარსა და უცხოურ ვალუტას შორის ოპერაციის განხორციელების თარიღისათვის არსებული ოფიციალური გაცვლითი კურსის გამოყენებით; ხოლო თითოეული საანგარიშგებო თარიღისათვის, როგორც ფულადი მუხლები, გადაანგარიშდება საანგარიშგებო პერიოდის ბოლოს არსებული სავალუტო კურსის გამოყენებით. შემოსავლის აღიარების ბუღალტრული პირველადი აღრიცხვის დოკუმენტია ფორმა 2.12 კურსთა შორის სხვაობით მიღებული შემოსავლები.

## 2.4. ფლობის შედეგად მიღებული სხვა მოგება

**მუხლი 30.** შემოსავალი ფლობის შედეგად მიღებული სხვა მოგებით, მოიცავს აქტივების/ვალდებულებების ფლობის და გადაფასებების აღრიცხული ინვესტიციების ფლობით მიღებული მოგების სახით მიღებულ შემოსავლებს. შემოსავლების ეკონომიკური შინაარსის შეფასების და სამუშაო ბუღალტრული ანგარიშების სტრუქტურის ჩამოყალიბებისას გათვალისწინებულია სსბასს მოთხოვნები აქტივების გადაფასების შედეგების აღრიცხვის წესების თაობაზე და GFS 2014 - სახელმწიფო ფინანსების სტატისტიკის სახელმძღვანელოს მოთხოვნები, ოპერაციის გარეშე სხვა მოვლენებით წარმოშობილი შემოსავლების აღრიცხვის თაობაზე.

## 2.5. სხვა ეკონომიკური ნაკადებიდან მიღებული შემოსავლები

**მუხლი 31.** სხვა ეკონომიკური ნაკადებიდან მიღებული შემოსავლების სტრუქტურა (ცალკეულ შემთხვევებში-შიდა ფაქტორებით გამოწვეული აქტივების გაუფასურებების აღიარების და გაუფასურების აკუმულირების ანგარიშებზე ასახვის დროს) შეესაბამება სსბასს 21 - ფულადი სახსრების არწარმომქმნელი აქტივების გაუფასურება და სსბასს 26 - ფულადი სახსრების წარმომქმნელი აქტივების გაუფასურება, განსაზღვრული ცალკეული აქტივის გაუფასურების ზარალის კომპენსირების ეკონომიკურ შინაარსს და გათვალისწინებულია GFS 2014 -სახელმწიფო ფინანსების სტატისტიკის სახელმძღვანელოს მოთხოვნები, ოპერაციის გარეშე სხვა მოვლენებით წარმოშობილი შემოსავლების აღრიცხვის თაობაზე. სამუშაო ბუღალტრული ანგარიშთა გეგმის სტრუქტურა შემდეგი სახისაა:

|  |  |
| --- | --- |
| 4-90-0000 | **სხვა ეკონომიკური ნაკადებიდან მიღებული შემოსავლები** |
| 4-91-0000 | საეჭვო/უიმედო დებიტორული დავალიანებების და წინასწარი გადახდების უკუგატარებით წარმოქმნილი შემოსავლები |
| 4-92-0000 | მატერიალური მარაგების ღირებულების შემცირების უკუგატარებით წარმოქმნილი შემოსავლები |
| 4-93-0000 | ძირითადი აქტივების გაუფასურების უკუგატარებით წარმოქმნილი შემოსავლები |
| 4-94-0000 | საინვესტიციო ქონების გაუფასურების უკუგატარებით წარმოქმნილი შემოსავლები |
| 4-95-0000 | არამატერიალური აქტივების გაუფასურების უკუგატარებით წარმოქმნილი შემოსავლები |
| 4-96-0000 | შეღავათიანი მომსახურების ფარგლებში აქტივების გაუფასურების უკუგატარებით წარმოქმნილი შემოსავლები |
| 4-97-0000 | ფინანსური იჯარის ფარგლებში აქტივების გაუფასურების უკუგატარებთს წარმოქმნილი შემოსავლები |
| 4-98-0000 | სხვა არაფინანსური აქტივების გაუფასურების უკუგატარებით წარმოქმნილი შემოსავლები |

**მუხლი 32.** სამუშაო ანგარიშთა გეგმის სტრუქტურით განსაზღვრული შესაბამისი აქტივების გაუფასურების ზარალის კომპენსირება მუნიციპალიტეტის მიერ აღიარდება შემოსავლად, აქტივის გაზრდილი საბალანსო ღირებულების ტოლი მოცულობით, რომელიც არ უნდა აღემატებოდეს იმ საბალანსო ღირებულებას, რომელიც მიღებული იქნებოდა, წინა წლებში გაუფასურების აღიარება რომ არ მომხდარიყო. აღრიცხვა-ანგარიშგების განყოფილების მიერ შემოსავალი აღიარდება ანგარიშის - 4-90-0000 სხვა ეკონომიკური ნაკადებიდან მიღებული შემოსავლები, შესაბამისი ქვეანგარიშის საკრედიტო ჩანაწერით და 1-29-0000-გრძელვადიანი აქტივების აკუმულირებული გაუფასურების ზარალის ანგარიშის (შესაბამისი აქტივის ქვეანგარიშის), სადებეტო ჩანაწერით.

# თავი 3. მატერიალური მარაგების აღრიცხვა

## 3.1. სხვა დანარჩენი მასალები და მარაგები

**მუხლი 1.** მუნიციპალიტეტის მიერ სხვა დანარჩენი მასალები და მარაგები აღირიცხება სსბასს 12—სასაქონლო მატერიალური ფასეულობები, განსაზღვრული წესებით და პირობებით. მატერიალური მარაგების ბუღალტრული სამუშაო ანგარიშთა გეგმის სტრუქტურა შემდეგია:

|  |  |  |  |
| --- | --- | --- | --- |
| **2200** | **61221** | **1-14-1410** | **მცირეფასიანი აქტივები** |
| **1627** | **61221** | **1-14-1420** | **სხვა დანარჩენი მასალები და მარაგები** |
| **1624** | **61224** | **1-14-4000** | **გასაყიდად ფლობილი საქონელი** |

**მუხლი 2.** მუნიციპალიტეტის მიერ მატერიალური მარაგების შესყიდვის საკასო ოპერაციები გაიწევა ხარჯების ეკონომიკური კლასიფიკაციის კატეგორიებიდან.

**მუხლი 3.** სააღრიცხვო პოლიტიკით განისაზღვრება:

ა. თვითღირებულება, მატერალური მარაგების არაფინანსურ აქტივად აღიარებისთვის;

ბ. ხარჯად აღიარება იმ პერიოდში, როცა აღიარდება მარაგებთან დაკავშირებული შემოსავლები.

გ. ხარჯად აღიარება, როცა არ არსებობს მარაგებთან დაკავშირებული შემოსავალი;

დ. მეთოდები, გამოყენებული მატერიალური მარაგების თვითღირებულების დასადგენად.

**მუხლი 4.** მუნიციპალიტეტი მატერიალურ მარაგებთან დაკავშირებულ შემოსავლებს აღიარებს, მოქმედი კანონმდებლობის შესაბამისად აუქციონის გზით რეალიზაციის შემთხვევაში, რომელიც განსაზღვრულია შემოსავლების სააღრიცხვო პოლიტიკით.

**მუხლი 5.** გასაყიდ მატერიალურ მარაგებზე არ ვრცელდება შეფასებისათვის სტანდარტით განსაზღვრული მოთხოვნები. აუქციონის მიზნებისთვის დადგენილი სარეალიზაციო ღირებულება, მუნიციპალიტეტის მიერ, აღიარების მიზნებისთვის, განისაზღვრება მარაგების ნეტო სარეალიზაციო ღირებულებად. გაყიდვისათვის საჭირო დანახარჯების დადგენა არ ხდება: აუქციონის მოწყობა წარმოადგენს სსიპ ქონების მართვის სააგენტოს, როგორც საბიუჯეტო ორგანიზაციის, საოპერაციო საქმიანობას და ხარჯები დაფინანსებულია საბიუჯეტო ასიგნებების ფარგლებში. რეალიზაციის შედეგად სამართლიან ღირებულებაში ცვლილებები აისახება აუქციონის ოფიციალური შედეგების გამჟღავნების პერიოდის ნამეტში ან დეფიციტში.

**მუხლი 6.** მუნიციპალიტეტის მატერიალური მარაგები არის არაფინანსური აქტივები:

ა. მომსახურების პროცესში გამოსაყენებელი ნედლეულისა და მასალების ფორმით;

ბ. გრძელვადიანი მცირეფასიანი აქტივების - ტექნიკა, ინვენტარი და მოწყობილობების სახით;

გ. ნედლეულისა და მასალების და გრძელვადიანი მცირეფასიანი აქტივების ფორმით, რომლებიც ინახება სხვა ერთეულებზე განაწილებისათვის ჩვეულებრივ (საოპერაციო) რეჟიმში.

დ. ნედლეულისა და მასალების და გრძელვადიანი მცირეფასიანი აქტივების ფორმით, რომლებიც ინახება გაყიდვისთვის.

**მუხლი 7.** მუნიციპალიტეტის მიერ საოპერაციო საქმიანობაში გამოყენებული მატერიალური მარაგების ნეტო სარეალიზაციო ღირებულების დადგენა არ ხდება, ვინაიდან არ არის მუნიციპალიტეტისთვის დამახასიათებელი სპეციფიური ღირებულება, რადგან მუნიციპალიტეტის საოპერაციო საქმიანობა არ ითვალისწინებს მარაგების წარმოებას ან შესყიდვას შემდგომში გაყიდვის მიზნით. მუნიციპალიტეტის მატერიალური მარაგები უკავშირდება საზოგადოებისთვის კანონმდებლობით განსაზღვრული საკუთარი უფლებამოსილების საფუძველზე უსასყიდლო მომსახურების გაწევას, მოგების მიღების ნაცვლად.

**მუხლი 8.** ორგანიზაციის მატერიალური მარაგების (გარდა გასაყიდად გამიზნული მარაგებისა) ფლობის ძირითადი მიზეზია მათი მომსახურების პოტენციალი - მარაგები გამოიყენება მუნიციპალიტეტის საოპერაციო საქმიანობაში. გასაყიდად გამიზნული მარაგების ფლობის მიზანია ეკონომიკური სარგებლის მიღება.

**მუხლი 9.** ორგანიზაციის მიერ გაცვლითი ოპერაციებით მიღებული მატერიალური მარაგების შეფასება ხდება თვითღირებულების თანხით.

**მუხლი 10.** ორგანიზაციის მიერ საბიუჯეტო ორგანიზაციების მხრიდან არაგაცვლითი ოპერაციების სახით მიღებული მატერიალური მარაგების შეფასება, სახელმწიფო მმართველობის სექტორის კონსოლიდირებული ფინანსური ანგარიშგების პრინციპების გათვალისწინებით, ხდება თვითღირებულების თანხით.

**მუხლი 11.** ორგანიზაციის მიერ კერძო სექტორისგან და საერთაშორისო ორგანიზაციებიდან, ასევე უცხო ქვეყნის მთავრობებიდან არაგაცვლითი ოპერაციებით მიღებული მატერიალური მარაგების შეფასება ხდება მიღების თარიღისთვის არსებული სამართლიანი ღირებულების თანხით. სამართლიანი ღირებულების დადგენა ხდება მოქმედი კანონმდებლობის შესაბამისად ექსპერტული შეფასებით. იმ შემთხვევაში, როცა მუნიციპალიტეტის მიერ ვერ ხდება ექსპერტულ შეფასებაზე მომსახურების შესყიდვა, შესაბამისი ფინანსური რესურსების არ არსებობის გამო ან ხარჯი-სარგებლიანობის პრინციპით მომსახურების შესყიდვის არაეფექტურობის გამო, მარაგების შეფასება ხდება მიღების დოკუმენტით განსაზღვრული თვითღირებულებით (ასეთის არსებობის შემთხვევაში), რის შესახებ ინფორმაცია გამჟღავნდება ფინანსური ანგარიშგების განმარტებით შენიშვნებში.

**მუხლი 12.** ორგანიზაციის მიერ იმ მატერიალური მარაგების, რომელთა შესყიდვა საოპერაციო საქმიანობის ფარგლებში ხდება ბიუჯეტით განსაზღვრული ასიგნებების ფარგლებში და უსასყიდლოდ განაწილდება კონტროლირებულ ერთეულებზე, აღიარების შემთხვევაში, ჩანაცვლების ღირებულების განსაზღვრა არ ხდება და ხარჯად აღიარდება თვითღირებულებით.

**მუხლი 13.** ორგანიზაციის მიერ მატერიალური მარაგების თვითღირებულების შეფასება ხდება სსბასს ყველა მოთხოვნის გათვალისწინებთ და მოიცავს სსბასს-ით განსაზღვრულ ყველა იმ დანახარჯს, რომელთა იდენტიფიცირება და საიმედოდ შეფასება არის შესაძლებელი.

**მუხლი 14.** მატერიალური მარაგების შესყიდვის შემთხვევაში, ხაზინის ერთიანი ანგარიშიდან, მარაგების თვითღირებულებაში შემავალი სსბასს განსაზღვრული დანახარჯების საკასო ხარჯი გაიწევა საბიუჯეტო კლასიფიკაციის იმ მუხლიდან, საიდანაც ხდება შესყიდვის საკასო ხარჯის გაწევა.

**მუხლი 15.** დანახარჯები (ტრანსპორტირების და სხვ.), რომლის ღირებულების საიმედოდ შეფასება არ არის შესაძლებელი, აღიარდება, სამეურნეო ოპერაციის ეკონომიკური შინაარსის მიხედვით საბიუჯეტო კლასიფიკაციით ან/და ანგარიშთა გეგმით განსაზღვრულ, ხარჯის შესაბამის კატეგორიაში.

**მუხლი 16.** ორგანიზაციის მიერ მცირეფასიანი აქტივები დაჯგუფებულია შემდეგი სახით:

ა. საოფისე ტექნიკა

ბ. საოფისე ინვენტარი

გ. ინსტრუმენტები და ხელსაწყოები

**მუხლი 17.** ორგანიზაციის მიერ სხვა დანარჩენი მასალები და მარაგები დაჯგუფებულია შემდეგი კრიტერიუმების მიხედვით:

ა. საბიუჯეტო კლასიფიკაციის დეტალური მუხლების მიხედვით;

ბ. გამოყენებული თვითღირებულების ფორმულების (ინდივიდუალური აღრიცხვის, საშუალო შეწონილი ღირებულების მეთოდი) მიხედვით;

გ. ერთგვაროვნების (ურთიერთჩანაცვლებადი) მიხედვით, რომლებსაც მსგავსი ბუნება და გამოყენება აქვს.

**მუხლი 18.** მატერიალური მარაგები (გარდა გასაყიდად გამიზნული მატერიალური მარაგებისა, რომელთანაც დაკავშირებულია შემოსავალის მიღება), ორგანიზაციის მიერ შესაბამისი პერიოდის ხარჯად აღიარდება:

ა. განაწილებისას, ექსპლუატაციაში გადაცემის მიზნით გაცემის შემთხვევაში;

ბ. საკუთრების უფლების და ყველა რისკის გადაცემისას, უსასყიდლოდ განაწილების შემთხვევაში.

გ. მასთან დაკავშირებული მომსახურების გაწევის შემხვევაში, შესაბამისი მომსახურების დადასტურების შემდეგ.

დ. საბოლოო მოხმარების შემთხვევაში, თუ მატერიალური მარაგები გადაცემულია დადგენილი ნორმების ფარგლებში.

**მუხლი 19.** გასაყიდად გამიზნული მატერიალური მარაგები ხარჯად აღიარდება იმ პერიოდში, როცა ხდება მასთან დაკავშირებული შემოსავლის აღიარება, როგორც განსაზღვრულია შემოსავლის სააღრიცხვო პოლიტიკით მეორე თავში.

**მუხლი 20.** მატერიალური მარაგების ხარჯად აღიარების შემთხვევაში, ხარჯის ჯგუფის და კატეგორიის განსაზღვრა ხდება იმ სამეურნეო ოპერაციის ეკონომიკური შინაარსის მიხედვით, რომელიც შეესაბამება მარაგების ფაქტობრივ გამოყენებას. სამეურნეო ოპერაციის ეკონომიკური შინაარსის დადგენისთვის გამოიყენება ხარჯების ეკონომიკური კლასიფიკიაცია და ბუღალტრული ანგარიშთა გეგმის ინსტრუქცია.

**მუხლი 21.** მუხლი 18. „ა“ პუნქტით განსაზღვრულ შემთხვევაში, ხარჯის აღიარების ბუღალტრული პირველადი აღრიცხვის დოკუმენტი ფორმა 3.1.1 და 3.1.2. „მატერიალური მარაგების ხარჯი“, საფინანსო სამსახურს მიეწოდება ფორმის შედგენიდან მეორე სამუშაო დღეს. მუხლი 18. „გ“ და „დ“ პუნქტით განსაზღვრულ შემთხვევაში, მარაგების გასვლა შემდგომში ექსპლუტაციაში გადაცემის მიზნით, აღირიცხება როგორც ანგარიშვალდებული პირის მიმართ მოთხოვნის აღიარება ფორმა 3.2. „მატერიალური მარაგების გადაცემა ანგარიშვალდებულ პირზე“, საფუძველზე და ხარჯად აღიარდება ანგარიშვალდებული პირის მიერ მარაგების ექსპლუატაციაში გადაცემის ფაქტის დამადასტურებელი ფორმის 3.3. „მატერიალური მარაგებით ანგარიშვალდებული პირის ანგარიში“, საფუძველზე და მიეკუთვნება ფორმის შებამისად განსაზღვრულ იმ სანგარიშგებო პერიოდს როცა ხდება მარაგების ექსპლუატაციაში ფაქტობრივი გადაცემა.

**მუხლი 22.** მატერიალური მარაგების დაზიანების, გაფუჭების ან სხვა მიზეზით დანაკარგი და დანაკლისი, აღიარდება როგორც ხარჯები იმ პერიოდში, როდესაც ქონდა შემთხვევას ადგილი და აისახება ანგარიშზე 5-82-1000 – „აქტივების და ვალდებულებების ფლობიდან წარმოქმნილი ზარალი“. ზარალის ნებისმიერი ანულირება აღიარდება, როგორც ხარჯად აღიარებული თანხის შემცირება იმ პერიოდში, როდესაც ანულირებას აქვს ადგილი.

**მუხლი 23.** მატერიალური მარაგების ღირებულების შემცირება მისი გაუფასურების შედეგად, აღიარდება ხარჯად ანგარიშზე 5–92 - 0000 „მატერიალური მარაგების ღირებულების შემცირების ხარჯები“. ღირებულების აღდგენის შემთხვევაში აღიარდება როგორც შემოსავალი (კომპენსაცია) – „მატერიალური მარაგების ღირებულების შემცირების უკუგატარებით“, ანგარიშზე 4-92-0000. კომპენსირება (შემოსავალი) შეზღუდულია თავდაპირველად ხარჯად აღიარებული თანხით - არ აღემატება ღირებულების შემცირებით აღიარებული ზარალის მოცულობას.

**მუხლი 24.** მუნიციპალიტეტის მიერ გამოყენებული თვითღირებულების ფორმულები ჯგუფების მიხედვით შემდეგია:

ა. საკანცელარიო საქონლის ჯგუფებისათვის/ქვეჯგუფებისათვის საშუალო შეწონილი ან ინდივიდუალური აღრიცხვის მეთოდი;

ბ. სხვა დანარჩენი მარაგების ჯგუფებისათვის/ქვეჯგუფებისათვის ინდივიდუალური აღრიცხვის მეთოდი .

**მუხლი 25.** საკუთარი მიზნებითვის გამოყენებული მატერიალური მარაგები, რომელიც აღიარებულია ხარჯად და ექსპლუატაციაშია, შექმნილია საცნობარო ანგარიში „01-აისახება მარაგები“, 100 ლარი და მეტი ღირებულების. საცნობარო ანგარიშზე ჩანაწერის ანულირების საფუძველია ქალაქ მუნიციპალიტეტის მერიის შესაბამისი სტრუქტურული ერთეულის მიერ მარაგების ექსპლუატაციიდან ამოღების (ჩამოწერის) დოკუმენტის საფინანსო სამსახურში წარმოდგენა, ხოლო 100 ლარამდე ღირებულების მარაგების საცნობარო ანგარიშზე ჩანაწერის ანულირებას საფინანსო სამსახური ახდენს საანგარიშო პერიოდის ბოლოს.

**მუხლი 26.** არაგაცლითი ოპერაციით მიღებული მატერიალური მარაგების, რომელიც არ აკმაყოფილებს სარგებლის მიღების თაობაზე სსბასს განსაზღვრული კრიტერიუმებს, ორგანიზაციის მიერ არ აღიარდება და ასახვისთვის შექმნილია საცნობარო ანგარიში „02 – პასუხსაგებ შენახვაზე მიღებული მარაგები“. საცნობარო ანგარიშზე ჩანაწერის ანულირების საფუძველია მარაგების გასვლის დამადასტურებელი დოკუმენტის საფინანსო სამსახურში წარმოდგენა.

**მუხლი 27.** არაგაცვლითი ოპერაციის ფარგლებში (სხვისთვის გადასაცემად გამიზნული) შეძენილი მარაგები, რომელიც არ აკმაყოფილებს სარგებლის მიღების თაობაზე სსბასს განსაზღვრული კრიტერიუმებს, მუნიციპალიტეტის მიერ არ აღიარდება და დანიშნულებით გადაცემამდე აისახება საცნობარო ანგარიშზე - „03 -სხვისთვის გადასაცემი მარაგები“. საცნობარო ანგარიშზე ჩანაწერის ანულირების საფუძველია მუნიციპალიტეტის მერიის შესაბამისი სტრუქტურული ერთეულის მიერ მარაგების დანიშნულებით გადაცემის დამადასუტერებელი დოკუმენტის საფინანსო სამსახურში წარმოდგენა.

**მუხლი 28.** საკუთარი მიზნებითვის გამოყენებული მცირეფასიანი აქტივების, რომელიც აღიარებულია ხარჯად და ექსპლუატაციაშია, შექმნილია საცნობარო ანგარიში „04 -აისახება აქტივები“, მიუხედავად ღირებულებისა. მარაგების საცნობარო ანგარიშზე ჩანაწერის ანულირება ხდება საფინანსო სამსახურის მიერ კანონმდებლობით განსაზღვრული წესით, საინვენტარიზაციო კომისიის დასკვნის ან ჩამოწერის თაობაზე ბრძანების წარმოდგენის შემთხვევაში.

**მუხლი 29.** არაგაცლითი ოპერაციით მიღებული მცირეფასიანი აქტივი, რომელიც არ აკმაყოფილებს სარგებლის მიღების თაობაზე სსბასს განსაზღვრული კრიტერიუმებს, მუნიციპალიტეტის მიერ არ აღიარდება და ასახვისთვის შექმნილია საცნობარო ანგარიში „05 - პასუხსაგებ შენახვაზე მიღებული აქტივები“. საცნობარო ანგარიშზე ჩანაწერის ანულირების საფუძველია აქტივების გასვლის დამადასტურებელი დოკუმენტის საფინანსო სამსახურში წარმოდგენა.

**მუხლი 30.** არაგაცვლითი ოპერაციის ფარგლებში (სხვისთვის გადასაცემად გამიზნული) შეძენილი მცირეფასიანი აქტივები, რომელიც არ აკმაყოფილებს სარგებლის მიღების თაობაზე სსბასს განსაზღვრული კრიტერიუმებს, მუნიციპალიტეტის მიერ არ აღიარდება და დანიშნულებით გადაცემამდე აისახება საცნობარო ანგარიშზე „03 - სხვისთვის გადასაცემი მცირეფასიანი აქტივები“. საცნობარო ანგარიშზე ჩანაწერის ანულირების საფუძველია მუნიციპალიტეტის მერიის შესაბამისი სტრუქტურული ერთეულის მიერ მცირეფასიანი აქტივების დანიშნულებით გადაცემის დამადასტურებელი დოკუმენტის საფინანსო სამსახურში წარმოდგენა.

**მუხლი 31.** საკუთარი მიზნებისთვის შექმნილ ძირითად აქტივებში გამოყენებული მატერიალური მარაგების (საკუთარი სახსრებით კაპიტალის შექმნა) ღირებულება არ აღიარდება ხარჯად და აღირიცხება როგორც აქტივის თვითღირებულებაში შემავალი კომპონენტი.

# თავი 4. ძირითადი აქტივების აღრიცხვა

**მუხლი 1.** მუნიციპალიტეტის მიერ ძირითადი აქტივები აღირიცხება სსბასს 17 – „ძირითადი საშუალებები“, განსაზღვრული წესებით და პირობებით. ძირითადი აქტივების ბურალტრული სამუშაო ანგარიშთა გეგმის სტრუქტურა შემდეგია:

|  |  |
| --- | --- |
| **1-22-1200** | არასაცხოვრებელი დანიშნულების შენობები, საკუთარი მიზნებისთვის |
| **1-22-1300** | სხვა ნაგებობები, საკუთარი მიზნებისთვის |
| **1-22-1500** | მიწა, საკუთარი მიზნებისთვის |
| **1-22-2100** | სატრანსპორტო საშუალებები |
| **1-22-2210** | საინფორმაციო, კომპიუტერული, სატელეკომუნიკაციო და სხვა დანადგარები, ავეჯი და აღჭურვა |
| **1-22-2220** | სხვა დანარჩენი მანქანა-დანადგარები და ინვენტარი |

**მუხლი 2.** ორგანიზაციის მიერ ძირითადი აქტივების შესყიდვის საკასო ოპერაციები გაიწევა არაფინანსური აქტივების და მათზე ოპერაციების კლასიფიკაციის კატეგორიებიდან - „ძირითადი აქტივების ზრდის“ საკასო ოპერაციის სახით.

**მუხლი 3.** სააღრიცხვო პოლიტიკით განისაზღვრება:

ა. აქტივების აღიარება;

ბ. საბალანსო ღირებულების განსაზღვრა;

გ. ძირითადი აქტივების ცვეთის თანხების აღიარება;

დ. ძირითადი აქტივების გაუფასურების ზარალის აღიარება.

**მუხლი 4.** ორგანიზაციის საკუთრებაში არსებულ იმ აქტივებთან დაკავშირებით, რომელთა ღირებულება არ არის განსაზღვრული და აღიარებული, ღირებულების განსაზღვრის შესახებ ყოვლისმომცველი ინფორმაციის მოპოვებისა და სტანდარტის დებულებებთან სრულ შესაბამისობაში მოსაყვანად იყენებს გარდამავალი დებულებით განსაზღვრულ გამონაკლისს და მუნიციპალიტეტი ყველა ძირითადი აქტივების სრულად აღიარებას უზრუნველყოფს გარდამავალი პერიოდის - დარიცხვის მეთოდით სსბასს დანერგვიდან ხუთი წლის, დასრულებამდე.

**მუხლი 5.** გასაყიდად გამიზნული (პრივატიზაცია) ძირითადი აქტივი, რომელიც, თვითღირებულებაზე ინფორმაციის არარსებობის გამო, არ არის აღიარებული, აუქციონის მიზნებისთვის დადგენილი ღირებულებით აღიარდება. ძირითადი აქტივები აღირიცხება, როგორც გასაყიდად გამიზნული აქტივები - „1-27-4200 აქტივები, რომელთა საკუთრების უფლება ჯერ არ არის მოპოვებული ან სხვა ერთეულებზე გადასაცემადაა მიღებული (შენიშვნა: შეიქმნება ქვეანგარიში) ანგარიშის დებეტში და „ნამეტი და დეფიციტი საბიუჯეტო სახსრებით“ ანგარიშის კრედიტში ჩანაწერით. ძირითად აქტივებად აღიარების საფუძველია პრივატიზაციიდან მიღებული თანხების ბიუჯეტის შემოსულობებში აღრიცხვის წესები და საქართველოს საბიუჯეტო კოდექსით და საბიუჯეტო კლასიფიკაციით განსაზღვრული პირობები - ძირითადი აქტივების რეალიზაციის შედეგად დარიცხვის მეთოდით აღიარებული შემოსავლები, მუნიციპალიტეტის ბიუჯეტში მიიმართება შემოსულობების სახაზინო ანგარიშზე და აღიარდება როგორც შემოსულობები არაფინანსური აქტივების კლებით. ორგანიზაციის მიერ, საბალანსო ღირებულება აისახება რეალიზაციის ხარჯებში ანგარიშზე- 5-76-0000 გრძელვადიანი აქტივების გაყიდვასთან დაკავშირებული ხარჯი, დებეტში.

**მუხლი 6.** გასაყიდად გამიზნულ ძირითად აქტივებს ანგარიშგების თარიღისთვის ცვეთა არ ერიცხება. ამ მიზნით, ცვეთის დარიცხვის მარეგულირებელი ნორმატიული აქტის მოთხოვნებთან შესაბამისობის მიზნით, გასაყიდად გამიზნული ძირითადი აქტივები, აღიარების შემდეგ, კონვერსიის გზით, აღიარდება ანგარიშზე „1-27-4200 აქტივები, რომელთა საკუთრების უფლება ჯერ არ არის მოპოვებული ან სხვა ერთეულებზე გადასაცემადაა მიღებული. ძირითადი აქტივების გაყიდვით მიღებული თანხები აღიარდება შემოსავლად, როგორც ეს განსაზღვრულია შემოსავლების სააღრიცხვო პოლიტიკით და ბიუჯეტში ჩაირიცხება შემოსულობების შესაბამის სახაზინო კოდზე, როგორც შემოსულობები არაფინანსური აქტივების კლებით. ორგანიზაციის მიერ, აქტივის საბალანსო ღირებულება აისახება რეალიზაციის ხარჯებში ანგარიშზე - 5-76-0000 გრძელვადიანი აქტივების გაყიდვასთან დაკავშირებული ხარჯი, დებეტში.

**მუხლი 7.** ორგანიზაცია არ აღიარებს მემკვიდროებით აქტივებს და არ აყალიბებს სააღრიცხვო პოლიტიკას. როცა კულტურული მემკვიდრეობის აქტივს გააჩნია მომავალი ეკონომიკური სარგებელი ან მომსახურების პოტენციალი, რომელიც განსხვავდება მათი, როგორც კულტურული მემკვიდრეობის, ღირებულებისაგან; მემკვიდრეობითი აქტივები ისევე აღიარდება, როგორც ძირითადი აქტივების სხვა ერთეულები.

**მუხლი 8.** მუნიციპალიტეტის მიერ ძირითადი აქტივები აღიარდება სტანდარტით განსაზღვრული პირობების დაკმაყოფილების და საბიუჯეტო კლასიფიკაციით განსაზღვრული ღირებულებითი მაჩვენებლის (500 ლარი და მეტი ღირებულების) არსებობის შემთხვევაში.

**მუხლი 9.** მუნიციპალიტეტი ძირითად აქტივებს, ფინანსურ ანგარიშგებაში ინფორმაციის გამჟღავნების მიზნით, აჯგუფებს არაფინანსური აქტივების და მათზე ოპერაციის საბიუჯეტო კლასიფიკაციის მეხუთე თანრიგის მიხედვით, ხოლო ცვეთის დარიცხვის მიზნით აჯგუფებს ინსტრუქციით განსაზღვრული პირობების შესაბამისად.

**მუხლი 10.** ძირითადი აქტივების ნარჩენი ღირებულების დადგენა არ ხდება, როგორც უმნიშვნელო და არაარსებითი ღირებულება ცვეთადი თანხის გაანგარიშებაში - საჯარო სექტორის ძირითადი მახასიათებელია ძირითადი აქტივების შესყიდვა მისი მომსახურების პოტენციალის სრულად მოხმარების მიზნით.

**მუხლი 11.** თუ ძირითადი აქტივის შემადგენელი სათადარიგო ნაწილები და დამხმარე მოწყობილობები, აქტივის სასარგებლო მომსახურების ვადის განმავლობაში საჭიროებენ რეგულარულ შეცვლას, რომელთა იდენტიფიცირება - აკმაყოფილებენ თუ არა აქტივების კრიტერიუმებს, არის შესაძლებელი და შეიძლება გამოყენებულ იქნეს მხოლოდ ძირითადი აქტივების რომელიმე კონკრეტულ ერთეულთან ერთად, ორგანიზაციის მიერ აღიარდება ძირითად აქტივებად. ამ შემთხვევაში ძირითადი აქტივების თავდაპირველი შეძენის ან მიღების დროს გაწეულ დანახარჯებს, აგრეთვე ემატება შემდგომში ამ ნაწილების და მოწყობილობების შეცვლისთვის დამატებით გაწეული დანახარჯები, კორექტირებული ამ ნაწილების და მოწყობილობების საბალანსო ღირებულებით.

**მუხლი 12.** ძირითადი აქტივების კრიტერიუმების დაკმაყოფილების შემთხვევაში, იმ ძირითადი აქტივების, რომელთა უწყვეტი მუშაობისათვის მოქმედი კანონმდებლობით, სავალდებულოა რეგულარული ინსპექტირების ჩატარება ხარვეზების გამოსავლენად, (მიუხედავად იმისა, ხდება თუ არა სათადარიგო ნაწილების ან დამხმარე მოწყობილობების გამოცვლა), შემოწმების დანახარჯები თუ აღემატება საწყისი ღირებულების 2%-ს, მაგრამ არანაკლებ 1000 ლარს, აღიარდება (მიუხედავად იმისა, წინა ინსპექტირების თანხა ასახული იყო თუ არა შეძენისა თუ მიღების ოპერაციის ღირებულებაში), ძირითადი აქტივის საბალანსო ღირებულებაში. ამ შემთხვევაში წყდება წინა შემოწმების ღირებულების საბალანსო ღირებულების აღიარება (ასეთის არსებობის შემთხვევაში).

**მუხლი 13.** არაფინანსური აქტივები, რომელთა მიღება უშუალოდ არ უკავშირდება ორგანიზაციის მიერ ეკონომიკური სარგებლის ან მომსახურების პოტენციალის მიღებას, აღიარდება ძირითად აქტივად, თუ მათი დახმარებით მიიღება სარგებელი სხვა ძირითადი აქტივებიდან, რაც შეუძლებელია ამ (დამხმარე) აქტივების არსებობის გარეშე. დამხმარე აქტივების აღრიცხვა წარმოებს საბიუჯეტო კლასიფიკაციით დადგენილი წესების და შეფასების - არის თუ არა ძირითადი აქტივის განუყოფელი ნაწილი, საფუძველზე. განუყოფელი ნაწილი აღიარდება არსებითი გაუმჯობესებად და აისახება აქტივის მიღების ოპერაციად. არის თუ არა ძირითადი აქტივის განუყოფელი ნაწილი, შეფასებას ორგანიზაცია ახდენს შემდეგი კრიტერიუმებით:

ა. არის თუ არა შესაძლებელი დამხმარე აქტივის დემონტაჟი მისი ან/და ძირითადი აქტივის დაუზიანებლად;

ბ. დამხმარე აქტივის დემონტაჟის და მისი სხვა აქტივზე მონტაჟის დანახარჯები არსებითია და არაეფექტურია დამხმარე აქტივის სამართლიანი ღირებულების გათვალისწინებით;

გ. დამხმარე აქტივის დემონტაჟის შემთხვევაში არსებითად მცირდება (ან შეუძლებელია) ძირითადი აქტივიდან ეკონომიკური სარგებლის ან მომსახურების პოტენციალის შემოდინება.

**მუხლი 14.** სსბასს განსაზღვრული კრიტერიუმების მიხედვით, ღირებულების საიმედოდ შეფასების შემთხვევაში, როგორც საბიუჯეტო კლასიფიკაციით განსაზღვრული ნაგებობები, ძირითად აქტივებად აღიარდება მუნიციპალიტეტის საკუთრებაში არსებული ინფრასტრუქტურული აქტივები:

ა. საგზაო ქსელები;

ბ. კანალიზაციის სისტემები;

გ. წყლის სისტემები;

დ. ელექტრო ენერგიის მომარაგების სისტემები;

ე. საკომუნიკაციო ქსელები;

ვ. სხვა ნაგებობები.

**მუხლი 15.** შესყიდვით მიღებული ძირითადი აქტივი, რომელიც აკმაყოფილებს აქტივად აღიარების კრიტერიუმებს, ფასდება თვითღირებულებით.

**მუხლი 16.** ორგანიზაციის მიერ საბიუჯეტო ორგანიზაციების მხრიდან არაგაცვლითი ოპერაციების სახით მიღებული ძირითადი აქტივების შეფასება, სახელმწიფო მმართველობის სექტორის კონსოლიდირებული ფინანსური ანგარიშგების პრინციპების გათვალისწინებით, ხდება თვითღირებულების თანხით.

**მუხლი 17.** მუნიციპალიტეტის მიერ კერძო სექტორისგან და საერთაშორისო ორგანიზაციებიდან, ასევე უცხო ქვეყნის მთავრობებიდან არაგაცვლითი ოპერაციებით მიღებული ძირითადი აქტივების შეფასება ხდება მიღების თარიღისთვის არსებული სამართლიანი ღირებულების თანხით. სამართლიანი ღირებულების დადგენა ხდება მოქმედი კანონმდებლობის შესაბამისად ექსპერტული შეფასებით. იმ შემთხვევაში, როცა მუნიციპალიტეტის მიერ ვერ ხდება ექსპერტულ შეფასებაზე მომსახურების შესყიდვა, შესაბამისი ფინანსური რესურსების არ არსებობის გამო ან ხარჯი-სარგებლიანობის პრინციპით მომსახურების შესყიდვის არაეფექტურობის გამო, ძირითადი აქტივების შეფასება ხდება მიღების დოკუმენტით განსაზღვრული თვითღირებულებით (ასეთის არსებობის შემთხვევაში), რის შესახებ ინფორმაცია გამჟღავნდება ფინანსური ანგარიშგების განმარტებით შენიშვნებში.

**მუხლი 18.** ორგანიზაციის მიერ იმ ძირითადი აქტივების, რომელთა შესყიდვა ხდება ბიუჯეტით განსაზღვრული ასიგნებების ფარგლებში და უსასყიდლოდ განაწილდება კონტროლირებულ ერთეულებზე, ხარჯების ეკონომიკური კლასიფიკაციის კაპიტალური გრანტების ხარჯებში აღიარდება საბალანსო ღირებულებით.

**მუხლი 19.** ორგანიზაციის მიერ ძირითადი აქტივების თვითღირებულების შეფასება ხდება სსბასს ყველა მოთხოვნის გათვალისწინებთ და მოიცავს სსბასს-ით განსაზღვრულ ყველა იმ დანახარჯს, რომელთა იდენთიფიცირება და საიმედოდ შეფასება არის შესაძლებელი.

**მუხლი 20.** ძირითადი აქტივების შესყიდვის შემთხვევაში, ხაზინის ერთიანი ანგარიშიდან, აქტივების თვითღირებულებაში შემავალი სსბასს განსაზღვრული დანახარჯების საკასო ხარჯი გაიწევა საბიუჯეტო კლასიფიკაციის იმ მუხლიდან, საიდანაც ხდება აქტივის შესყიდვის საკასო ხარჯის გაწევა, როგორც ძირითადი აქტივების ზრდის ოპერაცია.

**მუხლი 21.** დანახარჯები (ტრანსპორტირების და სათანადო მდგომარეობაში მოყვანისთვის საჭირო სხვა დანახარჯები), რომლის ღირებულების საიმედოდ შეფასება არ არის შესაძლებელი, აღიარდება, სამეურნეო ოპერაციის ეკონომიკური შინაარსის მიხედვით საბიუჯეტო კლასიფიკაციით ან/და ანგარიშთა გეგმით განსაზღვრულ, ხარჯის შესაბამის კატეგორიაში.

**მუხლი 22.** სსბასს მიხედვით განსაზღვრული სავალდებულო დანახარჯების იდენტიფიცირება საფინანსო სამსახურის აღრიცხვა-ანგარიშგების განყოფილების მიერ ხდება აქტივის მიღების ოპერაციის განხორციელებაზე თანხმობის (ასეთის არსებობის შემთხვევაში) მიღებაზე, ფორმა 4.1 „ძირითადი აქტივების მიღების ოპერაციების და სავარაუდო დანახარჯების შესახებ“, წარმოდგენილი ინფორმაციის მიხედვით. საფინანსო სამსახურის აღრიცხვა-ანგარიშგების განყოფილების მიერ, ძირითადი საშუალების გამოყენებასთან ან მის ხელახალ გადაადგილებასთან (ადგილმდებარეობის შესაცვლელად) დაკავშირებული სხვა დანახარჯები არ აისახება აქტივის საბალანსო ღირებულებაში.

**მუხლი 23.** ორგანიზაცია სარგებლობს ინსტრუქციით განსაზღვრული გამონაკლისებით და ძირითადი აქტივების აღრიცხვის გადაფასების მეთოდს არ იყენებს. უსასყიდლოდ ან ნომინალურ ფასად მიღებული ძირითადი აქტივების სამართლიანი ღირებულებით შეფასება მისი აღიარებისას, არ მიიჩნევა გადაფასებად და ძირითადი აქტივის ღირებულება აისახება, როგორც შემოსავლების სააღრიცხვო პოლტიკით არის განსაზღვრული, შემოსავლად არაგაცვლითი ოპერაციის შედეგად.

**მუხლი 24.** სხვადასხვა საოპერაციო მიზნებისთვის ძირითადი აქტივების სამართლიანი ღირებულების დადგენა (არა მხოლოდ ანგარიშგების თარიღისთვის), აღიარდება როგორც თვითღირებულების ცვლილება:

ა. ზრდის შემთხვევაში - აღიარდება, ანგარიშზე - 3-23-1000 „საანგარიშგებო პერიოდის ნამეტი/დეფიციტი საბიუჯეტო სახსრებით“ , საკრედიტო და აქტივების ანგარიშის სადებეტო ჩანაწერებით;

ბ. კლების შემთხვევაში - აღიარდება, ანგარიშზე - 3-23-1000 „საანგარიშგებო პერიოდის ნამეტი/დეფიციტი საბიუჯეტო სახსრებით“ , სადებეტო და აქტივების ანგარიშის საკრედიტო ჩანაწერებით;

**მუხლი 25.** ორგანიზაციის მიერ საკუთარი მიზნებისთვის შექმნილი ძირითადი აქტივების (საბიუჯეტო კლასიფიკაციით განსაზღვრული საკუთარი სახსრებით კაპიტალის შექმნა) თვითღირებულება, ისე განისაზღვრება როგორც შეძენის შემთხვევაში.

**მუხლი 26.** სააღრიცხვო პოლიტიკის განსაზღვრის დროს ორგანიზაციის არ აქვს ძირითადი აქტივების შესყიდვის ვალდებულებების გადავადების და ბარტერული ოპერაციებით მიღების შემთხვევები, ამავდროულად იმის გათვალისწინებით, რომ საჯარო სექტორისთვის არ არის დამახასიათებელი კომერციული შინაარსის გაცვლითი ოპერაციები, პოლიტიკით არ არის განსაზღვრული წესები და პირობები.

**მუხლი 27.** ორგანიზაცია ძირითადი აქტივების ცვეთის თანხის გაანგარიშებისა და აღიარების ბუღალტრულ ოპერაციებს ახორციელებს მოქმედი კანონმდებლობით განსაზღვრული პირობების შესაბამისად.

**მუხლი 28.** ორგანიზაციის მიერ ძირითადი აქტივების და სხვა არაფინანსური აქტივების გაუფასურებების სააღრიცხვო პოლიტიკის საფუძვლად იყენებს სსბასს 21 და სსბასს 26. ძირითადი აქტივების შიდა ფაქტორებით გაუფასურების (ასეთის არსებობის შემთხვევაში), ან დაკარგვის ან/და დანაკლისის, ასევე ამ მიზეზებით მესამე მხრიდან მიღებული კომპენსაცია, ხარჯის ან/და შემოსავლის სახით სსბასს 17 შესაბამისად, ჩაირთვება ნამეტში ან დეფიციტში, როდესაც დადგენილი წესით საინვენტარიზაციო კომისიის მიერ დასტურდება ფაქტი და წარმოიშვება კომპენსაციის მოთხოვნა. გაუფასურების ზარალის გაანგარიშების მეთოდებს ორგანიზაცია ადგენს გაუფასურების გამომწვევი ფაქტორების მიხედვით და იყენებს სსბასს განსაზღვრულ მეთოდოლოგიას, ხოლო დაკარგვის ან/და დანაკლისის შემთხვევაში ხელმძღვანელობს მოქმედი კანონმდებლობით.

**მუხლი 29.** დაუმთავრებელი (ბუღალტრული ანგარიშთა გეგმის მიხედვით განსაზღვრული) ძირითადი აქტივები, მუნიციპალიტეტის მიერ აღიარდება სსბასს 17 განსაზღვრული კრიტერიუმებთან შესაბამისობის შემთხვევაში და გაითვალისწინება საბიუჯეტო კლასიფიკაციის მოთხოვნები.

**მუხლი 30.** დაუმთავრებელი აქტივების ჯგუფში შემავალი ძირითადი აქტივებზე ცვეთის დარიცხვა წარმოებს აქტივებზე ცვეთის დარიცხვის მოქმედი კანონმდებლობით.

**მუხლი 31.** საოპერაციო იჯარით მიღებულ ძირითად აქტივებს, რომლის საკუთრების უფლების გადაცემა არ ხდება, ორგანიზაცია ასახვს საცნობარო ანგარიშზე, ხოლო მასზე განხორციელებულ არსებით გაუმჯობესებაზე დანახარჯებს აღიარებს აქტივად, სსბასს 17 განსაზღვრული კრიტერიუმების დაკმაყოფილების შემთხვევაში. საოპერაციო იჯარით აღებული ძირითადი აქტივების არსებითი გაუმჯობესება აისახება დაუმთავრებელი აქტივების ჯგუფის შესაბამის ანალიზურ ანგარიშზე - 1-27-4300 საოპერაციო იჯარით მიღებული ქონების არსებითი გაუმჯობესება, სადებეტო ჩანაწერით და აღრიცხება ისე, როგორც საკუთარი მიზნებისთვის შეძენილი ძირითადი აქტივები.

**მუხლი 32.** ძირთადი აქტივების მიმდინარე რემონტის და არსებითი გაუმჯობესების დანახარჯების შეფასების კრიტერიუმი, გარდა სსბასს, საბიუჯეტო კლასიფიკაციის და სფსს 2014 განსაზღვრული შეფასების კრიტერიუმებისა, ორგანიზაციის მიერ დამატებით არ არის განსაზღვრული. სამეურნეო ოპერაციების დაგეგმვის დროს, ხდება აღნიშნული კრიტერიუმებით შეფასება, მიიღება თუ არა დამატებითი ეკონომიკური სარგებელი თუ მომსახურების პოტენციალი. შეფასების შედეგებზე ინფორმაცია საფინანსო სამსახურის აღრიცხვა-ანგარიშგების განყოფილებას მიეწოდება სამეურნეო ოპერაციის შესრულებაზე თანხმობის მიღებისას, მუნიციპალიტეტის მერიის შესაბამისი სტრუქტურული ერთეულის მიერ დადგენილი ფორმა 4.2-ით.

**მუხლი 33.** ძირითადი აქტივების აღიარების შეწყვეტის დროს,ჩამოწერის თაობაზე თუ მიიღება გადაწყვეტილება, ორგანიზაცია უზრუნველყოფს მოქმედი კანონმდებლობით დადგენილი წესებისა და პირობების დაცვას. ჩამოწერის დამადასტურებელი დოკუმენტაციის საფუძველზე, აღრიცხვა-ანგარიშგების განყოფილება ბუღალტრულ რეგისტრებში ასახავს შესაბამის ინფორმაციას. აქტივის ჩამოწერის შემთხვევაში, ცვეთის და გაუფასურების აკუმულირების ანგარიშები სადებეტო ჩანაწერებით გადაიხურება აქტივის ანგარიშზე საკრედიტო ჩანაწერით და ანალიზური აღრიცხვის ფორმებში და რეგისტებში შესაბამისი ცვლილებების შეტანით, დასტურდება აქტივის სინთეზური და ანალიზური აღრიცხვიდან ამოღება.

**მუხლი 34.** ძირითადი აქტივების რეკლასიფიცირება საინვესტიციო ქონებად ან/და შეღავათიანი მომსახურების აქტივებად არ განხორციელდება შიდა სააღრიცხვო პოლიტიკაში **სსბასს 16 - საინვესტიციო ქონება,** და **სსბასს 32 - შეღავათიანი მომსახურების შეთანხმებები:  უფლების გადამცემი** მოთხოვნების შესაბამისად აღრიცხვის წესების და პირობების განსაზღვრამდე, რომლის შესაბამისი ცვლილებები განხორციელდება გარდამავალი პერიოდის დასრულებამდე, მოქმედი კანონმდებლობით დადგენილი შეზღვუდების და კანონმდებლობაში ცვლილებების საჭიროების შეფასების შედეგების გათვალისწინებით.

# თავი 5. ხარჯების აღრიცხვა

**მუხლი 1.** მუნიციპალიტეტის მიერ დარიცხვის მეთოდით აღირიცხება:

ა.”ხარჯების ეკონომიკური კლასიფიკაციით“ განსაზღვრული ხარჯები მონეტარული და არამონეტარული ოპერაციების შედეგად;

ბ. ხარჯები შიდა ტრანსფერებით;

გ. გრძელვადიანი აქტივების გაყიდვასთან დაკავშირებული ხარჯი;

დ. გადაფასებების შედეგად მიღებული ზარალი;

ე. უცხოური ვალუტის კურსის ცვლილებით აქტივების/ვალდებულებების გადაფასებით წარმოქმნილი ზარალი;

ზ. აქტივების/ვალდებულებების ფლობის შედეგად ზარალი;

თ. სხვა ეკონომიკური ნაკადებიდან წარმოქმნილი ზარალი.

**მუხლი 2.** ხარჯების სააღრიცხვო პოლიტიკა განსაზღვრულია:

ა. სსბასს დადგენილი წესების და პირობების შესაბამისად;

ბ. საბიუჯეტო კლასიფიკაციის მოთხოვნების გათვალისწინებით;

გ. საბიუჯეტო კოდექსით დადგენილი პირობების გათვალისწინებით;

დ. სახაზინო მომსახურების პრინციპების და მოთხოვნების გათვალისწინებით;

ე. მუნიციპალიტეტის საქმოანობის მარეგულირებელი კანონმდებლობის მოთხოვნების გათვალისწინებით;

ვ. სახელმწიფო ფინანსების სტატისტიკის სახელმძღვანელოს GFS 2014 მოთხოვნებით, გაცვლითი და არაგაცვლითი ოპერაციებით ხარჯების აღრიცხვაზე.

**მუხლი 3.** ხარჯების ბუღალტრული აღრიცხვის სამუშაო ანგარიშთა გეგმის სტრუქტურა შემდეგია:

|  |  |
| --- | --- |
| 5-11-0000 | ხელფასების ხარჯები ფულადი ფორმით |
| 5-20-2000 | მივლინებებით ხარჯები |
| 5-20-3000 | ოფისის ხარჯები |
| 5-20-4000 | წარმომადგენლობითი ხარჯები |
| 5-20-6000 | რბილი ინვენტარის და უნიფორმის შეძენისა და პირად ჰიგიენბასთან დაკავშირებული ხარჯები |
| 5-20-7000 | ტრანსპორტის და ტექნიკის ექსპლუატაციისა და მოვლა-შენახვის ხარჯები |
| 5-20-9000 | სხვა დანარჩენი საქონლისა და მომსახურების ხარჯები |
| 5-31-1200 | საერთაშორისო ორგანიზაციებზე ფულადი ფორმით გაცემული მიმდინარე გრანტები |
| 5-31-1310 | იმავე დონის სახელმწიფო ერთეულებზე ფულადი ფორმით გაცემული მიმდინარე გრანტები |
| 5-31-1320 | სხვა დონის სახელმწიფო ერთეულებზე ფულადი ფორმით გაცემული მიმდინარე გრანტები |
| 5-31-2200 | საერთაშორისო ორგანიზაციებზე ფულადი ფორმით გაცემული კაპიტალური გრანტები |
| 5-31-2310 | იმავე დონის სახელმწიფო ერთეულებზე ფულადი ფორმით გაცემული კაპიტალური გრანტები |
| 5-31-2320 | სხვა დონის სახელმწიფო ერთეულებზე ფულადი ფორმით გაცემული კაპიტალური გრანტები |
| 5-32-1200 | საერთაშორისო ორგანიზაციებზე სასაქონლო ფორმით გაცემული მიმდინარე გრანტები |
| 5-32-1310 | იმავე დონის სახელმწიფო ერთეულებზე სასაქონლო ფორმით გაცემული მიმდინარე გრანტები |
| 5-32-1320 | სხვა დონის სახელმწიფო ერთეულებზე სასაქონლო ფორმით გაცემული მიმდინარე გრანტები |
| 5-32-2200 | საერთაშორისო ორგანიზაციებზე სასაქონლო ფორმით გაცემული კაპიტალური გრანტები |
| 5-32-2300 | სახელმწიფო ერთეულებზე სასაქონლო ფორმით გაცემული კაპიტალური გრანტები |
| 5-32-2310 | იმავე დონის სახელმწიფო ერთეულებზე სასაქონლო ფორმით გაცემული კაპიტალური გრანტები |
| 5-32-2320 | სხვა დონის სახელმწიფო ერთეულებზე სასაქონლო ფორმით გაცემული კაპიტალური გრანტები |
| 5-33-0000 | სახელმწიფო საწარმოებზე გაცემული სუბსიდიები |
| 5-33-1000 | სახელმწიფო არაფინანსურ საწარმოებზე გაცემული სუბსიდიები |
| 5-35-0000 | სხვა სექტორებზე გაცემული სუბსიდიები |
| 5-41-0000 | ცვეთის ხარჯი |
| 5-42-0000 | ამორტიზაციის ხარჯი |
| 5-51-2000 | ხაზინიდან საბიუჯეტო ორგანიზაციებისთვის გაწეული კაპიტალური ტრანსფერებით ხარჯები |
| 5-52-2000 | ხაზინიდან საბიუჯეტო ორგანიზაციებისთვის გაწეული მიმდინარე ტრანსფერებით ხარჯები |
| 5-61-0000 | სახელმწიფოს ხარჯი საპენსიო სქემაში შენატანით |
| 5-62-0000 | დამქირავებლის მიერ გაწეული სოციალური დახმარებით ხარჯები |
| 5-63-0000 | სხვა სოციალური დახმარებებით ხარჯები |
| 5-70-0000 | სხვა ხარჯები |
| 5-72-0000 | რენტის ხარჯები |
| 5-73-1000 | მიმდინარე ტრანსფერები, რომლებიც სხვაგან არ არის კლასიფიცირებული |
| 5-73-2000 | კაპიტალური ტრანსფერები, რომლებიც სხვაგან არ არის კლასიფიცირებული |
| 5-74-0000 | ქონებასთან დაკავშირებული ხარჯები გარდა პროცენტისა |
| 5-76-0000 | გრძელვადიანი აქტივების გაყიდვასთან დაკავშირებული ხარჯი |
| 5-81-1100 | უცხოური ვალუტის ბანკნოტებისა და მონეტების გადაანგარიშების შედეგად ფლობიდან წარმოქმნილი ზარალი |
| 5-81-1200 | საბანკო ანგარიშებზე უცხოური ვალუტის ნაშთების გადაანგარიშების შედეგად ფლობიდან წარმოქნილი ზარალი |
| 5-81-2000 | უცხოურ ვალუტაში ვალდებულებების გადაანგარიშების შედეგად ფლობიდან წარმოქმნილი ზარალი |
| 5-81-2300 | უცხოურ ვალუტაში კრედიტორული დავალიანებების გადაანგარიშების შედეგად წარმოქმნილი ზარალი |
| 5-82-2000 | აქტივების/ვალდებულებების გადაფასების შედეგად წარმოქმნილი დეფიციტი |
| 5-91-0000 | საეჭვო/უიმედო დებიტორული დავალიანებების და წინასწარი გადახდების ხარჯები |
| 5-92-0000 | მატერიალური მარაგების ღირებულების შემცირების ხარჯები |
| 5-93-0000 | ძირითადი აქტივების გაუფასურების ხარჯები |
| 5-95-0000 | არამატერიალური აქტივების გაუფასურების ხარჯები |

**მუხლი 4.** ორგანიზაცია ხარჯს აღიარებს სსბასს განსაზღვრული პირობების შესაბამისად:

ა. მომსახურების მიღებისას, მავალდებულებელი მოვლენის წარმოქნისთანავე, რის შედეგადაც მოსალოდნელია ეკონომიკური სარგებლის შემცირება;

ბ. მომსახურების მიღებისას, მავალდებულებელი მოვლენის წარმოქნისთანავე, რის შედეგადაც მოსალოდნელია მომსახურების პოტენციალის შემცირება, აქტივების გასვლის/მოხმარების შედეგად;

გ. აქტივების გამოყენებით/გასვლით მომსახურების პოტენციალის შემცირებისას;

ე. როცა მცირდება წმინდა აქტივები/კაპიტალი აქტივების/ვალდებულებების ფლობით მიღებული ზარალის შედეგად:

ე.ა. უცხოურ ვალუტაში შეფასებული აქტივების/ვალდებულებების კურსთა შორის სხვაობით მიღებული ზარალით;

ე.ბ. უცხოურ ვალუტაში ნაშთის კურსთა შორის სხვაობის შედეგად მიღებული ზარალით;

ე.გ. აქტივების/ვალდებულებების გადაფასებით მიღებული ზარალით.

**მუხლი 5.** მუნიციპალიტეტის შიდა სააღრიცხვო პოლიტიკა არ ითვალისწინებს ხარჯებისა და შემოსავლების ურთიერთგადაფარვას - ამ ეტაპზე არ აქვს ადგილი შემოსავლების და ხარჯების ისეთ ოპერაციებს და სხვა მოვლენებს, რომელთა ურთიერთგადაფარვა ასახავს მათ შინაარსს.

**მუხლი 6.** ორგანიზაცია ხარჯების კლასიფიკაციის და აღრიცხვა-ანგარიშგებისთვის სსბასს 1 შესაბამისად ინფორმაციის შესაბამისობის და სამართლიანად წარდგენის კრიტერიუმების გათვალისწინებით, იყენებს ეკონომიკური შინაარსის მიხედვით ხარჯების დაჯგუფების მეთოდს. ხარჯების კლასიფიცირება, ბუღალტრული აღრიცხვის და ანგარიშგების მიზნებისთვის, პროგრამის ან დანიშნულების მიხედვით თუ რა მიზნითაც იქნა გაწეული ეს ხარჯები, არ ხდება ხარჯების ფუნქციების გათვალისწინება არაგაცვლითი ოპერაციებით მავალდებულებელი მოვლენის შეფასების ერთ-ერთ კრიტერიუმად.

**მუხლი 7.** ხარჯების აღიარების კრიტერიუმად სსბასს - ით განსაზღვრულ კრიტერიუმებთან ერთად, ორგანიზაცია ითვალისწინებს „საქართველოს საბიუჯეტო კოდექსის“ მოთხოვნას - ფინანსური ვალდებულების აღიარება ასიგნებების ფარგლებში, გარდა კანონმდებლობით დადგენილი შემთხვევებისა (მაგ. სასამართლო გადაწყვეტილების აღსრულება და სხ.). ორგანიზაცია იყენებს ინსტრუქციით დადგენილ გამონაკლისებს - შესაბამისი ბიუჯეტის ასიგნებების არარსებობის შემთხევაში, საქართველოს საბიუჯეტო კლასიფიკაციით განსაზღვრული კომუნალური მომსახურების და მოქმედი კანონმდებლობის შესაბამისად სხვა უწყვეტი მომსახურების შესყიდვისას, ასევე საბიუჯეტო წლის დეკემბრის თვის შრომის ანაზღაურებისას, თუ ხარჯის მოცულობის გაანგარიშება ხდება ნამუშევარი დროის ან შესრულებული სამუშაოს მიხედვით და ანგარიშსწორება ხდება მომდევნო საბიუჯეტო წელს. ერთეულის მიერ დასაშვებია ოპერაციების აღრიცხვა პირველადი აღრიცხვის დოკუმენტების მიღების/შექმნის თარიღით და მიეკუთვნება იმ პერიოდის ანგარიშგებას, რომელ პერიოდშიც მოხდა მათი მიღება/შექმნა.

**მუხლი 8.** ორგანიზაციის ხარჯი, ადგილობრივი თვითმმართველობის კანონმდებლობის საფუძველზე, მოიცავს როგორც ეკონომიკური სარგებლის და მომსახურების პოტენციალის შემცირებას ერთეულის მიერ თავისი საქმიანობის მიზნებისთვის, ასევე თვითმმართველობის ბიუჯეტის ხარჯების დასაფინანსებლად, შემცირებას.

**მუხლი 9.** მომსახურების მიღების ოპერაცია ორგანიზაციის მიერ ხორცილდება ხელშეკრულებით განსაზღვრული პირობებით (როცა მომსახურების საფუძველია ხელშეკრულება) ან/და მოქმედი კანონმდებლობით განსაზღვრული პირობებით (როცა მომსახურების საფუძველია კანონმდებლობა).

**მუხლი 10.** ხელშეკრულების საფუძველზე მიღებული მომსახურებით ხარჯის საიმედოდ შეფასების პირობების დასაკმაყოფილებლად, ორგანიზაციას სხვა მხარეებთან შეთანხმებული აქვს შემდეგი საკითხები:

ა. თითოეული მხარის უფლებები, მომსახურების მიღებასთან დაკავშირებით;

ბ. გასაცვლელი ანაზღაურების პირობები;

გ. ანგარიშსწორების წესი და ვადები.

**მუხლი 11.** ხელშეკრულების საფუძველზე მომსახურებით ხარჯი აღიარდება, მომსახურების ხელშეკრულების შესრულების სტადიის მიხედვით და აღიარდება იმ საანგარიშგებო პერიოდებში, რომლებშიც ხდება მომსახურების მიღება, მიუხედავად პირველადი აღიცხვის დოკუმენტის შედგენისა და საფინანსო სამსახურში მისი წარდგენის თარიღისა, გარდა ამ თავის მუხლი 6. - ით გათვალისწინებული გამონაკლისი და სსბასს 3 ით განსაზღვრული სააღრიცხვო პოლიტიკის ცვლილების და შეცდომების გასწორების შედეგების რეტროსპექტული ან პერსპექტიული გადაანგრიშების პირობების შესაბამისად ხარჯების აღიარების შემთხვევებისა.

**მუხლი 12.** თუ შეუძლებელია მომსახურების მიღების ოპერაციის შედეგის საიმედოდ შეფასება, ხარჯი არ აღიარდება.

**მუხლი 13.** ორგანიზაციის მიერ არაგაცვლითი ოპერაციით, კონტროლირებული ერთეულებისთვის უსასყიდლო მომსახურების მიწოდების ხარჯები არ აღიარდება ოპერაციის ეკონომიკური შინაარსის მიხედვით - გრანტის ხარჯად, თანახმად ხარჯების ეკონომიკური კლასიფიკაციით და სსბასს 23-ით განსაზღვრული გამონაკლისებისა.

**მუხლი 14.** ადგილობრივი თვითმმართველობის მიერ ბიუჯეტის წინაშე ვალდებულებების (თუ მავალდებულებელი მოვლენის დადგომა ხარჯვითი ოპერაციის შედეგი არ არის; საბიუჯეტო კოდექსით განსაზღვრული შეზღუდვები საბიუჯეტო ორგანიზაციის მიერ შემოსავლების გამოყენებასთან დაკავშირებით ) დასაფარად და მესამე პირების სახელით ბიუჯეტის შემოსავლების ანგარიშზე მისაღები ეკონომიკური სარგებლის საერთო თანხის გადარიცხვა არ განიხილება ხარჯის ოპერაციად.

**მუხლი 15.** ორგანიზაცია ითვალისწინებს სტანდარტის კრიტერიუმების პრაქტიკაში გამოყენების მითითებებს და გაცვლითი და არა გაცვლითი ოპერაციით ხარჯების ბუღალტრული აღრიცხვის პრაქტიკულ გამოცდილებას და ბუღალტრულ აღრიცხვაზე მომუშავეთა უნარ - ჩვევებს.

## ხარჯების კატეგორიები , ხარჯების ეკონომიკური კლასიფიკაციით

**მუხლი 16.** ხარჯების ეკონომიკური კლასიფიკაციით განსაზღვრული ხარჯები აღიარდება - მომსახურების მიღებისას, საოპერაციო საქმიანობის ფარგლებში მატერიალური მარაგების გამოყენებისას, აქტივების რეალიზაციის და აქტივების უსასყიდლოდ სხვაზე გადაცემისას, და აქტივების ღირებულების შემცირებისას (ძირითადი კაპიტალის მოხმარება), გაცვლითი და არაგაცვლითი ოპერაციების შედეგად.

**ხარჯები გაცვლითი ოპერაციებით**

1. შრომის ანაზღაურება - არის მომსახურების ხარჯი გაცვლითი ოპერაციის შედეგად. მომსახურების მიღება ხდება მოქმედი კანონმდებლობით განსაზღვრული პირობებით. ხარჯი აღიარდება მავალდებულებელი მოვლენის დადგომისას. მავალდებულებელი მოვლენა არის კანონმდებლობით განსაზღვრული იურიდიული ვალდებულება. მავალდებულებელი მოვლენის დადგომა დასტურდება დამქირავებლის მიერ დაქირავებულისათვის საანგარიშო პერიოდის განმავლობაში შესრულებული სამუშაოს ღირებულების ასანაზღაურებლად ფულადი ფორმით, კომპენსაციების გაცემის ვალდებულების წარმოქმნით. ხარჯის აღიარება ხდება ვალდებულების ვადის დადგომის დროს. სასაქონლო ფორმით კომპენსაციების გაცემის შემთხვევებს ადგილი არ აქვს და აღრიცხვის წესები არ არის განსაზღვრული.

1.1. თანამდებობრივი სარგოს ხარჯის აღიარების პირველადი ბუღალტრული აღრიცხვის დოკუმენტია-ტაბელი, „ელექტრონული სახელფასო უწყისი“. უწყისის შედგენის საფუძვლია დანიშვნა/გათავისუფლებისა და დროებით სამსახურებრივი ურთიერთობის შეჩერების შესახებ ბრძანებები და შრომითი ხელშეკრულებები, რომელსაც მუნიციპალიტეტის მერიის შესაბამისი სტრუქტურული ერთეულები წარუდგენე საფინანსო სამსახურს. ხარჯის ოდენობის შეფასების საფუძველია ნომინალური თვიური ხელფასის ოდენობა, რომელიც მუშაკისათვის მისი დაკავებული თანამდებობის შესაბამისად (საშტატო განრიგის და თანამდებობრივი კატეგორიის შესაბამისად) დადგენილია მოქმედი კანონმდებლობის საფუძველზე.

ზედმეტად (არასწორად) აღიარებული ხარჯი, უკუგატარებით ანულირდება საანგარიშო თვის ბოლოს. საკასო ხარჯის შემთხვევაში, ანულირებული ხარჯის ოდენობით აღიარდება მოთხოვნა მომუშავის მიმართ - ანგარიშზე 1-13-9400 „ზედმეტად/შეცდომით გადახდილი თანხებით მოკლევადიანი (მიმდინარე) ფულადი მოთხოვნები“, სადებეტო ჩანაწერით. მოთხოვნები მომუშავის მიმართ მცირდება ხელფასის გაცემის დროს დაკავებული სავალდებულო გადასახადების და გადასახდელების თანხით და აღიარდება შესაბამისი მოთხოვნები. საანგარიშო პერიოდში ზედმეტად გადახდილი თანამდებობრივი სარგოს შედეგად წარმოქმნილი მოთხოვნებით მცირდება მომავალ საანგარიშო პერიოდში იმავე კატეგორიის ხარჯით წარმოქმნილი ვალდებულებები (გარდა საპენსიო შენატანისა). იმ შემთხვევაში, როცა მომდევნო საანგარიშო პერიოდში ვალდებულებება არ წარმოიშობა იმ მომუშავის მიმართ, ვისზეც წინა საანგარიშო პერიოდში ზედმეტად იქნა გადახდილი ხელფასი, მოთხოვნა შესრულდება ფიზიკური პირის მიღებული თანხის ბიუჯეტში ჩარიცხვით, როგორც მიღებული და გამოუყენებელი საბიუჯეტო სახსრების მობრუნება. გადასახადებით წარმოქმნილი მოთხოვნები იმავე საბიუჯეტო წელს გამოიყენება ბიუჯეტის წინაშე ხარჯის იმავე კატეგორიით წარმოქმნილი ვალდებულებების საკასო შესრულების დროს (მცირდება ვალდებულება). წინა საბიუჯეტო წელს საშემოსავლო გადასახადის ზედმეტობით წარმოქმნილი აქტივის აღიარება შეწყდება მიმდინარე საანგარიშგებო პერიოდში და აღიარდება ზარალი აქტივების ფლობის შედეგად ანგარიშზე 5-82-1000 „აქტივების და ვალდებულებების ფლობიდან წარმოქმნილი ზარალი“, როგორც გამოუყენებელი საბიუჯეტო სახსრები, რომელთა მობრუნების შემთხვევაში წარმოიშობა ბიუჯეტის წინაშე ვალდებულება და მიიმართება ბიუჯეტის შემოსავლებში. აქტივის, როგორც არარეალური დებიტორული დავალიანების აღიარების შეწყვეტა და ზარალის აღიარება ხდება საფინანსო სამსახურის მოთხოვნით და ხელმძღვანელობის გადაწყვეტილებით.

ხარჯი მოიცავს კუთვნილი **შვებულების** საზღაურს. ვალდებულების წარმოქმნის საფუძველია ხელმძღვანელის ბრძანება შვებულების თაობაზე და დასაქმებულის მოთხოვნა. მიმდინარე საანგარიშგებო პერიოდის ხარჯი აღიარდება მავალდებულებელი მოვლენის წარმოქმნისთანავე, ხოლო მომავალი საანგარიშგებო პერიოდში შვებულებით სარგებლობის შემთხვევაში, ხარჯი აღიარდება მომავალ საანგარიშგებო პერიოდში. მომავალი საანგარიშგებო პერიოდის ვალდებულების შესრულების მიზნით გაწეული საკასო ხარჯი განისაზღვრება წინასწარ გაწეულ ხარჯად, აღიარდება მოთხოვნად, როგორც დებიტორული დავალიანება ავანსით (ანგარიშზე 1-13-7100 „გადახდილი ავანსებით მოკლევადიანი (მიმდინარე) მოთხოვნები თანამშრომლებისა და ანგარიშვალდებული პირების მიმართ“, ასახვით, მიუხედავად ხაზინის ერთიანი ანგარიშიდან სტანდარტული გადახდისა. ფინანსური ანგარიშგების და ბიუჯეტის შესრულების ანგარიშგების შეუსაბამობაზე მუნიციპალიტეტის მიერ ინფორმაცია გამჟღანდება განმარტებით ბარათში.

1.2. წოდებრივი სარგოს ხარჯს ორგანიზაცია აღრიცხავს იმავე წესებით, როგორც თანამდებობრივ სარგოს.

1.3. ჯილდო/პრემიის ხარჯი საბიუჯეტო კლასიფიკაციით მოიცავს ყველა სახის ფულად წახალისებას, გარდა „სხვა ხარჯებში“ ასახულ სახელმწიფო ჯილდოებზე და შესაბამისი სამართლებრივი აქტით განსაზღვრულ სხვა სახის ჯილდოებზე დაწესებული ფულადი პრემიებისა. ვალდებულების წარმოქმნის საფუძველია ხელმძღვანელის ბრძანება ჯილდო/პრემიის თაობაზე. ხარჯი აღიარდება მავალდებულებელი მოვლენის წარმოქმნისთანავე და მიეკუთვნება იმ საანგარიშო პერიოდს, რომელ პერიოდშიც ვალდებულება წარმოიქნა.

1.4. დანამატის ხარჯი საბიუჯეტო კლასიფიკაციის მიხედვით მოიცავს არასამუშაო საათებში, ღამის ცვლაში, სადღესასწაულო და დასვენების დღეებში მუშაობისათვის განკუთვნილ დამატებით საზღაურს და კანონმდებლობით გათვალისწინებულ ნებისმიერ სხვა დანამატს. მავალდებულებელი მოვლენის დადგომა დასტურდება სამუშაო დროის აღრიცხვის თაობაზე დადგენილი წესით ინფორმაციის ან/და შესრულებული სამუშაობის დამადასტურებელი მუნიციპალიტეტის მიერ დადგენილი წესით. დანამატის გაცემის ბრძანებისთვის განსაზღვრულია ფორმა 5.1 ხარჯი აღიარდება ვალდებულების წარმოშობის დროს და მიეკუთვნება იმ საანგარიშო პერიოდს როცა გამოიცა შესაბამისი ბრძანება. საკლასო დანამატის გაცემის მავალდებულებელი დოკუმენტია შესაბამისი ბრძანება.

1.5. კომპენსაციის ხარჯი, საბიუჯეტო კლასიფიკაციის შესაბამისად, დაქირავებულისათვის ნორმატიული აქტით განსაზღვრულ ყველა სახის ფულადი კომპენსაცია, აღირიცხება კანონმდებლობით დადგენილი წესების შესაბამისად. ხარჯად აღიარდება თანამდებობრივი სარგოს ხარჯად აღიარებისთანავე, და ვალდებულების დაფარვა ხდება სარგოს სახით რიცხულ სხვა ვალდებულბების დაფარვის დროს.

**2.** საქონელი და მომსახურება საბიუჯეტო კლასიფიკაციის თანახმად, ამ ხარჯების ჯგუფი მოიცავს ორგანიზაციის მიერ საქონლისა და მომსახურების შესყიდვას, რომელიც გამოიყენება საბაზრო და არასაბაზრო ფასად საქონლისა და მომსახურების გასაწევად (მათ შორის, საბიუჯეტო ორგანიზაციებისთვის უსასყიდლოდ მიწოდების მიზნით). ხარჯები იყოფა ქვეჯგუფებად:

ა.მომსახურების მიღება;

ბ. საქონლის გამოყენება, გარდა იმ საქონლისა, რომელიც ნაწილდება უცვლელი სახით ბენეფიციარებზე.

ხარჯების ამ ჯგუფში არ აღირიცხება ცვეთის/ამორტიზაციის და გაუფასურების ხარჯები.

2.1. შრომითი ხელშეკრულებით დასაქმებულ პირთა ანაზღაურება, რომელიც მოიცავს ხელშეკრულებით დაქირავებულ შტატგარეშე მომუშავეთათვის ფულადი ან სასაქონლო ფორმით გაცემულ ანაზღაურებას, აღირიცხება შრომის ანაზღაურების სააღრიცხვო პოლიტიკის შესაბამისად.

2.2. მივლინება - ქვეყნის შიგნით და ქვეყნის გარეთ, აღირიცხება მივლინების ხარჯების ანაზღაურების შესახებ მოქმედი კანონმდებლობის შესაბამისად და ხარჯად აღიარდება ამ წესით დადგენილი „მივლინების ანგარიშის ფორმის“ მიხედვით (ფორმა 5.2);

2.3. ოფისის ხარჯები - სახელშეკრულებო პირობებით მიღებული მომსახურების სამეურნეო ოპერაციის შედეგად, ხარჯის აღიარება ხდება მომსახურების მიღებისთანავე, მიღება- ჩაბარების აქტის საფუძველზე.

მიღება-ჩაბარების აქტი შედგენიდან არაუგვიანეს 3 სამუშაო დღისა წარედგინება საფინანსო სამსახურს.

მომსახურება, რომლის მიღება კანონებში, სამართლებრივ ნორმებსა თუ სხვა მავალდებულებელ შეთანხმებებშია (გარდა სახელშეკრულებო შეთანხმებებისა) გათვალისწინებული, აღიარდება ხარჯად შეთანხმებით დადგენილი დოკუმენტების საფუძველზე და მიეკუთვნება სამეურნეო ოპერაციის მოხდენის საანგარიშგებო პერიოდს.

ორგანიზაცია საბიუჯეტო კლასიფიკაციით განსაზღვრული კომუნალური ხარჯების და მოქმედი კანონმდებლობით განსაზღვრული უწყვეტი მომსახურების ხარჯის აღიარების დროს იყენებს დარიცხვის მეთოდიდან გადახრაზე ინსტრუქციით განსაზღვრულ გამონაკლისებს.

ორგანიზაციის საქმიანობის სპეციფიკის გათვალისწინებით, მოქმედი კანონმდებლობის თანახმად უწყვეტ მომსახურებად განსაზღვრულია:

1 საწვავის შეძენა

2 კომუნალური მომსახურება

ორგანიზაციის მიერ უსასყიდლოდ მიღებული მომსახურება აღიარდება არაგაცვლითი ოპერაციის შედეგად შემოსავლის სახით იმ შემთხვევაში, თუ ღირებულების საიმედოდ შეფასება არ საჭიროებს ფასიანი ექსპერტული შეფასების მომსახურების შესყიდვას.

საბიუჯეტო კლასიფიკაციის მოთხოვნების გათვალისწინებით, მატერიალური მარაგები (მათ შორის სხვა საბიუჯეტო ორგანიზაციებზე გადაცემის მიზნით), მიღებისას აღიარდება აქტივად, და **ოფისის** ხარჯად (გარდა სხვა საბიუჯეტო ორგანიზაციაზე გადასაცემი მარაგებისა) მოხმარების მიზნით გასვლის შემთხვევაში, მატერიალური მარაგების სააღრიცხვო პოლიტიკის მიხედვით. სხვა საბიუჯეტო ორგანიზაციაზე გადასაცემი მარაგების **გრანტის** ჯგუფში ხარჯად აღიარდება გადაცემის დამადასტურებელი დოკუმენტების საბუღალტრო სამსახურში წარდგენისას და მიეკუთვნება იმ საანგარიშო პერიოდს, როცა მათი გადაცემა მოხდა.

ოფისის მიზნებისთვის გამოყენებული მატერიალური მარაგების ხარჯად აღიარება ხდება სსბასს 12 შესაბამისად განსაზღვრული მატერიალური მარაგების სააღრიცხვო პოლიტიკით.

2.4. წარმომადგენლობითი ხარჯების კატეგორიაში საბიუჯეტო კლასიფიკაციით განსაზღვრული ხარჯები მოიცავს მომსახურების ასევე მატერიალური მარაგების გამოყენების ხარჯებს. მატერიალური მარაგების შეძენის საკასო ოპერაციები ამავე მუხლიდან ხორციელდება. გარე მომწოდებლებისგან მომსახურების მიღების შემთხვევაში ხარჯის აღიარება ხდება მიღება-ჩაბარების აქტის წარდგენის შემთხვევაში. მომსახურების შესყიდვა ხდება როგორც წინასწარი (ავანსად) გადახდით, ასევე მომავალში გადახდის პირობით. მუნიციპალიტეტის საკუთრებაში არსებული მატერიალური მარაგების წარმომადგენლობით ღონისძიებაში გამოყენების შემთხვევაში, მარაგების ხარჯების აღიარება და ბუღალტრული ოპერაციების გატარება ხდება მატერიალური მარაგების სააღრიცხვო პოლიტიკით განსაზღვრული - „მარაგების ხარჯად აღიარება საბოლოო მოხმარების შემთხვევაში“, სააღრიცხვო პოლიტიკის შესაბამისად. მატერიალური მარაგების გაცემის საფუძველია ბრძანება ან/და გადაწყვეტილება ღონისძიების ჩატარებაზე. ხარჯის აღიარების საფუძვლად გამოიყენება საფინანსო სამსახურის აღრიცხვა-ანგარიშგების განყოფილებაში წარდგენილი წარმომადგენლობით ხარჯებზე ანგარიშვალდებული სტრუქტურული ერთეულის ანგარიში (ფორმა 5.3).

2.5. რბილი ინვენტარისა და უნიფორმის შეძენის და პირად ჰიგიენასთან დაკავშირებული ხარჯების მიზნებისთვის შეძენილი მარაგების ხარჯად აღიარება ხდება სსბასს 12 -ით განსაზღვრული სააღრიცხვო პოლიტიკის შესაბამიასად:

ა. რბილი ინვენტარის და პირად ჰიგიენასთან დაკავშირებული მარაგები - განაწილებისთანავე ხარჯად აღიარების წესით;

ბ. უნიფორმის სახით მარაგები - მარაგების ხარჯად აღიარება საბოლოო მოხმარების შემთხვევაში, წესით თუ მარაგების გაცემა არ ხდება დადგენილი ნორმის ფარგლებში.

გ. უნიფორმის სახით მარაგები, გაცემული ნორმის ფარგლებში - განაწილებისთანავე ხარჯად აღიარების წესით (ფორმა 5.4);

2.6. ტრანსპორტის, ტექნიკისა და იარაღის ექსპლუატაციისა და მოვლა-შენახვის ხარჯები - მოიცავს მომსახურების და სათადარიგო ნაწილებისა და საწვავ-საპოხი მასალების, ასევე მცირეფასიანი ინსტრუმენტებისა და ხელსაწყოების სახით არსებული მატერიალური მარაგების გამოყენების ხარჯებს. გარე მომწოდებლების მიერ მომსახურების მოწოდების სამეურნეო ოპერაციის დამადასტურებელი მოქმედი კანონმდებლობით დადგენილი დოკუმენტის (მიღება-ჩაბარების აქტი, სასაქონლო ზედნადები, ანგარიშ-ფაქტურა და სხვა.) წარმოდგენის საფუძველზე, ორგანიზაცია აღიარებს ხარჯს. მომსახურება ხარჯად აღიარდება სრული თანხით.

კონსოლიდირებული სახელმწიფო შესყიდვის კანონმდებლობით განსაზღვრული პროცედურების შესაბამისად, საწვავის გამოყენებით ხარჯის აღიარება ხდება შემდეგი სახით: მომწოდებლის მიერ წარმოდგენილი, კანონმდებლობით დადგენილი სამეურნეო ოპერაციის პირველადი აღრიცხვის დოკუმენტის საფუძველზე, აღიარდება მატერიალური მარაგები და განაწილებისთანავე ხარჯად აღიარების სააღრიცხვო პოლიტიკის შესაბამისად, იმავდროულად მატერიალური მარაგები აღიარდება ხარჯად, როგორც ექსპუატაციის ხარჯი. ხარჯი მიეკუთვნება იმ საანგარიშგებო პერიოდს, როცა მოხდა მარაგების მიღება.

2.7. სხვა დანარჩენი საქონელი და მომსახურება - ხარჯის კატეგორიები მოიცავს როგორც სახელშეკრულებო პირობებით ასევე კანონმდებლობით განსაზღვრული პირობებით, მომსახურების მიწოდებით ხარჯებს. მომსახურების მიზნით მატერიალური მარაგების შეძენის შემთხვევაში, საკასო ხარჯების მიზნებისთვის გამოიყენება საბიუჯეტო კლასიფიკაციის ამავე მუხლი, ხოლო მარაგების ფაქტიური გამოყენების შემთხვევაში აღიარდება ამავე მუხლის შესაბამისი კატეგორიის ხარჯებში, შესაბამისად იზრდება მომსახურების ხარჯების მოცულობა.

3. სუბსიდიები და გრანტები - საბიუჯეტო კლასიფიკაციით განსაზღვრული ეკონომიკური შინაარსის მიხედვით, წარმოადგენენ არაგაცვლითი ოპერაციით ხარჯებს. ხარჯის გაწევის პირობები შესაძლებელია გამომდინარეობდეს კანონმდებლობის ნორმებიდან, ან სახელშეკრულებო პირობებიდან. სსბასს 23 თანახმად, ორივე შემთხვევაში საფუძვლები განიხილება იურიდიულად ქმედით შეთანხმებად, მიუხედავად იმისა შეთანხემება წერილობითია თუ არა. ორივე შემთხვევაში მავალდებულებელი მოვლენა წარმოადგენს იურიდიულ ვალდებულებას. თუ „შეთანხმება პირობით“ არის და პირობის დარღვევის შემთხვევაში მიმღებს წარმოეშობა ეკონომიკური სარგებლის მუნიციპალიტეტისთვის დაბრუნების ვალდებულება, ორგანიზაცია ვალდებულების შესრულების მიზნით საკასო ოპერაციებს (გადახდა) ახორცილებს ავანსად (წინასწარი), და აღიარებს მოთხოვნებს (ფინანსურ აქტივს) დებიტორული დავალიანების სახით ანგარიშზე 1-15-1300 **„სხვა მოკლევადიანი (მიმდინარე) მოთხოვნები წინასწარ გადახდილი გადასახადელებით“,** დებეტში. სუბსიდიის/გრანტის ხარჯის აღიარება ხდება პირობის შესრულების თაობაზე მიმღების მიერ მუნიციპალიტეტისთვის ანგარიშის დადგენილი ფორმით 5.5 ავანსად მიღებული სუბსიიდიის/გრანტის თანხების გამოყენების შესახებ, წარმოდგენის შემთხვევაში, თუ დასტურდება შეთანხმების პირობის შესრულება და თანხის მიზნობრივი გამოყენება. ხარჯი მიეკუთვნება ანგარიშის შედგენის საანგარიშგებო პერიოდს. კონტროლირებული ერთეულების მიერ ფორმის წარმოდგენის შემთხვევაში, დანართის სახით ხდება მიღებული თანხებით განხორციელებული სამეურნეო ოპერაციების ბუღალტრული აღიცხვის პირველადი ფორმების ასლების წარმოდგენა*.* ანგარიშის წარმოდგენის ვადები განისაზღვრება შეთანხმებით, რაც წარმოადგენს სახელმწიფო ხაზინაში დამოწმების ვადის დადგენის საფუძველს. ვადის დარღვევის შემთხვევაში გასატარებელი ღონისძიებების თაობაზე თანხის მიმღებს ეცნობება წერილობით (თუ შეთანხმება წერილობითი სახით არ არის) ან შეთანხმების დოკუმენტით განისაზღვრება. დამოწმების ვადის გაგრძელებაზე, ხაზინას ორგანიზაცია მიმართავს თანხის მიმღების მიერ ვადაგადცილების მიზეზებზე წერილობითი ინფორმაციის მიღების შემთხვევაში. ხაზინის ელექტრონულ სისტემაში ხარჯის აღიარების შემდეგ დამოწმების საფუძვლად განთავსდება ანგარიშის ფორმის ელექტრონული ვერსია. იმ შემთხვევაში, როცა სუბსიდიის/გრანტის გაცემის საფუძველია სსბასს 23 თანახმად „შეთანხმება შეზღუდვით“, ხარჯი აღიარდება მავალდებულებელი მოვლენის დადგომისთანავე და ვალდებულების შესრულების მიზნით ხაზინის ერთიანი ანგარიშიდან საკასო ოპერაციები (გადახდები) განხორციელდება სტანდარტულად.

იმ შემთხვევაში, თუ გრანტის გაცემის მავალდებულებელი მოვლენის დადგომის საფუძველია კონსტრუქციული მოვალეობა, სამეურნეო ოპერაცია აღირიცხება სსბასს 19 შესაბამისად განსაზღვრული სააღრიცხვო პოლიტიკით.

სასაქონლო ფორმით სუბსიდიის და გრანტის ხარჯის აღრიცხვა ისეთივე წესით ხდება, როგორც ფულადი ფორმით.

**4.** სოციალური დახმარება

4.1. ***ფულადი ფორმით სოციალური დახმარება***, რაც ნიშნავს საზოგადოების ცალკეული პირებისა და ჯგუფების კონკრეტული საჭიროების დასაკმაყოფილებლად ფინანსურ დახმარებას, რათა მათ მიერ ხელმისაწვდომი იყოს სხვადასხვა მომსახურების შესყიდვა, აღიარდება ხარჯად, როცა მიიღება გადაწყვეტილება დახმარების გაცემაზე. ხარჯის საიმედოდ შეფასების კრიტერიუმი დაკმაყოფილებულია, ხოლო სსბასს მიხედვით ვალდებულების აღიარების საფუძველია მავალდებულებელი მოვლენის დადგომა - დადასტურდა, რომ პირი ან ჯგუფი აკმაყოფილებს დახმარების მიღების კანონმდებლობით განსაზღვრულ კრიტერიუმებს. ხარჯის აღიარების პირველადი ბუღალტრული აღრიცხვის დოკუმენტი (გარდა კომისიური წესით და ბრძანებით გაცემული საგარანტიო წერილების საფუძველზე წარმოდგენილი შედარების აქტებისა და შესრულებული სამუშაოს დამადასტურებელი დოკუმენტაციისა) ფორმა 5.6 „ფულადი ფორმით სოციალური დახმარების ხარჯი“, შევსებული დადგენილი წესის მიხედვით საფინანსო სამსახურის აღრიცხვა-ანგარიშგების განყოფილებას (შესაბამისი სამსახურიდან) წარედგინება გადაწყვეტილების (ბრძანების) ძალაში შესვლის დღიდან არაუგვიანეს მეორე სამუშაო დღისა. აღრიცხვა-ანგარიშგების განყოფილება აღიარებს ხარჯს ამ ფორმის საფუძველზე და ხარჯი აისახება იმ საანგარიშგებო პერიოდში, რომელშიც ძალაში შევიდა დახმარების გაცემის გადაწყვეტილება.

4.2. სასაქონლო ფორმით სოციალური დახმარება, როცა ხდება საზოგადოების უზრუნველყოფა ჯანდაცვის, განათლების, განსახლების, სატრანსპორტო და სხვა სოციალური მომსახურებით და ამ მომსახურებათა მომხმარებლებს არ მოეთხოვებათ აღნიშნული მომსახურების ღირებულების ეკვივალენტური თანხის გადახდა, ხარჯი აღიარდება იმავე წესებით და პირობებით, როგორც ფულადი ფორმით სოციალური დახმარების შემთხვევაში, თუ კანონმდებლობით არ არის განსაზღვრული მავალდებულებელი მოვლენის დადგომის დადასტურება მომსახურების მიღების დამადასტურებელი დოკუმენტის საფუძველზე. მავალდებულებელი მოვლენის წარმოქმნა თუ განსაზღვრულია მომსახურების მიღების დამადასტურებელი დოკუმენტის საფუძველზე, ხარჯი და ვალდებულება აღიარდება დოკუმენტის წარდგენის შემთხვევაში და მიეკუთვნება იმ საანგარიშგებო პერიოდს, როცა პირმა მიიღო მომსახურება.

4.3. სასაქონლო ფორმით სოციალური დახმარება, როცა ხდება საზოგადოების უზრუნველყოფა აქტივებით (მატერიალური მარაგები, ძირითადი აქტივები და სხვ.) ხარჯი აღიარდება იმავე წესებით, როგორც ფულადი ფორმით სოციალური დახმარების შემთხვევაში. არ ხდება მარაგების აღიარება, ხარჯის აღიარება ხდება სამართლებრივი აქტის საფუძველზე. ვალდებულება აისახება ანგარიშის 2-13-3920 – „სასაქონლო ფორმით გაწეული სოციალური დახმარებებით წარმოქმნილი მოკლევადიანი (მიმდინარე) კრედიტორული დავალიანებები“ კრედიტში, და სოციალური დახმარების ხარჯის ანგარიშის დებეტში. მომწოდებლისგან მარაგების შესყიდვით და მიმღებზე გადაცემით კრედიტორული დავალიანების კონვერსიის შედეგად აღიარდება კრედიტორული დავალიანება მომწოდებლის წინაშე მარაგების შესყიდვის შედეგად ანგარიშზე - 2-13-4100 „საქონლისა და მომსახურების მოწოდების შედეგად წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებში“ ან ანგარიშზე - 2-13-4200 „საქონლისა და მომსახურების მოწოდების შედეგად წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ“ და ანულირდება მიმღების მიმართ კრედიტორული დავალიანება.

4.4. მუნიციპალიტეტის მიერ გადაწყვეტილების საფუძველზე, **სანაცვლოდ შესაბამისი საფასურის გარეშე გაცემული** საგარანტიო წერილები სოციალური დახმარების მიღებაზე, აღირიცხება საცნობარო ანგარიშზე, როგორც გარანტიები სოციალურ დახმარებებზე და არ განისაზღვრება როგორც პირობითი ვალდებულება სსბასს 19 თანახმად. მუნიციპალიტეტი სოციალურ დახმარებებზე ანარიცხებს არ ქმნის.

4.5. დამქირავებლის მიერ გაცემული სოციალური დახმარებებით ხარჯები აღიარდება და აღირიცხება, შრომის ანაზღაურებისთვის დადგენილი წესებით და პირობებით. ხარჯის დამადასტურებელი პირველადი ბუღალტრული დოკუმენტი არის მოქმედი კანონმდებლობით დადგენილი ფორმა. დოკუმენტის წარდგენა ადასტურებს მავალდებულებელი მოვლენის დადგომას და არის ხარჯის აღიარების საფუძველი. კანონმდებლობით განსაზღვრული მოთხოვნების შესრულების ვალდებულება ადასტურებს ხარჯის აღიარების და მავალდებულებელი მოვლენის დადგომის კრიტერიუმებს. ხარჯი მიეკუთვნება იმ პერიოდს, როცა დაქირავებულმა მიიღო მომსახურება.

4.6. დეკრეტული ან/და ხანგრძლივი შვებულების შემთხვევაში, აღრიცხვის წესები და პირობები განისაზღვრება, შრომის ანაზღურების კატეგორიაში გათვალისწინებული შვებულების სააღრიცხვო პოლიტიკის შესაბამისად. მავალდებულებელი მოვლენის დადგომა დასტურდება კანონმდებლობით დადგენილი დოკუმენტაციის წარდგენით.

4.7. კანონმდებლობით განსაზღვრული შემთხვევების გარდა, ორგანიზაციის მიერ საოჯახო მეურნეობებისთვის სოციალური დახმარების ფორმით გაწეული დახმარება, შინაარსის ფორმაზე უპირატესობის პრინციპით, საბიუჯეტო კლასიფიკაციის თანახმად, აღიარდება როგორც ტრანსფერების ხარჯი, რომელიც სხვაგან არ არის კლასიფიცირებული.

**5.** სხვა ხარჯების - სხვადასხვა კატეგორიები, საბიუჯეტო კლასიფიკაციით განსაზღვრული ეკონომიკური შინაარსის მიხედვით, წარმოადგენენ გაცვლით და არა გაცვლით ოპერაციებს. გაცლითი ოპერაციების შემთხვევაში აღრიცხვის წესები განსაზღვრულია „საქონლის და მომსახურების“ სააღრიცხვო პოლიტიკის შესაბამისად, ხოლო არაგაცვლითი ოპერაციების შემთხვევაში - „სოციალური მომსახურება/სუბსიდია/გრანტი“ სააღრიცხვო პოლიტიკის შესაბამისად. სასამართლო გადაწყვეტილების იძულებით აღსრულების შემთხვევაში, ორგანიზაცია დაკისრებული ვალდებულების შესაბამის ხარჯს აღიარებს ხარჯის იმ კატეგორიაში, რომელიც ხარჯების ეკონომიკური კლასიფიკაცის მიხედვით შეესაბამება ეკონომიკურ შინაარსს, მიუხედავად იმისა, რომ ვალდებულების შესრულების მიზნით იძულების წესით საინკასო დავალებით ჩამოჭრილი თანხები, სახაზინო სამსახურის მიერ აისახება სხვა ხარჯების კატეგორიაში, ხოლო სასამართლოს სააღსრულებო ხარჯები აღიარდება სხვა ხარჯების სახით. ხარჯის აღიარების საფუძველია საბოლოო სასამართლო გადაწყვეტილება, რაც ადასტურებს მავალდეულებელი მოვლენის დადგომას, რაც იწვევს კრედიტორული დავალიანების წარმოქმნას. სასამართლო გადაწყვეტილებასთან დაკავშირებით ანარიცხების და პირობითი ვალდებულების აღრიცხვის წესები განსაზღვრულია სსბასს 19 შესაბამისად ჩამოყალიბებული სააღრიცხვო პოლიტიკით.

# შიდა ტრანსფერებით ხარჯები

**მუხლი 17.** ხარჯები შიდა ტრანსფერებით დაკავშირებულია სახაზინო ოპერაციებთან, რაც არ არის განსაზღვრული საბიუჯეტო კლასიფიკაციით და გათვალისწინებულია მუნიციპალიტეტის კონსოლიდირებული ფინანსური ანგარიშგების მიზნებისთვის. „ხაზინიდან საბიუჯეტო ორგანიზაციებისთვის გაწეული კაპიტალური ან/და მიმდინარე ტრანსფერებით ხარჯები“ აღიარდება კონტროლირებული ერთეულების მიერ საბიუჯეტო ასიგნებების ფარგლებში გაწეული საკასო ხარჯების ასახვის მიზნით, „ხაზინის მიერ საბიუჯეტო ორგანიზაციების ოპერაციების დასაფინანსებლად გადასახდელებით“ ვალდებულების აღიარებით. ამავდროულად აისახება ვალდებულების დაფარვის ოპერაციები მუნციპალიტეტის ბიუჯეტის ფულადი ნაშთის შემცირებით. ხარჯის აღიარების და ვალდებულების დაფარვის პირველადი ბუღალტრული აღრიცხვის დოკუმენტია ბიუჯეტის საკასო ხარჯების ელექტრონული სახაზინო ამონაწერი, რომელიც ინახება ელექტრონული ხაზინის სისტემაში და გააჩნია ისეთივე იურიდიული ძალა, როგორც მატერიალური ფორმით არსებულ დოკუმენტს.

# თავი 6. ოპერაციები უცხოურ ვალუტაში და შედეგები

**მუხლი 1.** უცხოური ვალუტაში განხორციელებული ოპერაციების აღრიცხვა და უცხოურ ვალუტაში არსებული ნაშთების ეროვნულ ვალუტაში გადაანგარიშება ორგანიზაციის მიერ წარმოებს სსბასს 4 – “უცხოური ვალუტის კურსის ცვლილებებით გამოწვეული შედეგები”, საფუძველზე. მუნიციპალიტეტის სამუშაო ვალუტა არის ლარი.

**მუხლი 2.** უცხოურ ვალუტაში მუნიციპალიტეტის ფულადი მუხლები წარმოიშობა:

ა. ბიუჯეტის შემოსავლების და შემოსულობების უცხოური ვალუტაში მიღების შემთხვევაში;

ბ. უცხოურ ვალუტაში განხორცილებული საკასო ოპერაციების შედეგად შეცდომით გადარიცხული თანხის უკან მობრუნების შემთხვევაში;

გ. აქტივების ან/და მომსახურების უცხოურ ვალუტაში შესყიდვის დროს, მომწოდებლის მიერ ხელშეკრულების პირობების შეუსრულებლობის შედეგად, უცხოურ ვალუტაში ავანსად გადარიცხული თანხის მოთხოვნაზე დებიტორული დავალიანების წარმოშობის შემთხვევაში.

დ. აქტივების ან/და მომსახურების უცხოურ ვალუტაში მომავალში ანაზღაურების პირობით შესყიდვის დროს, კრედიტორული დავალიანების წარმოშობის შემთხვევაში;

**მუხლი 3.** სსბასს 4 შესაბამისად, თავდაპირველი აღიარებისას უცხოურ ვალუტაში განხორციელებული სამეურნეო ოპერაცია ჩაიწერება ეროვნულ ვალუტაში - ლარში, ეროვნულ ვალუტასა და უცხოურ ვალუტას შორის სამეურნეო ოპერაციის განხორციელების თარიღისათვის არსებული ოფიციალური გაცვლითი კურსის გამოყენებით.

**მუხლი 4.** საანგარიგებო პერიოდის ანგარიშგების თარიღისთვის, ფულადი მუხლები უცხოური ვალუტაში გადაანგარიშდება 31 დეკემბერს მოქმედი ოფიციალური სავალუტო კურსის გამოყენებით;

**მუხლი 5.** საკურსო სხვაობები, რომლებიც წარმოიქმნება ფულადი მუხლების დაფარვისას ან ფინანსურ ანგარიშგებაში ფულადი მუხლების ასახვისას, აღიარდება როგორც შემოსავალი ან ხარჯი, როგორც უცხოური ვალუტის გაცვლის კურსის ცვლილებით ფლობიდან წარმოქმნილი იმ პერიოდის მოგება ან ზარალი*,* რომელშიც ისინი წარმოიქმნებიან.

**მუხლი 6.** ფინანსური ვალდებულების დაფარვის მიზნით, ხაზინის ერთიანი ანგარიშიდან თანხის კონვერტირებისას გამოყენებული კურსი, გამოიყენება ორგანიზაციის მიერ სავალუტო ანგარიშიდან თანხის გადარიცხვის ოპერაციის შეფასებისას, მიუხედავად იმისა, განსხვავდება თუ არა ოპერაციის განხორციელების კურსი კონვერტაციის კურსისგან. სტანდარტიდან გადახრა განპირობებულია სახაზინო მომსახურების პრინციპებით, ძალაშია ხაზინის ელექტრონული მთავარი წიგნის სავალუტო ოპერაციების ფუნქციონალის ამოქმედებამდე.

**მუხლი 7**. უცხოურ ვალუტაში მუნიციპალიტეტის არაფულადი მუხლები წარმოიშობა:

ა. ბიუჯეტის შემოსავლების და შემოსულობების უცხოური ვალუტაში ავანსად მიღების შემთხვევაში.

ბ. აქტივების ან/და მომსახურების უცხოურ ვალუტაში შესყიდვის დროს, უცხოურ ვალუტაში ავანსად გადარიცხული თანხით დებიტორული დავალიანების (მოთხოვნის) წარმოშობის შემთხვევაში.

**მუხლი 8.** უცხოურ ვალუტაში არაფულადი მუხლი არ გადაანგარიშდება, სამეურნეო ოპერაციის და ფინანსურ ანგარიშგებაში ასახვის დროს, აისახება აღიარების კურსით და კურსთა შორის სხვაობა არ აღიარდება.

# თავი 7. ანარიცხები, პირობითი ვალდებულებები და პირობითი აქტივები

**მუხლი 1.** ანარიცხების, პირობითი ვალდებულებების და პირობითი აქტივების განსაზღვრის, წესები და პირობები გარემოებების დასადგენად, რომლებშიც უნდა მოხდეს ანარიცხების აღიარება, მათი შეფასება და მათ შესახებ ინფორმაციის საცნობარო ანგარიშებზე ასახვა, ორგანიზაციის მიერ განსაზღვრულია სსბასს 19 - ანარიცხები, პირობითი ვალდებულებები და პირობითი აქტივები, საფუძველზე.

**მუხლი 2.** ორგანიზაციის მიერ საანგარიშო პერიოდში განუწყვეტლივ ხდება პირობითი ვალდებულებების და პირობითი აქტივების შეფასება ეკონომიკური სარგებლის ან მომსახურების პოტენციალის მატარებელი რესურსების გასვლის ალბათობის განსაზღვრის მიზნით. ანარიცხების შეფასება და აღიარება ხდება ანგარიშგების თარიღისთვის. ფინანსური ანგარიშგების მიზნებისთვის, დაზუსტდება საანგარიშო პერიოდში შეფასებული პირობითი ვალდებულებები და პირობითი აქტივები, ანგარიშგების თარიღისთვის არსებული გარემოებების გათვალისწინებთ.

**მუხლი 3**. ანარიცხების შეფასების დროს თუ დადგინდება, რომ მოსალოდნელი აღარ არის ვალდებულების დასაფარად საჭირო ეკონომიკური სარგებელის ან მომსახურების პოტენციალის მატარებელი რესურსების გასვლა, მოხდება ანარიცხების უკუგატარება.

**მუხლი 4.** პირობითი აქტივის და პირობითი ვალდებულების ცვლილების შემთხვევაში, როცა შედეგად აღიარდება აქტივი და ვალდებულება, ორგანიზაცია ასახავს იმ პერიოდის ფინანსურ ანგარიშგებაში, რომელშიც მოხდა აღნიშნული ცვლილება.

**მუხლი 5.** ანგარიშგების თარიღისთვის ანარიცხად აღიარებული თანხის დანახარჯების საიმედოდ შეფასებისთვის, ორგანიზაცია იყენებს წინა სამი საანგარიშო პერიოდში მსგავსი ოპერაციებიდან მიღებულ გამოცდილებას თუ დამოუკიდებელი ექსპერტების ანგარიშებით არ არის გამყარებული სანდოობა. შეფასებისას საანგარიშგებო პერიოდის დამთავრების შემდეგ მომხდარი მოვლენებისაგან მიღებულ დამატებით მტკიცებულებაც გაითვალისწინება.

განუსაზღვრელობას, რომელიც თან ახლავს ანარიცხთან დაკავშირებული დანახარჯების თანხას, ორგანიზაცია ამჟღავნებს ფინანსური ანგარიშგების განმარტებით შენიშვნებში. ორგანიზაციის სპეციფიკისთვის ფულის დროითი ღირებულება არარსებითია, და არ ხდება ანარიცხების დისკონტირება.

**მუხლი 6.** ორგანიზაცია სასამართლო და სხვა ადმინისტრაციული ორგანოების მიერ დაკისრებულ ვალდებულებაზე, რომელზედაც გააჩნია სოლიდარული პასუხისმგებლობა, პირობით ვალდებულებას წარადგენს იმ ნაწილში, რომელიც სხვა მხარის მიერ დაიფარება. მოვალეობის საიმედოდ შეფასებისთვის დადგენილია „მოსალოდნელი შედეგების დიაპაზონი“, რომელიც გამოიყენება ანარიცხების აღიარებისათვის, შემდეგი სახით: ვალდებულების წარმოშობის დაბალი ალბათობა - 50% -მდე; ვალდებულების წარმოშობის საშუალო ალბათობა 50 %-დან 80%-მდე; ვალდებულების წარმოშობის მაღალი ალბათობა -80% ზე მეტი. სასამართლო და სხვა ადმინისტრაციული ორგანოების მიერ განსახილველ სარჩელებთან დაკავშირებით მოსალოდნელ შედეგებზე ინფორმაციას წარადგენს მუნიციპალიტეტის მერიის იურიდიული სამსახური დამტკიცებული ფორმით #7.2 *ვალდებულებების წარმოშობის თაობაზე ინფორმაცია“ .* აღრიცხვა-ანგარიშგების განყოფილება, წარმოდგენილი ინფორმაციის საფუძველზე: ვალდებულების წარმოშობის დაბალი ალბათობის შემთხვევაში ინფორმაციას ამჟღავნებს ფინანსური ანგარიშგების განმარტებით ბარათში; ვალდებულების წარმოშობის საშუალო ალბათობის შემთხვევაში - ასახავს პირობით ვალდებულებას; ვალდებულების წარმოშობის მაღალი ალბათობის შემთხვევაში - აღიარებს ანარიცხებს (გარდა იმ შემთხვევისა როდესაც შეუძლებელია საიმედოდ შეფასება). მოვალეობა, რომლის საიმედოდ შეფასება შეუძლებელია, ვალდებულებად არ აღიარდება და აისახება პირობით ვალდებულებად.

**მუხლი 7.** ორგანიზაციას სსბასს 19 განსაზღვრული წამგებიანი ხელშეკრულებების შემთხვევები არ აქვს და მასთან დაკავშირებული ანარიცხების შექმნის წესები და პირობები არ არის დადგენილი.

**მუხლი 8.** ორგანიზაცია პირობით აქტივს არ აღიარებს შემოსავლის (როგორც გაცვლითი ასევე, არაგაცვლითი ოპერაციის შედეგად) აღიარებით წარმოქმნილ აქტივზე, მეორე მხარისგან სასამართლო დავის დაწყების შემთხვევაში, შემოსავლის ანულირება უკუგატარებით ან/და პირობითი აქტივების ასახვა, ხდება იურიდიული სამსახურის მიერ წარმოდგენილი ინფორმაციის საფუძველზე ისეთივე ფორმით, როგორც მოსალოდნელი ვალდებულებების წარმოშობის შემთხვევაში დანართი 7.1. პირობითი აქტივების შეფასება ხდება განუწყვეტლივ და თუ ეკონომიკური სარგებლის ან მომსახურების პოტენციალის შემოსვლა არ არის საეჭვო და აქტივის ღირებულებითი შეფასება საიმედოა, აქტივის და მასთან დაკავშირებული შემოსავლის აღიარება ხდება იმ საანგარიშო პერიოდში რომელშიც მოხდა აღნიშნული ცვლილება. ცვლილებები განიხილება სსბასს 3 თანახმად სააღრიცხვო შეფასების ცვლილებად და აღიარდება სტანდარტით განსაზღვრული პირობების შესაბამისად.

**მუხლი 9.** დადგენილი წესებით და პროცედურების დაცვითორგანიზაციის მიერ არარეალურად შეფასებული ფინანსური აქტივების (მოთხოვნების; დებიტორული დავალიანებების) ხარჯად აღიარების შემთხვევაში, პირობითი აქტივი აისახება ხუთი წლის განმავლობაში, თუ კანონმდებლობით სხვა რამ არ არის განსაზღვრული.

**მუხლი 10**. აქტივის გაუფასურებისა და საეჭვო ვალების ასახვის მიზნით, დადგენილი წესებით და პროცედურების დაცვით ორგანიზაციის მიერ ფინანსური აქტივების (მოთხოვნების; დებიტორული დავალიანებების) საბალანსო ღირებულებების კორექტირებებისთვის სსბასს 19 არ გამოიყენება.

# თავი 8. ფინანსური ვალდებულებების და კრედიტორული დავალიანებების აღრიცხვა

**მუხლი 1.** ფინანსური ვალდებულებების და კრედიტორული დავალიანებების კლასიფიცირებისას გაითვალისწინება **სსბასს 1-ფინანსური ანგარიშგების წარდგენა**, მოთხოვნები მოკლევადიან და გრძელვადიან ვალდებულებებად კლასიფიცირების თაობაზე და საბიუჯეტო კლასიფიკაციის მოთხოვნები.

|  |  |  |
| --- | --- | --- |
| 2-11-3100 | | მოკლევადიანი ( მიმდინარე) ვალდებულებები დეპოზიტებით ეროვნულ ვალუტაში |
| 2-11-3200 | | მოკლევადიანი ( მიმდინარე) ვალდებულებები დეპოზიტებით უცხოურ ვალუტში |
| 2-12-1110 | | საბიუჯეტო სახსრებით ეროვნულ ვალუტაში მიღებული მოკლევადიანი  (მიმდინარე) კრედიტები და სესხები |
| 2-12-1120 | საბიუჯეტო სახსრებით უცხოურ ვალუტაში მიღებული მოკლევადიანი (მიმდინარე) კრედიტები და სესხები | | |
| 2-12-2100 | კრედიტებით და სესხებით გრძელვადიანი ვალდებულებების მიმდინარე  ნაწილი ეროვნულ ვალუტაში | | |
| 2-12-2200 | კრედიტებით და სესხებით გრძელვადიანი ვალდებულებების მიმდინარე  ნაწილი უცხოურ ვალუტაში | | |
| 2-13-1200 | ხაზინისათვის გადასახდელები არასაგადასახადო შემოსავლებიდან | | |
| 2-13-1300 | ხაზინის მიერ საბიუჯეტო ორგანიზაციების ოპერაციების დასაფინანსებლად  გადასახდელები | | |
| 2-13-2100 | საშემოსავლო გადასახადით წარმოქმნილი მოკლევადიანი (მიმდინარე)  კრედიტორული დავალიანებები | | |
| 2-13-2800 | სხვა გადასახდელებით წარმოქმნილი მოკლევადიანი (მიმდინარე)  კრედიტორული დავალიანებები | | |
| 2-13-3100 | შტატით მომუშავეთა ხელფასებით წარმოქმნილი მოკლევადიანი (მიმდინარე)  კრედიტორული დავალიანებები | | |
| 2-13-3200 | შტატგარეშე მომუშავეთა ხელფასებით წარმოქმნილი მოკლევადიანი (მიმდინარე) კრედიტორული დავალიანებები | | |
| 2-13-3300 | ქვეყნის შიგნით მივლინებებით წარმოქმნილი მოკლევადიანი (მიმდინარე) კრედიტორული დავალიანებები | | |
| 2-13-3400 | ქვეყნის გარეთ მივლინებებით წარმოქმნილი მოკლევადიანი (მიმდინარე) კრედიტორული დავალიანებები | | |
| 2-13-3500 | დამსაქმებლის მიერ ფულადი სახით გაწეული სოციალური დახმარებებით  წარმოქმნილი მოკლევადიანი (მიმდინარე) კრედიტორული დავალიანებები | | |
| 2-13-3600 | დამსაქმებლის მიერ საქონლის სახით გაწეული სოციალური დახმარებებით  წარმოქმნილი მოკლევადიანი (მიმდინარე) კრედიტორული დავალიანებები | | |
| 2-13-3700 | თანამშრომელთა ხელფასიდან დაკავებული თანხებით წარმოქმნილი  მოკლევადიანი (მიმდინარე) კრედიტორული დავალიანებები | | |
| 2-13-3800 | სტიპენდიებით წარმოქმნილი მოკლევადიანი (მიმდინარე) კრედიტორული  დავალიანებები | | |
| 2-13-3911 | ფულადი ფორმით გაწეული სოციალური დახმარებებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებში | | |
| 2-13-3912 | ფულადი ფორმით გაწეული სოციალური დახმარებებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ | | |
| 2-13-3920 | სასაქონლო ფორმით გაწეული სოციალური დახმარებებით წარმოქმნილი  მოკლევადიანი (მიმდინარე) კრედიტორული დავალიანებები | | |
| 2-13-3930 | სახელმწიფოს მიერ საპენსიო სქემაში შენატანით წარმოქმნილი მოკლევადიანი  (მიმდინარე) კრედიტორული დავალიანებები | | |
| 2-13-3940 | დამსაქმებლის მიერ საპენსიო სქემაში შენატანით წარმოქმნილი მოკლევადიანი  (მიმდინარე) კრედიტორული დავალიანებები | | |
| 2-13-3950 | დასაქმებულის მიერ საპენსიო სქემაში შენატანით წარმოქმნილი მოკლევადიანი  (მიმდინარე) კრედიტორული დავალიანებები | | |
| 2-13-4100 | საქონლისა და მომსახურების მოწოდების შედეგად წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებში | | |
| 2-13-4200 | საქონლისა და მომსახურების მოწოდების შედეგად წარმოქმნილ მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ | | |
| 2-13-5200 | სხვა გადასახდელი მოკლევადიანი (მიმდინარე) პროცენტები | | |
| 2-13-6100 | გრძელვადიანი არაფინანსური აქტივების მოწოდებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებში | | |
| 2-13-6200 | არაფინანსური აქტივების მოწოდებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ | | |
| 2-13-9300 | ვალდებულებები დეპონენტების მიმართ | | |
| 2-13-9910 | სხვა დანარჩენი მოკლევადიანი (მიმდინარე) კრედიტორული დავალიანებები საბიუჯეტო  წლის ფარგლებში | | |
| 2-13-9920 | სხვა დანარჩენი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ | | |
| 2-14-0000 | მოკლევადიანი (მიმდინარე) ანარიცხები | | |
| 2-15-1200 | ავანსად მიღებული მოკლევადიანი (მიმდინარე) არასაგადასახადო შემოსავლები | | |
| 2-15-1210 | ავანსად მიღებული მოკლევადიანი (მიმდინარე) იჯარის შემოსავლები | | |
| 2-15-1220 | ავანსად მიღებული მოკლევადიანი (მიმდინარე) სხვა შემოსავლები | | |
| 2-15-3000 | მოკლევადიანი (მიმდინარე) არაფულადი ვალდებულებები არაგაცვლით ოპერაციებთან დაკავშირებით | | |
| 2-16-1000 | ვალდებულებები დეპოზიტებით ხაზინაში | | |
| 2-16-2000 | ვალდებულებები დეპოზიტებით ბანკში | | |
| 2-16-3000 | სარეზერვო ფონდი | | |
| 2-22-1200 | საბიუჯეტო სახსრებით უცხოურ ვალუტაში მიღებული გრძელვადიანი  კრედიტები და სესხები | | |
| 2-23-2000 | ფინანსური იჯარით გრძელვადიანი კრედიტორული დავალიანებები უცხოურ  ვალუტაში | |
| 2-26-1000 | საქონლის და მომსახურების მოწოდებით დარიცხული გრძელვადიანი კრედიტორული დავალიანებები | |
| 2-26-2100 | არაფინანსური აქტივების მოწოდებით დარიცხული გრძელვადიანი კრედიტორული დავალიანებები | |
| 2-26-3000 | სხვა დანარჩენი გრძელვადიანი კრედიტორული დავალიანებები | |

**მუხლი 2.** სასესხო ვალდებულებები აღირიცხება საბიუჯეტო კლასიფიკაციის საფუძველზე. გრძელვადიანი სასესხო ვალდებულების მიმდინარე ნაწილი აისახება მოკლევადიან (მიმდინარე) ვალდებულებად.

**მუხლი 3**. გრძელვადიანი ვალდებულებების დისკონტირება ორგანიზაციის მიერ არ ხდება, ვალდებულებების სპეციფიკის გათვალისწინებით.

**მუხლი 4.** ვალდებულებები დეპოზიტებით აისახება ორგანიზაციის სახაზინო ანგარიშზე ან/და კომერციულ ბანკის ანგარიშზე დროებით განთავსებული თანხები, რომელიც საბოლოოდ მიიმართება ბიუჯეტში ან უბრუნდება გადამხდელს.

**მული 5.** მოკლევადიან ვალდებულებად კლასიფიცირდება ვალდებულება, რომლის დაფარვაც განსაზღვრულია წლიური ფინანსური ანგარიშგების თარიღიდან 12 თვის განმავლობაში - გათვალისწინებულია მომავალი საბიუჯეტო წლის საპროგნოზო ასიგნების ფარგლებში და სამეურნეო ოპერაციის შინაარსის მიხედვით, აისახება ანგარიშებზე:

ა. 2-13-4200 საქონლისა და მომსახურების მოწოდების შედეგად წარმოქმნილ მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ;

ბ . 2-13-3912 ფულადი ფორმით გაწეული სოციალური დახმარებებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ;

გ. 2-13-6200 არაფინანსური აქტივების მოწოდებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ;

დ. 2-13-9920 სხვა დანარჩენი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ.

**მუხლი 6**. კრედიტორული დავალიანებების აღიარება საბიუჯეტო წლის ფარგლებს გარეთ, საბიუჯეტო კოდექსის თანახმად (როგორც მრავალწლიანი ხელშეკრულების), ასევე სხვა გრძელვადიანი ვალდებულებების შემთხვევაში არ ითვალისწინებს მიმდინარე წლის ასიგნებების არსებობას. დავალიანების დაფარვა მომდევნო საბიუჯეტო წელს ბიუჯეტის შესრულების ანგარიშგებაში, სახაზინო მომსახურების პრინციპების შესაბამისად, აისახება მიმდინარე ხარჯებად და გადახდის საფუძვლად გამოიყენება წინა წლის სამეურნეო ოპერაციის დამადასტურებელი პირველადი აღრიცხვის დოკუმენტი. არაფინანსური აქტივების მოწოდებით წარმოქმნილი მოკლევადიანი (მიმდინარე) კრედიტორული დავალიანებები საბიუჯეტო წლის ფარგლებს გარეთ და არაფინანსური აქტივების მოწოდებით წარმოქმნილი გრძელვადიანი კრედიტორული დავალიანებების სახით აღირიცხება ორგანიზაციის მიერ ინფრასტრუქტურული ძირითადი აქტივების მომავალში გადახდის პირობით შესყიდვის დროს (აქტივის სრული თვითღირებულების აღიარებით) კანონმდებლობით ან/და ხელშეკრულების პირობებით განსაზღვრული „საგარანტიო თანხები“ , რომელიც მომწოდებელს უნაზღაურდება აქტივის მიღების წლის მომდევნო საანგარიშო წლებში იმ მოცულობით, როგორც არის დადგენილი შესყიდვის პირობებით.

**მუხლი 7**. თუ ვალდებულების დაფარვის ვადა აღემატება წლიური ფინანსური ანგარიშგების თარიღიდან 12 თვეს, აღიარდება გრძელვადიან ვალდებულებად და ასახვა და დაფარვა ხდება მუხლი 6. განსაზღვრული წესების მიხედვით.

**მუხლი 8**. წინა წლების ფინანსური ვალდებულებების ხაზინის ერთიანი ანგარიშიდან დაფარვის შემთხვევაში, გადახდა ხდება საბიუჯეტო კლასიფიკაციის იმავე მუხლებიდან, რომელიც შეესაბამება სამეურნეო ოპერაციის ეკონომიკურ შინაარს, გარდა იძულების წესით ხაზინის ერთიანი ანგარიშიდან თანხის ჩამოჭრის შემთხვევისა, როცა საკასო ხარჯის ასახვა ხდება მიმდინარე ტრენსფერების, რომელიც სხვაგან არ არის კლასიფიცირებული, საბიუჯეტო კლასიფიკაციის კატეგორიაში.

**მუხლი 9.** ორგანიზაციის ვალდებულებების დაფარვის მონეტარული (ფულადი) ოპერაციები (საკასო ხარჯები) აისახება ვალდებულების ანგარიშის დებეტში და ფულადი სახსრების ანგარიშის კრედიტში.

**მუხლი 10.** მუნიციპალიტეტის კონტროლირებული საბიუჯეტო ორგანიზაციების ბიუჯეტის სახსრებით ასიგნებების ფარგლებში გაწეული საკასო ხარჯების აღიცხვის მიზნით, მუნიციპალიტეტი აღიარებს ვალდებულებას ანგარიშზე - 2-13-1300 ხაზინის მიერ საბიუჯეტო ორგანიზაციების ოპერაციების დასაფინანსებლად გადასახდელები, საკრედიტო ჩანაწერით, მოკორესპოდენტო ანგარიშებზე: - 5-52-2000 ხაზინიდან საბიუჯეტო ორგანიზაციებისთვის გაწეული მიმდინარე ტრანსფერებით ხარჯები, ან 5-51-2000 ხაზინიდან საბიუჯეტო ორგანიზაციებისთვის გაწეული კაპიტალური ტრანსფერებით ხარჯები, სადებეტო ჩანაწერით. დავალიანების დაფარვა აისახება კონტროლირებული ორგანიზაციების საკასო ხარჯების დამადასტურებელი სახაზინო ამონაწერების საფუძველზე, ვალდებულების ანგარიშის სადებეტო ჩანაწერით და ფულადი სახსრების ანგარიშზე საკრედიტო ჩანაწერით.

**მუხლი 11**. კონტროლირებული საბიუჯეტო ორგანიზაციების მიერ ხაზინის ერთიან ანგარიშზე განთავსებული საკუთარი სახსრების ფარგლებში, კონტროლირებული ორგანიზაციების მიმართ ორგანიზაცია თანხის ჩარიცხვისთანავე აღიარებს ვალდებულებას, ანგარიშზე *- 2-13-1300 ხაზინის მიერ საბიუჯეტო ორგანიზაციების ოპერაციების დასაფინანსებლად გადასახდელები,* საკრედიტო ჩანაწერით, ხოლო მოკორესპოდენტო ფულადი სახსრების ანგარიშზე სადებეტო ჩანაწერით. კონტროლირებული ორგანიზაციების მიერ საკუთარი სახსრების ფარგლებში საკასო ხარჯების გაწევის დროს, ვალდებულების ანგარიშის სადებეტო და მოკორსპოდენტო ფულადი სახსრების ანგარიშის საკრედიტო ჩანაწერით, ორგანიზაციის მიერ ხდება ვალდებულების ანულირება.

**მუხლი 12.** არამონეტარული (არაფულადი) ოპერაციებით ვალდებულებების დაფარვა აღიარდება აქტივების ან/და მომსახურების მიწოდების შემთხვევაში.

**მუხლი 13.** ფინანსური და არაფინანსური ვალდებულებების აღიარების კრიტერიუმები არის თუ არა დაკმაყოფილებული, ორგანიზაცია აფასებს სსბასს 19 შესაბამისად.

# თავი 9. გარდამავალი დებულებები

**მუხლი 1.** შიდა სააღრიცხვო პოლიტიკა მოიცავს საჯარო სექტორის საერთაშორისო სტანდარტების საფუძველზე **(**IPSAS) მუნიციპალიტეტის მიერ ბუღალტრული აღრიცხვის წესებს და პირობებს.

**მუხლი 2**. მე-8 თავის მე-11 მუხლი ამოქმედდეს ამ დოკუმენტის დამტკიცებიდან 5 წლის ვადაში.

**მუხლი 3.** ცვლილებები შიდა სააღრიცხვო პოლიტიკის დოკუმენტში განხორციელდება ***სსბასს 3 - სააღრიცხვო პოლიტიკა, ცვლილებები სააღრიცხვო შეფასებებში და შეცდომები,*** მოთხოვნების შესაბამისად.

**მუხლი 4**. შიდა სააღრიცხვო პოლიტიკით მიღებული შედეგების და მოქმედი კანონმდებლობის მიხედვით განსაზღვრული ანგარიშგების ფორმების შევსების წესების გათვალისწინებით, მუნიციპალიტეტის კონსოლიდირებული ფინანსური ანგარიშგების შესაბამისი სსბასს საფუძველზე მომზადებისა და წარდგენის პოლიტიკის შემუშავება და ცვლილებები განხორციელდეს 2021 საანგარიშო წლის დასრულებამდე და ამოქმედდეს 2022 წლის 1 იანვრიდან.

**მუხლი 5.** შიდა სააღრიცხვო პოლიტიკის ცვლილება 2021 საანგარიშო წლის დასრულებამდე განხორციელდეს იმ სსბასს მოთხოვნებთან დაკავშირებით, რომლებიც არ არის გათვალისწინებული და კონსოლიდირებული ფინანსური ანგარიშგების პოლიტიკით განისაზღვრება ამ სსბასს ასახვა 2021 წლის წლიურ ფინანსურ ანგარიშგებაში.